amit shah likely to meet uddhav thackeray | അമിത് ഷാ മഹാരാഷ്ട്രയിലേക്ക്, ഉദ്ധവുമായി കൂടിക്കാഴ്ച്ച, ഒക്ടോബര് 30ന് സര്‍ക്കാര് പ്രഖ്യാപനം? - Malayalam Oneindia\n40 min ago സ്വകാര്യ ചടങ്ങുകൾക്ക് രജിസ്ട്രേഷൻ നിർബന്ധമാക്കി സർക്കാർ: ഉത്തരവ് പുറത്തിറങ്ങി\nelection തിരഞ്ഞെടുപ്പ് maharashtra മഹാരാഷ്ട്ര bjp shiv sena ബിജെപി ശിവസേന congress കോണ്‍ഗ്രസ് uddhav thackeray ഉദ്ധവ് താക്കറെ അമിത് ഷാ amit shah\nഅമിത് ഷാ മഹാരാഷ്ട്രയിലേക്ക്, ഉദ്ധവുമായി കൂടിക്കാഴ്ച്ച, ഒക്ടോബര് 30ന് സര്‍ക്കാര് പ്രഖ്യാപനം?\nPublished: October 27 2019, 18:29 [IST]\nമുംബൈ: മഹാരാഷ്ട്രയില് ശിവസേനയും ബിജെപിയും തമ്മിലുള്ള തര്‍ക്കം പരിഹരിക്കാന് അമിത് ഷാ. ആഭ്യന്തര മന്ത്രി ഒക്ടോബര് 30ന് ശിവസേന അധ്യക്ഷന് ഉദ്ധവ് താക്കറെയെ കാണും. നേരത്തെ തന്നെ ദീപാവലി കഴിഞ്ഞാല് ഉടന് സര്‍ക്കാരുണ്ടാക്കാനുള്ള നീക്കം ആരംഭിക്കുമെന്ന് ബിജെപി നേതാക്കള് സൂചിപ്പിച്ചിരുന്നു. അതേസമയം ശിവസേന ഇതുവരെ സര്‍ക്കാരുണ്ടാക്കാനായി ബിജെപിയെ സമീപിച്ചിട്ടില്ല. എല്ലാ പദവികളും തുല്യമായി പങ്കിടണമെന്നാണ് ശിവസേനയുടെ ആവശ്യം.\nപ്രധാനമായും മുഖ്യമന്ത്രി പദം പങ്കുവെക്കണമെന്നാണ് ശിവസേനയുടെ ആവശ്യം. പാര്‍ട്ടിയുടെ എംഎല്‍എമാര് ആദിത്യ താക്കറെയെ മുഖ്യമന്ത്രിയാക്കണമെന്നാണ് ആവശ്യപ്പെട്ടിരിക്കുന്നത്. എന്നാല് ഇത് ബിജെപിക്ക് സ്വീകാര്യമല്ല. അമിത് ഷാബിജെപിയുടെ തിരഞ്ഞെടുക്കപ്പെട്ട എംഎല്‍എമാരുടെ യോഗത്തില് പങ്കെടുക്കാനും നിയമസഭാ കക്ഷി നേതാവിനെ തിരഞ്ഞെടുക്കാനും വേണ്ടിയാണ് മഹാരാഷ്ട്രയിലെത്തുന്നത്.\nഅതേസമയം ബിജെപിക്കുള്ളില് നിന്നുള്ള ആവശ്യം ശിവസേനയുമായി അമിത് ഷാ കൂടിക്കാഴ്ച്ച നടത്തരുതെന്നാണ്. അങ്ങനെ സംഭവിച്ചാല് സേനയുടെ ആവശ്യങ്ങള് ഷാ അംഗീകരിക്കേണ്ടി വരും. പ്രധാനം 50:50 ഫോര്‍മുല സംസ്ഥാന നേതൃത്വത്തിന് വലിയ തിരിച്ചടിയാണ്. ആദിത്യ താക്കറെയെ മുഖ്യമന്ത്രിയാക്കുക എന്ന ഫോര്‍മുല ബിജെപിക്ക് സ്വീകാര്യമല്ല. ഉപമുഖ്യമന്ത്രി പദം നല്‍കാമെന്നാണ് ബിജെപി പറയുന്നത്. പക്ഷേ തങ്ങള്‍ക്ക് മുന്നില് മറ്റ് വഴികളുണ്ടെന്നാണ് ശിവസേനയുടെ മുന്നറിയിപ്പ്.\nബിജെപിയുടെ സംസ്ഥാനത്തെ എല്ലാ നേതാക്കളും യോഗത്തിനെത്തുന്നുണ്ട്. ശിവസേനയ്ക്ക് മേല് സ്വതന്ത്രരെ കൂടെ നിര്‍ത്തി സമ്മര്‍ദം ചെലുത്താനാണ് ദേവേന്ദ്ര ഫട്‌നാവിസ് ലക്ഷ്യമിടുന്നത്. അതേസമയം എക്കാലവും ബിജെപിയുടെ പ്രശ്‌നങ്ങള് ശിവസേനയ്ക്ക് മനസ്സിലാവുമെന്ന് കരുതരുതെന്ന് ഉദ്ധവ് താക്കറെ നേരത്തെ മുന്നറിയിപ്പ് നല്‍കിയതാണ്. ശിവസേന കുറഞ്ഞ സീറ്റിലാണ് മത്സരിച്ചത്. ഇത് എക്കാലവും തുടരുമെന്ന് കരുതരുത്. അമിത് ഷായുടെ മുന്നില് വെച്ച് തീരുമാനിച്ച ഫോര്‍മുല നടപ്പാക്കണമെന്നും ഉദ്ധവ് ആവശ്യപ്പെട്ടിരുന്നു.\nമഹാരാഷ്ട്രയില് കോണ്‍ഗ്രസിനെ പിന്നിലാക്കിയത് ആ സഖ്യം..... 20 സീറ്റില് നിലം തൊട്ടില്ല\namit shah likely to meet uddhav thackeray\nStory first published: Sunday, October 27, 2019, 18:29 [IST]


നാട്ടുകവല: ചിമ്മാരുമറിയം - 8\nഇതിവിടെകിടക്കട്ടെ സുന്ദരന് at Wednesday, May 16, 2007\nചിമ്മാരു മറിയവും ആസ്യത്താത്തയും വീണ്ടും കണ്ടുമുട്ടുന്നു...\n“ഇതൊന്നുമറിയാതെ മറിയം സമയലാഭത്തിനായ് ഏണിയിലൂടെ ഇറങ്ങാതെ മരകൊമ്പില് കെട്ടിയിരുന്ന കയറുവഴി താഴേയ്ക്ക് ഊര്‍ന്നിറങ്ങുകയാണ്ചെയ്തത്. വന്നിറങ്ങിയത് മുതലാളിയുടെ മുമ്പിലും. മുതലാളിമാത്രമല്ല ആശാനും കണ്ണുതള്ളിനിന്നുപോയ്.”\nപിന്നെ, ഒരു ചോദ്യം. ഈ ആശാ‍ന് കൊച്ചിക്കടുത്തുള്ള മുളന്തുരുത്തി, പനങ്ങാട് ഈ ഭാഗങ്ങളില് എവിടെ നിന്നോ ഉള്ള ആളാണു അല്ലേ? ഭാഷയുടെ പ്രകൃതം കണ്ടിട്ട് ചോദിച്ചതാണു.\nആദ്യം കമന്റ്, പിന്നെ വായന.\nചുമ്മാരു മറിയത്തിനെ ഇന്നാണ് കണ്ടത്. മിടുക്കി മറിയം. എഴുത്തും നല്ലത്. ഇടയ്ക്കൊക്ക്കെ ചരിത്രം പറയുന്നത് ഇഷ്ടപ്പെട്ടു.\nവായിച്ചു അടുത്ത ഭാഗത്തിലേയ്ക്ക് പോകുന്നു\nആസ്യത്താത്തയെ കണ്ടുമുട്ടിയിട്ട് എന്തായെന്നറിയണ്ടേ\nആസ്യതാത്തയുടെ വീട്ടിലേയ്ക് പോകുവാ...


മുസ്ലിം കൃസ്ത്യന് സം‌വാദം: ഖുര്‍ആന് ശുദ്ധമായ അറബിയില് ആണോ?\nസാജന്റെ ഖുര്‍ആനിലെ വൈരുദ്ധ്യങ്ങളുമായി ബന്ധപ്പെട്ട ബ്ലോഗിലെ നാലാമത്തെ പോസ്റ്റ് താഴെ കൊടുക്കുന്നു.\nPosted by sajan jcb at 11:53 AM\nസാജന്റെ പോസ്റ്റുകളില് ചിലവക്ക് മറുപടി പറയാന് വളരെ ലജ്ജ തോന്നാറുണ്ട്. കാരണം ഇത് ആശയപരമായ ഒരു ഗുണവുമില്ലാത്ത ചില വാചക കസര്‍ത്തുകളിലേക്ക് മാത്രം താഴ്ന്ന ഒരേര്‍പ്പാടായി വാദങ്ങള് ഉന്നയിക്കുമ്പോള് പ്രതിവാദവും സമയ നഷ്ടം മാത്രമെ നല്‍കുന്നുള്ളൂ എന്ന ദുഖമുണ്ട്. പക്ഷെ, ഒരു പോസ്റ്റിനെ ഇടയില് ഒഴിവാക്കിയാല് അതിന് ഒരു മറുപടിയുമില്ല എന്ന വാദമായിരിക്കും പിന്നീട് ഉന്നയിക്കുക.\nഇഞ്ചീല് എന്ന പദം മാത്രമാണിവിടെ ഉന്നയിച്ചിരിക്കുന്നത്. അതിന്നു സപോര്‍ട്ട് ആയി പറയുന്ന വാദമാകട്ടെ സുവിശേഷത്തിന് അറബിയില് ഇഞ്ചീല് അല്ല എന്നതും.\nസാജന് ആദ്യം തന്നെ പറയുന്നത് ഇഞ്ചീല് എന്നത് ഒരു ഗ്രീക്ക് പദമാണ് എന്നാണ്. ഇതെവിടെനിന്നും കിട്ടി എന്നറിയില്ല. പക്ഷെ, ഇഞ്ചീല് എന്നത് Ευαγγέλιον (evangelion) എന്ന പദത്തില് നിന്നും ഉരിത്തിരിഞ്ഞു വന്ന ഒരു പദമാണെന്ന് കരുതപ്പെടുന്നു.\nഇത് വിശദീകരിക്കുമ്പോള് ഇഞ്ചീല് ഇറങ്ങിയത് ഈസാ നബിക്കാണെന്ന് മനസ്സിലാക്കണം. അപ്പോള് ഇസ്രായേലിന്റെ ചരിത്രവും പരിശോധിക്കേണ്ടിവരുന്നു.\nഇസ്രായേലിന്റെ(യഅകൂബ് (അ)) നാലാമത്തെ പുത്രനായ ജൂഡായുടെ രാജ്യം എന്നതില് നിന്നാണ് ജൂതര് എന്ന പേരുത്ഭവിക്കുന്നു എന്നാണ് ചരിത്രം പറയുന്നത്.ക്രിസ്തുവിന്നു മുമ്പ് 1400 BCE - 586 BCE വരെ അത് ജൂതരുടെ കയ്യിലായിരുന്നു. പക്ഷെ പിന്നീട് 586 BCE - 150 BCE വരെയുള്ള കാലഘട്ടം ബാബിലോണിയക്കാരും പേര്‍ഷ്യക്കാരും ഗ്രീക്കുകാരും ഇസ്രായേല് രാജ്യം ഭരിച്ചു. പിന്നീട് 174 BCE - 64 BCE വരെയുള്ള കുറഞ്ഞ കാലയളവ് ജൂതരുടെ കയ്യിലേക്ക് ഭരണം വന്നുവെങ്കിലും പിന്നീട് 64 BCE മുതല് കൃസ്താബ്ദം 330 വരെ പാഗണ് റോമുകാരാണ് ഇസ്രായേല് ഭരിച്ചത്.\nഅതായത് കൃസ്തു ജനിക്കുമ്പോഴും ഉയര്‍ത്തെഴുനേല്‍ക്കപെടുമ്പോഴുമെല്ലാം വിദേശികളായിരുന്നു രാജ്യഭരണം കയ്യാളിയിരുന്നത്.\nമറ്റൊരു രാജ്യവുമായുള്ള ബന്ധം ഒരു രാജ്യത്തിനു നല്‍കുക എല്ലാ അര്‍ത്ഥത്തിലും അവിടെയുള്ള എല്ലാ വിഭവങ്ങളുമാണു. ഭാഷയും ഒരു വലിയ വിഭവമാണു. ഗ്രീക്കിലെ പല പദങ്ങളും സ്വാഭാവികമായും യേശുവിന്റെ നാട്ടിലെ ഭാഷയില് ഇടകലര്‍ന്നിരിക്കാം. അങ്ങിനെ രൂപപ്പെട്ട പദമാണു ഇഞ്ചീല്. അത് ശരിയായി മനസ്സിലാക്കാന് ഇന്ന് നമ്മുടെ കയ്യില് യേശു സംസാരിച്ച് ആരാമെക്കില് പെട്ട യഥാര്‍ത്ഥ ഇഞ്ചീല് ഇല്ല.നിലവിലുള്ള ആരാമെക്കിലെ ഇഞ്ചീലാകട്ടെ അരാമെക്കില് നിന്ന് ഗ്രീക്കിലേക്ക് വിവര്‍ത്തനം ചെയ്ത് പിന്നീട് കുറേ കാലങ്ങള്‍ക്ക് ശേഷം തിരിച്ച് ആരാമിക്കിലേക്കും ഹിബ്രുവിലേക്കും വിവര്‍ത്തനം ചെയ്ത ഇഞ്ചീല് മാത്രം. അന്ന് ആരാമെക്കിലോ ഹിബ്രുവിലോ ദൈവത്തിന്റെ സുവിശേഷം എന്ന പദത്തിന് ഏത് പദം ഉപയോഗിച്ചു എന്ന സ്രോതസ്സ് നിങ്ങളുടെ കയ്യില് തന്നെ ഇല്ലാതിരിക്കേ ഇഞ്ചീല് എന്ന പദം കൊണ്ടുള്ള ഒരു ചര്‍ച്ച എവിടെ എത്തി നില്‍ക്കും?\nManoj മനോജ് April 10, 2010 at 5:52 PM\nസാജന്റെ പോസ്റ്റ് വായിച്ചില്ല. എങ്കിലും താങ്കള് പ്രധാന ചോദ്യത്തിന് ഉത്തരം തന്നതായി കാണുന്നില്ല..... അന്നത്തെക്കാലത്തുണ്ടായിരുന്നത് ഇന്ന് ഉപയോഗിക്കുന്ന അറബിയല്ലായിരുന്നു എന്ന് ഉറപ്പാണ്. അപ്പോള് ആദ്യം എഴുതിയത് ഏത് ഭാഷയിലായിരിക്കാം എന്നതിന് ഉത്തരം എന്തായിരിക്കും എന്ന് കൂടി കാട്ടിപ്പരുത്തിക്ക് പറഞ്ഞ് തരാമായിരുന്നു. കാരണം നബി മത പ്രചരണത്തിനായി തെരഞ്ഞെടുത്തവരും നിരക്ഷരരായിരുന്നു എന്നും യുദ്ധത്തില് തടവിലാക്കപ്പെട്ടവരില് നിന്നും ഭാഷ പഠിച്ചെടുക്കുവാന് നബി അവരെ നിര്‍ബന്ധിച്ചു എന്നും വായിച്ചിട്ടുണ്ട്.\nകാട്ടിപ്പരുത്തി April 10, 2010 at 10:09 PM\nഅന്നത്തെക്കാലത്തുണ്ടായിരുന്നത് ഇന്ന് ഉപയോഗിക്കുന്ന അറബിയല്ലായിരുന്നു എന്ന് ഉറപ്പാണ്. അപ്പോള് ആദ്യം എഴുതിയത് ഏത് ഭാഷയിലായിരിക്കാം എന്നതിന് ഉത്തരം എന്തായിരിക്കും എന്ന് കൂടി കാട്ടിപ്പരുത്തിക്ക് പറഞ്ഞ് തരാമായിരുന്നു. കാരണം നബി മത പ്രചരണത്തിനായി തെരഞ്ഞെടുത്തവരും നിരക്ഷരരായിരുന്നു എന്നും യുദ്ധത്തില് തടവിലാക്കപ്പെട്ടവരില് നിന്നും ഭാഷ പഠിച്ചെടുക്കുവാന് നബി അവരെ നിര്‍ബന്ധിച്ചു എന്നും വായിച്ചിട്ടുണ്ട്.\nമനോജിന്റെ കമെന്റിലെ മുഴുവൻ കാര്യങ്ങളും വസ്തുതകൾക്കു നിരക്കാത്തതാണല്ലോ\nഇന്ന് നിലനിൽക്കുന്ന ഭാഷകളിലെ ഏറ്റവും പഴക്കമുള്ള ഭാഷകളിലൊന്നാൺ അറബി. അതിനാൽ ഖുർ‍ആനിലെ ഇന്നുപയോഗിക്കുന്ന അറബി തന്നെയാണു അന്നത്തെതും. ഖുർ‍ആൻ അറബിയിൽ അവതരിക്കപ്പെടുവാനുള്ള ഒരു കാരണവും അതു തന്നെ. ഖുർ‍ആൻ ഏതു ഭാഷയിലാണോ അവതീർ‍ണ്ണമായത് അതേ ഭാഷയിൽ തന്നെ നിലനിൽക്കുന്നു. തടവിലാക്കപ്പെട്ടവരെ മോചിപ്പിക്കപ്പെടുവാനുള്ള ഒരുപാധി എന്ന നിലയിൽ ഭാഷ പഠിപ്പിക്കാൻ ആവശ്യപ്പെട്ടു എന്നതാണു നിങ്ങൾ കേട്ടതിന്റെ അടിസ്ഥാനം.\nManoj മനോജ് April 11, 2010 at 2:35 AM\nസെമറ്റിക്ക് മതങ്ങള്‍ക്കുള്ള സാമ്യം തന്നെയല്ലേ സെമറ്റിക്ക് ഭാഷകള്‍ക്കും ഉള്ളത്. മോഡേണ് അറബി ക്ലാസ്സിക്കല് അറബിയില് നിന്നും വ്യത്യസ്തമല്ലേ?\nമനസ്സിലാക്കിയിടത്തോളം എല്ലായിടത്തെയും പോലെ നബിയുടെ കാലത്ത് വിശ്വാസികള് ഖുറാന് ഓര്‍മ്മയില് സൂക്ഷിച്ചാണിരുന്നതെന്നാണ്. അതായത് പതിവ് പോലെ വാ മൊഴിയായി വചനങ്ങള് മനസ്സിലാക്കിയിരുന്നു എന്ന്. എങ്കിലും ചിലരുടെ കൈയ്യില് ഭാഗികങ്ങളായി എഴുതപ്പെട്ടവയുണ്ടായിരുന്നു എന്നും (സ്വകാര്യമായി). ഒടുവില് നബിയുടെ മരണശേഷം ഖുറാന് ഓര്‍മ്മയില് സൂക്ഷിച്ചിരുന്ന പലരും യുദ്ധത്തില് മരണമടയുന്നതിനാല് അബു എല്ലാം എഴുതി ശേഖരിച്ചുവെച്ചെന്നും തുടര്‍ന്ന് വന്ന ഉമര് അത് മകളായ ഹഫ്സയ്ക്ക് കൈമാറിയെന്നും. ഹഫ്സയില് നിന്ന് ഉത്മന് അത് വാങ്ങി പകര്‍പ്പ് എടുത്തു എന്നും (പകര്‍ത്തി എഴുതിയത് മൂന്നോ നാലോ പേര് ഇരുന്നാണ്) അതാണ് ഇന്നുള്ള ഖുറാന് എന്നും വായിച്ചിട്ടുണ്ട്. അതില് നിന്ന് ഉയര്‍ന്ന സംശയമാണ്, നബിയുടെ കാലത്ത് തന്നെ ഭാഗികകങ്ങളായി എഴുതി വെച്ചിരുന്നവ ഏത് ഭാഷയിലായിരുന്നിരിക്കണം എന്നത്. കാരണം വാ മൊഴിയും വര മൊഴിയും തമ്മില് വ്യത്യാസം ഉണ്ടാകേണ്ടതല്ലേ. പ്രത്യേകിച്ചും നല്ലൊരു ശതമാനം നിരക്ഷരരായിരുന്നപ്പോള്.\nഎനിക്ക് ഇതില് താല്പര്യം തോന്നുവാന് കാരണം സൂക്ഷിച്ച് നോക്കിയാല് മതങ്ങള്‍ക്കെല്ലാം ഒരേ കഥയാണുള്ളത്. അതിലൊന്ന് പ്രചാരകര് മരിച്ചതിന് ശേഷമാണ് പുണ്യഗ്രന്ഥങ്ങള് എഴുതപ്പെടുന്നത്. എന്നാല് ഇതില് മുസ്ലീം മതം മാറി നില്‍ക്കുന്നുണ്ടോ എന്ന ഒരു ആകാംശയുള്ളതിണാലാണ്.\nകാട്ടിപ്പരുത്തി April 11, 2010 at 9:52 AM\nമുസ്ലിങ്ങള് വിശ്വസിക്കുന്നത് ലോകത്തെല്ലായിടത്തേക്കും പ്രവാചകര് വന്നിട്ടുണ്ട് എന്നാണ്. അതിന്റെ ഭാഗമായാണു ഇസ്രായേലിയര്‍ക്കും വന്ന പ്രവാചകര്. സെമസ്റ്റിക് മതങ്ങള് തമ്മില് മാത്രമല്ല സാമ്യമുള്ളത് സെമസ്റ്റിക് അല്ലാത്ത പല മതങ്ങളും തമ്മില് അടിസ്ഥാന കാര്യങ്ങളില് സാമ്യത കാണാന് കഴിയുന്നു. ഉദാഹരനത്തിന് വേദങ്ങളില് ഏക ദൈവ വിശ്വാസത്തിലതിഷ്ടിതമായ പല വചനങ്ങളുമുണ്ട്.\n. "Ekam evadvitiyam"\n. "Na tasya pratima asti"\nഎന്നാല് അതോടൊപ്പം തന്നെ ഏകദൈവത്തില് വിശ്വസിക്കാത്ത പല വചനങ്ങളും ഇവയില് ചേര്‍ന്നു നില്‍ക്കുന്നതായി കാണാം. അപ്പോള് ആ ഭാഗങ്ങള് പിന്നീട് ചേര്‍ന്നതാവാനേ വഴിയുള്ളൂ എന്നാണ് ഞങ്ങള് വിശ്വസിക്കുന്നത്.\nഇസ്രായേല് സമൂഹത്തിന്റെ മാത്രം തുടര്‍ച്ചയല്ല ഇസ്ലാം, എന്നാലോ ലോകത്തിലെ മുഴുവന് പ്രവാചക പരമ്പരയുടെയും തുടര്‍ച്ചയും അവസാനവുമാണ്. അതിനാലാണ് അവസാനത്തതിനെ ഒരു മാറ്റവുമില്ലാതെ സൂക്ഷിക്കാന് ദൈവഹിതമുണ്ടാകുന്നത്. ഈ ചര്‍ച്ചകള് ഇനിയുള്ള പോസ്റ്റുകളില് കൂടുതല് വിശദമാകും .\nഖുര്‍ആന് ഏറ്റവും മനോഹരമായ ക്ലാസിക്കല് ഭാഷയിലാണ് അവതരിപ്പിക്കപ്പെട്ടിട്ടുള്ളത്. അവതരിപ്പിക്കപ്പെട്ട അതേ ഭാഷയിലാണു ഇന്നും അത് നില നില്‍ക്കുന്നതും. ഒരു ഭാഷാ വിദ്യാര്‍ത്ഥിക്ക് ഖുര്‍ആന് ഇന്നും ഗ്രാമറിന്റെ സ്രോതസ്സ് ആണു.\nമനസ്സിലാക്കിയിടത്തോളം എല്ലായിടത്തെയും പോലെ നബിയുടെ കാലത്ത് വിശ്വാസികള് ഖുറാന് ഓര്‍മ്മയില് സൂക്ഷിച്ചാണിരുന്നതെന്നാണ്. അതായത് പതിവ് പോലെ വാ മൊഴിയായി വചനങ്ങള് മനസ്സിലാക്കിയിരുന്നു എന്ന്. എങ്കിലും ചിലരുടെ കൈയ്യില് ഭാഗികങ്ങളായി എഴുതപ്പെട്ടവയുണ്ടായിരുന്നു എന്നും (സ്വകാര്യമായി).\nഅറിഞ്ഞത് ഭാഗികമായി ശരിയാണ്. പക്ഷെ അന്നും ഖുര്‍ആന് ഭാഗികമായി മാത്രമല്ല മുഴുവനായും എഴുതിയിരുന്നു. പക്ഷെ ഒരു പുസത്കം എന്ന നിലയില് ഒരു ചട്ടക്കുള്ളില് വരുന്നത് അബൂബക്കറിന്റെ കാലത്ത് ഉമറിന്റെ നിര്‍ദ്ദേശപ്രകാരമാണു. പക്ഷെ മുസ്ലിങ്ങള് മറ്റു മതക്കാരില് നിന്നും വ്യത്യസ്തമായി വേദഗ്രന്ഥം പുരോഹിതരെ മാത്രം ഏല്പ്പിക്കുകയായിരുന്നില്ല. അത് അവരുടെ പ്രാര്‍ത്ഥനകളുടെ ഭാഗമായി ഏറ്റവും കുറഞ്ഞത് അഞ്ച് സമയങ്ങളിലായി നിരവധി തവണ ഉരുവിട്ടു കൊണ്ടെയിരിക്കുകയായിരുന്നു. അതവരുടെ ജീവിതത്തിന്റെ ഭാഗമായി തന്നെ ഉണ്ടായിരുന്നു.\nഅതോടൊപ്പം തന്നെ ഖുര്‍ആന് ഗദ്യമല്ല. പാരായണ രൂപത്തിലുള്ള സെമി പദ്യ രീതിയാനതിന്നുള്ളത്. അതിനാല് അത് ഹൃദ്യസ്ഥമാക്കുവാന് വളരെ എളുപ്പമായിട്ടാണ് അതിന്റെ ഘടനയുള്ളത്. ഭാഷപോലുമറിയാതെയാണു ഇന്നും ലോകത്തിലെ പല ഭാഗങ്ങളിലുമുള്ള ആളുകള് അത് മനപ്പാഠമാക്കുന്നത്.അങ്ങിനെ സജീവമായ ഒരു വേദഗ്രന്ഥവുമില്ല തന്നെ.\nഇനി അബൂബക്കര്, ഉമര്, ഉസ്മാന്(റ) എന്നിവര് പ്രവാചകന്റെ സഹചാരികളായിരുന്നു. അല്ലാതെ ഈ ഗ്രന്ഥക്രോഡീകരണം നടക്കുന്നത് തലമുറകള്‍ക്ക് ശേഷമല്ല.\nവാ മൊഴിയും വര മൊഴിയും തമ്മില് വ്യത്യാസം ഉണ്ടാകേണ്ടതല്ലേ. പ്രത്യേകിച്ചും നല്ലൊരു ശതമാനം നിരക്ഷരരായിരുന്നപ്പോള്.\nഅറബികളുടെ ഒരു പ്രത്യേകത അവരുടെ ഓര്‍മ ശക്തിയായിരുന്നു. പ്രവാചകന്റെ കാലങ്ങള്‍ക്ക് വളരെമുമ്പേ അഞൂറോളം വരികളുള്ള കവിതകള് ഒരു പദം പോലും മാറാതെ നൂറ്റാണ്ടുകള് പാടി തലമുറകള് കൈമാറിയ ചരിത്രങ്ങളുണ്ട്. അതെല്ലാം അവരുടെ ഭാഷാ പ്രേമത്തിന്റെ ഭാഗങ്ങളും ഒരു പക്ഷെ നിരക്ഷതയുടെ പോസിറ്റീവ് ആയ വശവുമായിരിക്കാം. കാല്‍കുലേറ്റര് വരുന്നതിന്നു മുമ്പ് പെട്ടെന്ന് കണക്കു കൂട്ടുന്ന ആളുകള് നമുക്കിടയില് വളരെ വ്യാപകമായിരുന്നല്ലോ!\nചിന്തകന് April 11, 2010 at 9:57 AM\nമോഡേണ് അറബി ക്ലാസ്സിക്കല് അറബിയില് നിന്നും വ്യത്യസ്തമല്ലേ?\nലോകത്തുള്ള മിക്ക ഭാഷകളും ഇന്ന് അതിന്റെ പഴയ രൂപത്തില് പ്രയോഗത്തിലില്ല. ഒരുദാഹരണം പറഞ്ഞാല്, ഷെക്സിപിയറുടെ കൃതികള് മോഡേര്‍ണ് ഇംഗ്ലിഷ് പഠിച്ച ഒരാള്‍ക്ക് മനസ്സിലാക്കിയെടുക്കാന് വളരെ പ്രയാസമാണ്. മലയാളത്തിലെ ആദ്യനോവലായ ഇന്ദുലേഖയും ഇതേപോലെ തന്നെ.\nഎന്നാല് 1400 വര്‍ഷങ്ങള് മുമ്പ് ഖുര് ആന് രചിച്ച അതേ അറബി ഭാഷ തന്നെയാണ് ഇന്നും യാതൊരു വിത്യാസവുമില്ലാതെ തന്നെ പ്രയോഗത്തിലിരിക്കുന്നത്.\n(പകര്‍ത്തി എഴുതിയത് മൂന്നോ നാലോ പേര് ഇരുന്നാണ്) അതാണ് ഇന്നുള്ള ഖുറാന് എന്നും വായിച്ചിട്ടുണ്ട്.\nഖുര് ആന് പ്രവാചകന് ഇറങ്ങിയ അതേ രൂപത്തില് ഇന്നും യാതൊരു വിത്യാസവുമില്ലാതെ തുടരുന്നു. എന്നാല് ഖുര്‍ആന് ഇന്ന് കാണുന്ന ഗ്രന്ഥ രൂപത്തില് എഴുതി ക്രോഡീകരിക്കപെട്ടത് പ്രവാചകന്റെ മരണത്തിന് രണ്ട് വര്‍ഷങ്ങള്‍ക്ക് ശേഷമാണ്. ഖുര് ആന്റെ ഈ ഗ്രന്ഥരൂപമാണ് ഇന്ന് നാം കാണുന്ന ‘മുസ് ഹഫ്‘ എന്നപേരില് അറിയപെടുന്നത്. ഗ്രന്ഥരൂപത്തില് ക്രോഡീകരിച്ചു എന്നതിനപ്പുറത്ത് അതിലെ ഒരു ‘ഹര്‍കത്തിന്‘(മാത്ര) പോലും യാതൊരു മാറ്റവും വരുത്തിയിട്ടുണ്ടായിരുന്നില്ല.\nManoj മനോജ് April 11, 2010 at 5:15 PM\nകാട്ടിപ്പരുത്തി: ആര്യന്മാരുടെ കടന്ന് കയറ്റം പണ്ടേ അറീയാവുന്നതല്ലേ. അതിനാല് തന്നെ എല്ലാ മതങ്ങളും തമ്മില് ബന്ധമുണ്ടാകണം. ബഹായി മതം ഉള്‍പ്പെടുന്ന അബ്രഹാമിക്ക് മതങ്ങള് കാലാകാലങ്ങളില് പ്രവാചകന്മാരുടെ കൂട്ടിച്ചേര്‍ക്കലുകള് നടത്തി ഒന്നിന്റെ പുറകേ ഒന്നായി വന്നതു കൊണ്ട് പുറകേ വരുന്നവ മുന്‍പേയുള്ളവയെ സ്വീകരിച്ചു. എന്നാല് മുന്‍പുള്ളവര് പുറകേ വന്നവരെ അംഗീകരിക്കുന്നില്ല. അത് പോലെ മുസ്ലിം മതക്കാര് നബിയില് നിര്‍ത്തുന്നു. എന്നാല് പുറകേ വന്ന ബഹായികള് പറയുന്നത് നബിയില് തീരുന്നില്ല എന്നല്ലേ. അവര് ഒരുപടി കൂടി കടന്ന് ബുദ്ധനെയും, കൃഷ്ണനെയും വരെ പ്രവാചകരുടെ ലിസ്റ്റില് കൂട്ടിചേര്‍ത്തു. പറഞ്ഞ് വന്നത് ഓരോ അബ്ര്ഹാമിക്ക് മത വിശ്വാസിയും കരുതുന്നത് തങ്ങളുടേതിന് ശേഷം ഒന്നില്ല എന്നാണ്. അത് സ്വാഭാവികം മാത്രം. കാലത്തിനനുസരിച്ച് വിശ്വാസങ്ങളെ ഫിറ്റ് ചെയ്താണ് മതങ്ങള് രൂപം കൊണ്ടത് എന്നതിന് നല്ല ഉദാഹരണമാണ് ബഹായി മതം. ഏക ദൈവം എന്നത് മാത്രമല്ല മറ്റ് അബ്രഹാമിക്ക് മതങ്ങളില് നിന്ന് വ്യത്യസ്തമായി എല്ലാ മതത്തില്‍പെട്ട വിശ്വാസികളെയും ബഹായികള് അംഗീകരിക്കുന്നുമുണ്ട്.\nചിന്തകന്: “എന്നാല് ഖുര്‍ആന് ഇന്ന് കാണുന്ന ഗ്രന്ഥ രൂപത്തില് എഴുതി ക്രോഡീകരിക്കപെട്ടത് പ്രവാചകന്റെ മരണത്തിന് രണ്ട് വര്‍ഷങ്ങള്‍ക്ക് ശേഷമാണ്.”\nപ്രവാചകന്റെ മരണത്തിന് ശേഷമാണ് ഒരു ഗ്രന്ഥമായി “ക്രോഡീകരിക്കുന്നത്”. എന്റെ സംശയത്തിന് പരിഹാരമായി.\nകാട്ടിപ്പരുത്തി April 12, 2010 at 10:05 AM\nമതം എന്ന കേവല വിശ്വാസത്തില് നിന്നും വ്യത്യസ്തമായി അതൊരു ജീവിത പദ്ധതി എന്ന നിലയിലാണ് ഇസ്ലാം വ്യതിരക്തമാകുന്നത്.\nഈ ബ്ലോഗിലാകട്ടെ ഞാന് ഒരു ക്രൈസ്തവരുമായുള്ള സം‌വാദമാനുദ്ദേശിക്കുന്നത്. മനോജിനെ സംബന്ധിച്ച് മത്മില്ലായ്മയാണു മനോജിന്റെ മതം.\nപക്ഷെ ചരിത്രം പകുതിയില് പഠിക്കുന്നത് അബദ്ധങ്ങള് കൂട്ടാനെ ഉതകരിക്കൂ. ആര്യാഅധിനിവേശമെല്ലാം അതിന്റെ കാലഘട്ടങ്ങള് കൂടി വിലയിരുത്തി മനസ്സിലാക്കുക.\nManoj മനോജ് April 12, 2010 at 3:48 PM\n"ഈ ബ്ലോഗിലാകട്ടെ ഞാന് ഒരു ക്രൈസ്തവരുമായുള്ള സം‌വാദമാനുദ്ദേശിക്കുന്നത്. മനോജിനെ സംബന്ധിച്ച് മത്മില്ലായ്മയാണു മനോജിന്റെ മതം."\nഇത് ബ്ലോഗിന്റെ തലക്കെട്ടില് എഴുതിയിരുന്നുവെങ്കില് ഞാന് തിരിഞ്ഞ് നോക്കില്ലായിരുന്നുവല്ലോ ;)\nഒരാള് മതമില്ലാത്തവനായി തീരുന്നത് എന്ത് കൊണ്ട്? കാരണം അവന്റെ ചുറ്റുമുള്ള കപട പുരോഹിത വര്‍ഗ്ഗം തന്നെ. സ്വന്തം ഇഷ്ടാനിഷ്ടങ്ങള്‍ക്ക് വേണ്ടി വിശ്വാസികളെ പറ്റിറ്റ് അന്നം കണ്ടെത്തുക എന്നത് മാത്രമേ ഏത് മതത്തിലെ പുരോഹിതനും ആഗ്രഹിക്കുന്നുള്ളൂ. ഇറാനില് നിന്ന് ആട്ടി വിടപ്പെട്ട് പട്ടിണി കോലങ്ങളായി അഭയാര്‍ത്ഥികളായി ഇന്ത്യയില് എത്തി പുരോഹിത വര്‍ഗ്ഗം ഇന്ത്യയിലെ ജനങ്ങളെ അടക്കി ഭരിച്ചു. അത് ഇന്ന് ലോകത്ത് തുടര്‍ന്ന് കൊണ്ടേയിരിക്കുന്നു.....\nഈ ചര്‍ച്ചയില് നിന്ന് ഇത്ര മാന്യമായി “ഇറങ്ങി പോടാ” എന്ന് പറഞ്ഞതിന് ഒരിക്കല് കൂടി നന്ദി.... വിശ്വാസമില്ലാത്തവര്‍ക്കും കൂടിയുള്ള ഏതെങ്കിലും വേദിയില് വെച്ച് കണ്ട് മുട്ടാം... :)\nകാട്ടിപ്പരുത്തി April 12, 2010 at 4:32 PM\nഎന്റെ ബ്ലോഗിന്റെ പേരുതന്നെ മുസ്ലിം കൃഷ്റ്റ്യന് സം‌വാദമെന്നല്ലേ മനോജെ-\nഎല്ലാകാര്യങ്ങളും ഒരിടത്തു ചര്‍ച്ച ചെയ്യാന് എനിക്ക് താത്പര്യമില്ലെന്ന് നല്ല ഭാഷയിലും ഒരാളോട് പറയാന് പാടില്ലെ?\nഇറങ്ങിപോടാ എന്ന് ഞാന് അത്ര മാന്യമായി ആരോടും പറയാറില്ല.\nകപട പുരോഹിത വര്‍ഗ്ഗം ഉള്ളത് കൊണ്ട് മതത്തില് ചേരേണ്ട, കപട രാഷ്ട്രീയക്കാരുള്ളതിനാല് രാഷ്ട്രീയത്തിലും. അവനവന് അവന് റോള് മോഡല്!!\nsajan jcb April 21, 2010 at 4:39 PM\nസാജന്റെ പോസ്റ്റുകളില് ചിലവക്ക് മറുപടി പറയാന് വളരെ ലജ്ജ തോന്നാറുണ്ട്\nതാങ്കളെ ലജ്ജിപ്പിക്കാന് മാത്രം എന്റേ ബ്ലോഗിനു കഴിവുണ്ടെന്ന് മനസ്സിലാക്കി തന്നതിനു നന്ദി.\nപക്ഷെ, ഇഞ്ചീല് എന്നത് Ευαγγέλιον (evangelion) എന്ന പദത്തില് നിന്നും ഉരിത്തിരിഞ്ഞു വന്ന ഒരു പദമാണെന്ന് കരുതപ്പെടുന്നു.\nഅതായത് ഇഞ്ചീല് എന്നത് ശുദ്ധമായ അറബി പദമല്ല എന്ന് താങ്കള്‍ക്കും അറിയാം എന്നര്‍ത്ഥം.\nഗ്രീക്കിലെ പല പദങ്ങളും സ്വാഭാവികമായും യേശുവിന്റെ നാട്ടിലെ ഭാഷയില് ഇടകലര്‍ന്നിരിക്കാം\nഅപ്പോള് താങ്കള്‍ക്ക് തന്നെ ബോധ്യമുണ്ട് ഇഞ്ചീല് എന്നത് ഒരു അറബി പദമല്ല എന്ന്. നന്ദി.\nഅന്ന് ആരാമെക്കിലോ ഹിബ്രുവിലോ ദൈവത്തിന്റെ സുവിശേഷം എന്ന പദത്തിന് ഏത് പദം ഉപയോഗിച്ചു എന്ന സ്രോതസ്സ് നിങ്ങളുടെ കയ്യില് തന്നെ ഇല്ലാതിരിക്കേ ഇഞ്ചീല് എന്ന പദം കൊണ്ടുള്ള ഒരു ചര്‍ച്ച എവിടെ എത്തി നില്‍ക്കും?\nമികച്ച ഉത്തരം ... അരേയും ലജ്ജിപ്പിക്കും.\nകാട്ടിപ്പരുത്തി April 21, 2010 at 4:52 PM\nഇഞ്ചീല് എന്നത് ഉപയോഗിക്കുന്നത് ഒരു പുസ്തകത്തിന്റെ പേരായിട്ടാണ്. ഖുര്‍ആന് എന്നത് പോലെ. അതിന്നൊരര്‍ത്ഥമുണ്ടെങ്കിലും അത് ഒരു ഗ്രന്ഥത്തിന്റെ പേരാണു. ഇഞ്ചീലും അങ്ങിനെ ആകുമല്ലോ- ഇഞ്ചീല് ഇറങ്ങിയത് അറബിയിലല്ലല്ലോ- ഗ്രീക്കിലുമല്ല. അപ്പോള് അന്ന് ആരാമെക്കില് സുവിശേഷമെന്ന പദത്തിന്റെ വാക്ക് എന്ത് എന്ന ചര്‍ച്ച വേണ്ടി വരും.\nസാജന് എന്ന വാക്കിന് ഒരര്‍ത്ഥം കാണും. എന്ന് കരുതി ഹിന്ദിയിലും മലയാളത്തിലും തമിഴിലും സാജന് സാജന് തന്നെയായിരിക്കും-\nsajan jcb April 21, 2010 at 5:58 PM\nഎന്റെ വിഷയം ഇഞ്ചീല് എന്നത് ഖുര് ആന് അവകാശപ്പെടുന്നതു പോലെ ശുദ്ധമായ അറബിയില് അല്ല എന്നതു മാത്രമാണ്. 16:103 നെ നഗ്നമായ ലംഘനം. സുവിശേഷം എന്നതിന് ശുദ്ധമായ അറബി പദം ഉണ്ട് താനും.\nഇഞ്ചീല് എന്നത് ഒരു പുസ്തകത്തിന്റേയും പേരല്ല. കാരണം ഇംഗ്ലീഷില് (ഗോസ്പെല് ) ഇഞ്ചീല് എന്നല്ല ഉപയോഗിക്കുന്നത്. മലയാളത്തില് (സുവിശേഷം) ഇഞ്ചീല് എന്നല്ല ഉപയോഗിക്കുന്നത്. പിന്നെങ്ങിനെ അറേബ്യയില് ഉള്ളവര്‍ക്ക് ഇഞ്ചീല് എന്നത് ഒരു പുസ്തകത്തിന്റെ പേരായി?\nകാട്ടിപ്പരുത്തി April 21, 2010 at 9:08 PM\nബൈബിളിൽ ഇന്ന് പല പദങ്ങളും അങ്ങിനെ ഭാഷാന്തരം ചെയ്തതായി കാണാം. അതിന്റെ ശരിയായ പദം അറിയണമെങ്കിൽ ആദ്യമുണ്ടായിരുന്ന അരാമിക് സുവിശേഷം എവിടെ? ബൈബിൾ വിവർത്തകരോട് ചോദിക്കേണ്ട ചോദ്യം എന്നോട് ചോദിച്ചിട്ടെന്തു ഫലം?\nsajan jcb April 22, 2010 at 7:00 AM\nഎന്തിനു ബൈബിളിലെ പദങ്ങള് അന്വേഷിച്ചു പോകണം. ബൈബിളില് ഒരിടത്തും അവകാ‍ശപ്പെടുന്നില്ല ബൈബിള് പൂര്‍ണ്ണമായും ശുദ്ധമായ അരമായ ഭാഷയില് ആണെന്ന്. അതേ സമയം ഖുര് ആന് അവകാശപ്പെടുന്നു, അത് ശുദ്ധമായ അറബിയില് ആണെന്ന്. അതാണ് ഇവിടുത്തെ വിഷയം.\nകാട്ടിപ്പരുത്തി April 22, 2010 at 10:19 AM\nഎവിടെ നിന്നെങ്കിലും എടുത്തെഴുതുമ്പോള് അതിന്റെ പിന്നിലെ ചരിത്രങ്ങള് മനസ്സിലാക്കി അവതരിപ്പിക്കുക. ഈസാ നബിക്ക് ഇറങ്ങിയ പുസ്തകത്തെയാണ് ഇഞ്ചീല് എന്നു ഖുര്‍ആന് വിളിക്കുന്നത്.\nഅവന് ഈ വേദഗ്രന്ഥത്തെ മുന് വേദങ്ങളെ ശരിവെക്കുന്നതായിക്കൊണ്ട് സത്യവുമായി നിനക്ക് അവതരിപ്പിച്ചു തന്നിരിക്കുന്നു. അവന് തൌറാത്തും ഇന്‍ജീലും അവതരിപ്പിച്ചു. 3:3\nവേദക്കാരേ, ഇബ്രാഹീമിന്‍റെ കാര്യത്തില് നിങ്ങളെന്തിനാണ് തര്‍ക്കിക്കുന്നത്? തൌറാത്തും ഇന്‍ജീലും അവതരിപ്പിക്കപ്പെട്ടത് അദ്ദേഹത്തിനു ശേഷം മാത്രമാണല്ലോ. നിങ്ങളെന്താണ് ചിന്തിക്കാത്തത്? 3:65\nഅവരെ ( ആ പ്രവാചകന്‍മാരെ ) ത്തുടര്‍ന്ന് അവരുടെ കാല്‍പാടുകളിലായിക്കൊണ്ട് മര്‍യമിന്‍റെ മകന് ഈസായെ തന്‍റെ മുമ്പിലുള്ള തൌറാത്തിനെ ശരിവെക്കുന്നവനായിക്കൊണ്ട് നാം നിയോഗിച്ചു. സന്‍മാര്‍ഗനിര്‍ദേശവും, സത്യപ്രകാശവും അടങ്ങിയ ഇന്‍ജീലും അദ്ദേഹത്തിന് നാം നല്‍കി. അതിന്‍റെ മുമ്പിലുള്ള തൌറാത്തിനെ ശരിവെക്കുന്നതും, സൂക്ഷ്മത പാലിക്കുന്നവര്‍ക്ക് സദുപദേശവുമത്രെ അത്. 5:46\nഇതില് അവസാനത്തെ സൂക്തത്തില് ഇന്‍ജീലില് സദുപദേശമടങ്ങിയതിനെ കുറിച്ച് പ്രത്യേകം പരാമര്‍ശിക്കുന്നു. അതായത് ആ ഗ്രന്ഥത്തെ ഇഞ്ചീല് എന്നു പേരെടുത്താണു പറയുന്നത്. തോറ ഇന്നും തോറ എന്നറിയപ്പെടാനുള്ള കാരണം ഹിബ്രുവിലെ അതെ പേരു തന്നെ ജൂതര് ഇന്നും ഉപയോഗിക്കുന്നു എന്നുള്ളതിനാലാണു. തോറ എന്ന വാക്കിനു നിയമം, അദ്ധ്യാപനം എന്നെല്ലാം അര്‍ത്ഥമുണ്ട്. എന്നു കരുതി ജൂതര് അതിനെ ഭാഷന്തരം ചെയ്തില്ല. നിങ്ങള് എല്ലാം ഗ്രീക്കും ലാറ്റിനുമാകിയതിന്ന് മറ്റുള്ളവരോട് ചോദിച്ചിട്ടെന്തു കാര്യം.\nsajan jcb April 22, 2010 at 3:41 PM\nഞാന് ഇഞ്ചീലിന്റെ ഉള്ളടക്കത്തെ കുറിച്ചല്ല പറഞ്ഞത്. ഇഞ്ചീല് എന്ന പദത്തെ കുറിച്ചു മാത്രമാണ്. അതു ശുദ്ധമായ ആറബി പദമാണോ അല്ലയോ എന്ന് ഒറ്റവാക്കില് ഉത്തരം തരാന് പറ്റുമോ?\nകാട്ടിപ്പരുത്തി April 22, 2010 at 3:46 PM\nസാജനു മനസ്സിലാവില്ല എന്നു ശഠിച്ചാൽ പിന്നെ ഒരാൽക്കും മനസ്സിലാക്കി തരാൻ കഴിയില്ല, അതിനു ആദ്യം മനസ്സിലാകണം എന്നു മനസ്സിരുത്തണം. ഞാൻ പദത്തെയല്ല, പദം വന്ന വഴിയേ കൂടി ചർച്ചക്കെടുത്തെ ഉത്തരം തരാൻ പറ്റൂ.\nsajan jcb April 23, 2010 at 3:22 PM\nഇഞ്ചീല് എന്ന പദം വന്നത് ഇവാഞ്ചലീയോണ് എന്ന ഗ്രീക്ക് പദത്തില് നിന്നു തന്നെയല്ലേ? അതില് താങ്കള്‍ക്ക് സംശയമുണ്ടോ?\nAsha George June 25, 2016 at 12:41 PM\nകഷ്ടം... കാട്ടിപ്പരുത്തിയുടെ നാവിറങ്ങി പോയി... ഹിഹിഹി


കെവിന്റെ ഭാര്യയായി ജീവിക്കുമെന്ന് നീനു; കൊലപാതകം ആസൂത്രിതമെന്ന് പിതാവ് | Malayalam UK\nMay 29 06:34 2018 by News Desk 5\tPrint This Article\nകോട്ടയം: താന് കെവിന്റെ ഭാര്യയായിത്തന്നെ ജീവിക്കുമെന്ന് നീനു. ഇവിടെ നിന്ന് തന്നെ ആരും കൊണ്ടുപോകരുതെന്നും നീനു പറഞ്ഞു. കെവിനുമായുള്ള ബന്ധത്തില് നിന്ന് പിന്‍മാറണമെന്ന് കേസില് ഇപ്പോള് പിടിയിലായ നിയാസും മറ്റു ബന്ധുക്കളും ആവശ്യപ്പെട്ടിരുന്നു. വിവാഹത്തില് നിന്ന് പിന്‍മാറിയില്ലെങ്കില് വെട്ടിക്കൊല്ലുമെന്നും ഇയാള് ഭീഷണിപ്പെടുത്തിയിരുന്നതായി നീനു പറഞ്ഞു. തന്റെ മാതാപിതാക്കളുടെ അറിവോടെയാണ് കൊലപാതകമെന്നും നീനു പറഞ്ഞു.\nകെവിന്റെ കൊല ആസൂത്രിതമാണെന്ന് പിതാവ് രാജനും പറഞ്ഞു. നീനുവിന്റെ ബന്ധുക്കള് ദിവസങ്ങളോളം കോട്ടയത്തുണ്ടായിരുന്നു. സിപിഎം പ്രവര്‍ത്തകര് ഇവരെ സഹായിച്ചതായി സംശയമുണ്ടെന്നും രാജന് വ്യക്തമാക്കി. നീനുവിന്റെ സഹോദരന് തന്നെ കാണാന് വന്നിരുന്നുവെന്നും അമ്മയ്ക്കു നീനുവിനെ കാണണമെന്ന് ആവശ്യപ്പെട്ടിരുന്നുവെന്നും രാജന് പറഞ്ഞു. ഇയാള് അന്ന് വന്ന അതേ ഇന്നോവയില് തന്നെയാണ് കെവിനെ തട്ടിക്കൊണ്ടു പോയത്. ഇനിയുള്ള കാലം നീനുവിനെ സംരക്ഷിക്കാന്‍തന്നെയാണ് തീരുമാനമെന്നും രാജന് അറിയിച്ചു.\nകെവിന്റെ മരണത്തിനു കാരണമായ പോലീസ് അനാസ്ഥയില് പ്രതിഷേധിച്ച് കോട്ടയം ജില്ലയില് ഇന്ന് ഹര്‍ത്താല് നടക്കുകയാണ്. യുഡ്എഫ്, ബിജെപി, സിഎസ്ഡിഎസ്, കെപിഎംഎസ് പുന്നല വിഭാഗം തുടങ്ങിയവരാണ് ഹര്‍ത്താല് ആചരിക്കുന്നത്.


യുഡിഎഫ് അധികാരത്തിലെത്തിയാല് അനധികൃത നിയമനങ്ങള് പുനപരിശോധിക്കും: മുല്ലപ്പള്ളി – Kerala News Hunt\nകൊച്ചി: യുഡിഎഫ് അധികാരത്തിലെത്തിയാല് പിണറായി സര്‍ക്കാര് നടത്തുന്ന അനധികൃത നിയമനങ്ങള് പുനപരിശോധിക്കുമെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന്. കൊച്ചിയില് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nഎല്‍ഡിഎഫ് സര്‍ക്കാരിന്‍റെ അവസാന കാലത്തെ നിയമനങ്ങളെക്കുറിച്ച് സമഗ്ര അന്വേഷണം വേണം. തെരഞ്ഞെടുപ്പ് പ്രഖ്യാപിക്കാന് ദിവസങ്ങള് മാത്രം ബാക്കി നില്‍ക്കേ ആയിരക്കണക്കിന് പുറംവാതില് നിയമനങ്ങളാണ് സര്‍ക്കാര് നടത്തുന്നത്.\nപിഎസ്‌സിയെ നോക്കുകുത്തിയാക്കി സര്‍ക്കാര് കേരളത്തിലെ യുവജനങ്ങളെ വഞ്ചിച്ചിരിക്കുകയാണ്. രാജവാഴ്ചയുടെ കാലത്തുപോലും നടക്കാത്ത രീതിയിലുള്ള നടപടികളാണ് പിണറായി സര്‍ക്കാര് ചെയ്യുന്നതെന്നും അദ്ദേഹം കുറ്റപ്പെടുത്തി.\nദില്ലി: മൂന്നാം മുന്‍ഗണനാ പട്ടികയിലുള്ളവര്‍ക്ക് വാക്‌സിനേഷന് ഒരുങ്ങി ഇന്ത്യ. 50 വയസ്സിന് മുകളിലുള്ളവരാണ് ഈ പട്ടികയിലുള്ളത്. 27 കോടിയോളം ആളുകളാണ് ഈ വിഭാഗത്തിലുള്ളതെന്ന് സര്‍ക്കാര് പറയുന്നു. ഇവര്‍ക്കുള്ള വാക്‌സിനേഷന് മാര്‍ച്ചില് ഉണ്ടാവുമെന്ന് കേന്ദ്ര ആരോഗ്യ മന്ത്രി ഹര്‍ഷവര്‍ധന് പറഞ്ഞു. അതേസമയം രാജ്യത്ത് വാക്‌സിനേഷന് പ്രക്രിയ ആരംഭിച്ചത് ജനുവരി 16നാണ്. ആദ്യ ഘട്ടത്തില് ഒരു കോടി ആരോഗ്യ പ്രവര്‍ത്തകര്‍ക്ക് വാക്‌സിനേഷന് നല്‍കുകയായിരുന്നു ലക്ഷ്യമെന്നും, അത് നല്ല രീതിയില് തന്നെ നടന്നുകൊണ്ടിരിക്കുകയാണെന്നും ഹര്‍ഷവര്‍ധന് […]


Lord SREE NARAYANA GURU Sevak: ഗുരുദേവ൯ മഹാസമാധി എല്ലാ വിവരങ്ങളും അടുത്തുനിന്നു കണ്ട ഗുരുപ്രസാദ് സ്വാമികള് വിവരിച്ചത്\nഗുരുദേവ൯ മഹാസമാധി എല്ലാ വിവരങ്ങളും അടുത്തുനിന്നു കണ്ട ഗുരുപ്രസാദ് സ്വാമികള് വിവരിച്ചത്\nസമാധിയുടെ എല്ലാ വിവരങ്ങളും അടുത്തുനിന്നു കണ്ട ഗുരുപ്രസാദ് സ്വാമികള് ഇങ്ങനെ രേഖപ്പെടുത്തിയിരിക്കുന്നു -\nമഹാസമാധിയടഞ്ഞ വിവരം കാട്ടുതീപോലെ നാട്ടിലൊക്കെ പരന്നതോടുകൂടി ജനങ്ങള് വ്യസനാക്രാന്തന്മാരായി പരിഭ്രമിച്ചു കൂട്ടം കൂട്ടമായി വന്നുചേ൪ന്നും യോഗം കൂടിയും പ്രത്യേകമായും കമ്പിവഴിയായും സഹതാപം ഇവിടെ അറിയിച്ചും പത്രപംക്തികളില് രേഖപ്പെടുത്തിയും പള്ളികൂടങ്ങളിലും കൈതൊഴില് ശാലകളിലും കച്ചവടസ്ഥലങ്ങളിലും അവധി അനുവദിച്ചും ക്ഷേത്രങ്ങളില് വിശേഷാല് ആരാധന നടത്തി നിത്യശാന്തിക്കായി പ്രാ൪ത്ഥിച്ചും ആ മഹാതാപത്തില് പങ്കുകൊണ്ടതോ൪ത്താല് ശ്രീനാരായണഗുരുദേവനെ ജനങ്ങള് വിശ്വസിച്ചാരാധിക്കുന്നുണ്ടെന്നു ഗ്രഹിക്കാം. ഗുരുദേവ തങ്കതിരുമേനി രോഗശയ്യയെ അവലംബിച്ചിട്ട് ആറേഴു മാസമായെങ്കിലും ദേഹം ക്ഷീണിച്ചതല്ലാതെ, ദിവ്യ തേജസ്സ് പ്രസരിച്ചുകൊണ്ടിരുന്ന മുഖകാന്തിക്ക് യാതൊരു മാറ്റവും ഉണ്ടായിരുന്നില്ല. യോഗമാഹാത്മ്യും തെലിഞ്ഞു കാണാവുന്ന നേത്രപ്രഭയും നോട്ടവും ഏതു ധീരചിത്തനേയും വശത്താക്കത്തക്കനിലയില് തന്നെ പ്രശോഭിച്ചിരുന്നു. സമാധി അടയുന്നതിന് ഏതാനും ദിവസങ്ങള്ക്കുമുമ്പ് തുടങ്ങിയ രോഗോപദ്രവങ്ങള് ഒന്നും തന്നെ ഉണ്ടായിരുന്നില്ല. രണ്ടുദിവസം മുമ്പ് മുതല് സംസാരിപ്പാ൯ തീരെ സാധിച്ചിരുന്നില്ല. എങ്കിലും പ്രജ്ഞ ശരിക്കുണ്ടായിരുന്നു. ഞങ്ങളൊക്കെ ഈശ്വരപ്രാ൪ത്ഥനയും പാരായണവും ശുശൂഷയും ചെയ്തുകൊണ്ടിരുന്നു. നിയതിയുടെ അപരിഹാര്യമായ നിയോഗം അനുസരിച്ച് ആ മഹാദീപം നമ്മുടെ കണ്ണി൯മുമ്പാകെ മറഞ്ഞു.\nസമാധിസമയം സ്വാമിസന്നിധില്വെച്ചു ശ്രീ വിദ്യാനന്ദ സ്വാമികള് യോഗവാസിഷ്ഠം ജീവ൯മുക്തപ്രകരണം വായിച്ചുകൊണ്ടിരിക്കുകയായിരുന്നു. മോക്ഷപ്രാപ്തിയെ വിവരിക്കുന്ന ആ ഭാഗം കേട്ടുകൊണ്ടു ധ്യാന നിഷ്ഠനായാണ് ഗുരുദേവ൯ മഹാസമാധി പ്രാപിച്ചത്. മരണത്തില് ദുഖിക്കുന്നത് അനാവശ്യമാണെന്ന് തൃപ്പാദങ്ങള് തന്നെ പലപ്പോഴും പറയാറുണ്ട്. തിരുവനന്തപുരത്ത് വെച്ചു രോഗം അധികമായ അവസരത്തില് ഇങ്ങനെ പറയുകയുണ്ടായി. ഠനമുക്ക് ഒരു സുഖകേടുമില്ല, ആ൪ക്കും സാധിക്കാത്ത ആശ്വാസവും ആനന്ദവും തോന്നുന്നു.ഠ രോഗശയ്യയില്വെച്ചും ഫലിതസമ്പൂ൪ണ്ണവുമായ സാരോപദേശങ്ങള് ചെയ്തു ശിഷ്യവ൪ഗ്ഗങ്ങളെ അനുഗ്രഹിച്ചും ഗുരുദേവന്റെ ആദ൪ശങ്ങളും ചര്യാദികളും അറിഞ്ഞും കണ്ടും ആചരിക്കുവാനുള്ള മാ൪ഗ്ഗങ്ങള് കാണിച്ചും വിദേഹമുക്തനായതോ൪ത്താല് പരിതപിക്കാ൯ മാ൪ഗ്ഗമില്ലതന്നെ. അന്നെദിവസം സംന്യാസിമാരും ബ്രഹ്മചാരികളും ആഹാരവും നിദ്രയും ഉപേക്ഷിച്ചു പാരായണവും പ്രാ൪ത്ഥനയും ആരാധനയും നടത്തി. പിറ്റേ ദിവസം കാലത്ത് വൈദികമഠത്തില് ഫോട്ടോ എടുത്ത് ഒരു മണിക്ക് അഭിഷേകം നടത്തി. പുഷ്പങ്ങളെകൊണ്ട് വിശേഷമായി അലങ്കരിച്ച ചപ്രത്തില് ഇരുത്തി അസംഖ്യം ജനങ്ങള് ചേ൪ന്ന് ഈശ്വര പ്രാ൪ത്ഥന, വാദ്യഘോഷം മുതലായതോടു കൂടി എഴുന്നള്ളിച്ചു വനജാക്ഷി സ്മാരക മണ്ഡപത്തില് ഇരുത്തി. അഞ്ചു മണിക്ക് അവിടെ നിന്നും ശിവഗിരികുന്നിന്റെ എറ്റവും ഉയ൪ന്ന സ്ഥലത്ത്, തൃപ്പാദങ്ങള് പലപ്പോഴും സമാധിയെ സൂചിപ്പിച്ചു സംസാരിച്ചിരുന്ന സ്ഥലത്ത്, സമാധിവിധിപ്രകാരമുള്ള ക൪മ്മാനുസരണം സമാധിയിരുത്തി ആരാധന നടത്തി. ശനിയാഴ്ച ബ്രഹ്മമുഹൂ൪ത്തത്തില് മൂടികല്ല് സ്ഥാപിച്ചു. അന്നുമുതല് ആരാധന, പ്രാ൪ത്ഥന, പാരായണം, പ്രസംഗം മുതലായവ നടത്തി. ഇതിനിടയ്ക്ക് ദൂരത്തുള്ള സംന്യാസി ശിഷ്യന്മാ൪ എല്ലാവരും വിശിഷ്യ മധുര ബ്രഹ്മാനന്ദസ്വാമി, മഠാധിപതി ഗണപതി സ്വാമി എന്നിവ൪ ശിഷ്യന്മാരോടുകൂടി എത്തിചേ൪ന്നു. നിത്യം വന്നു കൊണ്ടിരുന്ന ജനങ്ങള്ക്ക് കണക്കൊന്നും ഉണ്ടായിരുന്നില്ല. പൊതുജനങ്ങളുടെ സഹായത്തോടുകൂടി ധ൪മ്മസംഘത്തിന്റെ നേതൃത്ത്വത്തില് സദ്യാദികളും നടത്തി. 29 ന് ശനിയാഴ്ച നാരായണ ബലി (മോക്ഷദീപക്രിയ), ഗുരുപൂജ, പ്രാ൪ത്ഥന, അന്നദാനം മുതലായ ആഘോഷങ്ങളോടുകൂടി ക൪മ്മം അവസാനിച്ചു. 45-ാം ദിവസംവരെ സാധാരണ പൂജാദികള് ചെയ്വാനും നിശ്ചയി\nPosted by LonelY TravelleR at 2:47 PM\nLabels: ഗുരുദേവ൯ മഹാസമാധി ഗുരുപ്രസാദ് സ്വാമികള് വിവരിച്ചത്


പ്രളയത്തിന് പിന്നാലെ വീണ്ടും ദുരന്തം; എലിപ്പനി പടർന്ന് പിടിക്കുന്നു, തൃശൂരില് രണ്ട് മരണം | Thrissur Local News about Leptospirosis - Malayalam Oneindia\nപ്രളയത്തിന് പിന്നാലെ വീണ്ടും ദുരന്തം; എലിപ്പനി പടർന്ന് പിടിക്കുന്നു, തൃശൂരില് രണ്ട് മരണം\nUpdated: Sun, Sep 2, 2018, 0:38 [IST]\nതളിക്കുളം കൈതക്കല് വടക്ക് അരവശ്ശേരി അഹമ്മുവിന്റെ മകന് അബ്ദുള് അസീസ് (65) ആണ് എലിപ്പനി ബാധിച്ച് ചികിത്സയിലിരിക്കെ മരിച്ചത്. എലിപ്പനിമൂലം തൃശൂരിലെ സ്വകാര്യ ആശുപത്രിയില് ചികിത്സയിലായിരുന്നു. അതേസമയം എലിപ്പനി മൂലമല്ലെന്നും\nഹൃദയാഘാതമാണു മരണകാരണമെന്നും ആശുപത്രി അധികൃതര് പറഞ്ഞു. കബറടക്കം ഇന്ന് രാവിലെ ഒമ്പതിന് തളിക്കുളം ജുമാ അത്ത് പള്ളി കബറിസ്താനില്. ഭാര്യ: റുക്കിയ. മക്കള്: അനീസ്യ, അസ്‌ന. മരുമകന്: മെഹബൂബ്.\nthrissur തൃശൂര് fever death പനി മരണം


ഒരു എഞ്ചിനീയറുടെ സർവിസുൽസവം – 62. | Malayali Manasu\nHome Special ഒരു എഞ്ചിനീയറുടെ സർവിസുൽസവം - 62.\nഒരു എഞ്ചിനീയറുടെ സർവിസുൽസവം – 62.\nജോണി തെക്കേത്തല, ഇരിങ്ങാലക്കുട ✍\nഒരു ദിവസം വൈകുന്നേരം7മണി. ക്യാമ്പ് അസിസ്റ്റൻറ് എൻജിനീയറുടെ വാച്ചർ വീട്ടിൽ വന്ന് എന്നെ കണ്ടു. ഒരു താക്കോൽക്കൂട്ടം തന്നു. എന്നിട്ട് പറഞ്ഞു. “ഇത് എൻറെ വീടിൻറെ താക്കോലുകൾ ആണ്. വീടിൻറെ അകത്തു എൻറെ വീട്ടുകാരിയും വേറെ ഒരാളും ഉണ്ട്. അവരെ അതിനകത്ത് ഇട്ടു പൂട്ടിയിട്ടാണ് നേരെ ഇങ്ങോട്ട് വന്നത്. ഇത് ഇവിടെ ഇരിക്കട്ടെ. ഞാൻ ഇനി സാർ പറയുന്നതുപോലെ ചെയ്യാം.” യാതൊരു വിധ ക്ഷോഭവും ഇല്ലാതെയാണ് സംസാരിക്കുന്നത്. ഞാൻ ക്യാമ്പ് അസിസ്റ്റൻറ് എൻജിനീയറെ വിളിച്ചു വരുത്തി. ഈ വാച്ചറോഡ് സംസാരിക്കാൻ പറഞ്ഞു. അറിഞ്ഞ വിവരങ്ങൾ ഇതൊക്കെയാണ്. എല്ലാവരും ഉല്ലാസത്തിനായി ക്ലബ്ബിൽ പോകും. അപ്പോൾ ഇയാൾ അടുത്തുള്ള ജലാശയത്തിൽ മീൻ പിടിക്കാൻ ആണ് പോകാറുള്ളത്. കുറച്ചുനാളായി ഈ സമയത്ത് വീട്ടിൽ എന്തോ കുഴപ്പം നടക്കുന്നുണ്ടെന്ന് സംശയിക്കാറുണ്ട്. തെളിവില്ലാതെ പറയുന്നത് ശരിയല്ലല്ലോ എന്ന് കരുതി മിണ്ടാതിരിക്കുകയായിരുന്നു. ഇന്ന് രണ്ടിനെയും ഒരുമിച്ചു കിട്ടി. പുറത്തേക്ക് കടക്കാനുള്ള വാതിലുകളെല്ലാം നേരത്തെ കരുതി വച്ചിരുന്ന പൂട്ടുകളിട്ട് പൂട്ടി, നേരെ എൻറെ വീട്ടിൽ എത്തിയതാണ്.\nഞങ്ങൾ രണ്ടുപേരും കൂടി ആലോചിച്ചു. ഏതായാലും താക്കോലുകൾ ഇയാളുടെ കൈവശം തന്നെ ഇരിക്കട്ടെ. ഇയാൾ ഇനി ആ ഭാഗത്തേക്ക് പോകേണ്ട. വേറെ സ്നേഹിതരുടെ കൂടെ കൂടട്ടെ. സാവധാനത്തിൽ ആലോചിച്ചു തീരുമാനിക്കാം എന്ന് പറഞ്ഞ് പിരിഞ്ഞു.\nപിറ്റേദിവസം വീടിൻറെ അകത്തെ കക്ഷി ആരെന്ന് മനസ്സിലായി. അടുത്ത ഓഫീസിലെ ഒരു ഡ്രൈവറാണ്. അവരുടെ യൂണിയനെ വിവരമറിയിച്ചു. അന്ന് വൈകുന്നേരമായപ്പോഴേക്കും അവർ അയാളെ വീട്ടിൽ നിന്ന് പുറത്തു കടത്തി. ആൾ ഉടനെ സ്ഥലം വിട്ടു. ആൾക്ക് സ്വന്തം ഭാര്യ ഉണ്ട്. എങ്കിലും വാച്ചറുടെ ഭാര്യയെയും പുലർത്താമോ എന്ന് അന്വേഷിച്ചു. അത് നടപ്പില്ലെന്നും അയാൾ ബന്ധപ്പെട്ടവരെയൊക്കെ അങ്ങനെ പുലർത്താൻ തുടങ്ങിയാൽ പലരും ഉണ്ടാകും എന്നായിരുന്നു മറുപടി!!\nവാച്ചറുടെ ഭാര്യയെ പിന്നീട് പോലീസ് സഹായത്തോടെ വീട്ടിൽ നിന്ന് പുറത്തു കൊണ്ടുവന്നു. ആദ്യഭർത്താവ് കയ്യൊഴിഞ്ഞതിനെ തുടർന്ന് യൂണിയൻ നേതാവ് സ്വന്തം വീട്ടിൽ കൊണ്ടുപോയി സംരക്ഷിച്ചു. ഇത് ഒരു പ്രശ്നമാക്കി അവതരിപ്പിക്കാൻ നേതാവ് ശ്രമിച്ചെങ്കിലും യൂണിയൻകാർ അതിനെ അനുകൂലിച്ചില്ല.\nകുറച്ചുനാൾ കഴിഞ്ഞപ്പോൾ നേതാവ് എന്നെ വന്നു കണ്ടു പറഞ്ഞു അവൾ ഗർഭിണിയാണെന്ന്. ഈ വീട്ടിൽ നിന്നാണ് പ്രശ്നത്തിന്റെ ആരംഭം. അത് ഇവിടെ നിന്ന് തന്നെ തീർത്തേ മതിയാവൂ എന്നൊരു താക്കീതും തന്നാണ് പോയത്. ഞാൻ മറുപടിയൊന്നും പറഞ്ഞില്ല. മാസങ്ങൾ കടന്നുപോയി. ഒരു ദിവസം നേതാവ് വീണ്ടുമെത്തി. പ്രസവം അടുക്കാറായി. അവളെ സർക്കാർ ആശുപത്രിയിൽ ആക്കാം.പ്രസവശേഷം ഇവിടേയ്ക്ക് തിരിച്ചുവരില്ല. ആശുപത്രിയിൽ ആക്കാൻ സാർ ഒരു വണ്ടി വിട്ട് സഹായിക്കണം. മാനുഷികപരിഗണന വെച്ച് അങ്ങനെ ചെയ്ത് പ്രശ്നം തീർത്തു.\nMary Josey Malayil November 25, 2021\tAt\t11:33 pm\nPrevious articleഎന്താണ് സൈബർ സെക്യൂരിറ്റി? Chapter 11. RISK ANALYSIS\nNext articleനവംബർ 26 – ഇന്ത്യൻ ഭരണഘടനാ ദിനം ….


കൊച്ചേ, നീ പള്ളീന്നു തന്നെ കട്ടോ? | Shalom Times Malayalam\nകൊച്ചേ, നീ പള്ളീന്നു തന്നെ കട്ടോ?\nഒരിക്കലും തിരിച്ചറിയാതെ പോകുന്ന ചില മോഷണശീലങ്ങളുണ്ട്. കരുണയും ദയയും നഷ്ടമാകുമ്പോഴൊക്കെ മറ്റുള്ളവർക്കവകാശമായിട്ടുള്ളത് നാം സ്വന്തമാക്കിവയ്ക്കുന്ന അവസ്ഥ സംജാതമാകും. ഈ ആത്മീയ അപകടത്തെക്കുറിച്ചുള്ള മുന്നറിയിപ്പിന്റെ വചനങ്ങൾ…\nഅന്നൊരു പെരുന്നാൾ ദിവസമായിരുന്നു. പള്ളിയിൽ ഫാനും മറ്റും ഇല്ലാതിരുന്ന കാലം. അന്നെനിക്ക് ഏകദേശം നാലു വയസിനടുത്ത് പ്രായം കാണും. എന്റെ ആന്റിയാണ് ആ ദിവസം എന്നെ പള്ളിയിൽ കൊണ്ടുപോയത്. തിരക്കിനിടയിൽപെട്ട് എ നിക്ക് അസ്വസ്ഥത ഉണ്ടാകാതിരിക്കുവാൻ വേണ്ടി ആന്റി എന്നെ ഒരു ജനലിനടുത്ത് കാറ്റും വെളിച്ചവും എല്ലാം കിട്ടാൻ പാകത്തിന് നിർത്തി. പെരുന്നാൾ കുർബാന സാഘോഷം നടക്കുന്ന സമയം. പള്ളിമുറ്റത്തുനിന്നും ഒരു അമ്മച്ചി ഒരു കുടയും അമ്പതുപൈസയും ഞാൻ നിന്നിരുന്ന ജനലിന്റെ അരപ്ലെയ്‌സിൽ വച്ചിട്ട് എങ്ങോ പോയി. ഞാൻ കുറച്ചുനേരം ആ അമ്പതു പൈസാ ത്തുട്ടിൽ നോക്കിനിന്നു. വീടിനു മുൻവശത്തുള്ള റോഡിൽക്കൂടി എല്ലാ ദിവസവും മണിയടികളോടെ വില്ക്കാൻ കൊണ്ടുപോയിരുന്ന നല്ല നിറവും മധുരവുമുള്ള കോൽ ഐസിന്റെ കാര്യമാണ് അപ്പോൾ എന്റെ മനസിലേക്ക് കടന്നുവന്നത്. ഐസ് കിട്ടാൻ പൈസ കൊടുക്കണം എന്നുമാത്രമേ എനിക്കറിയൂ. ചെയ്യാൻ പോകുന്നത് കളവാണെന്നോ മറ്റോ എനിക്കറിയില്ല. ഞാൻ ആ പൈസ എടുത്ത് എന്റെ ഉടുപ്പിന്റെ പോക്കറ്റിലിട്ടു. ആ നിമിഷം മുതൽ ചെയ്യരുതാത്തതെന്തോ ചെയ്തമട്ടിൽ ഞാൻ കരയാൻ തുടങ്ങി. കാര്യം അറിയാത്ത ആന്റി എന്നെ ആശ്വസിപ്പിച്ചു. പക്ഷേ, ഞാൻ കരച്ചിൽ നിർത്തിയില്ല. എന്നെ ആന്റി പള്ളിക്ക് വെളിയിൽ കൊണ്ടുവന്നു. എത്ര ചോദിച്ചിട്ടും ഞാൻ കരച്ചിലിന്റെ കാര്യം എന്താണെന്നു പറഞ്ഞില്ല. കോൽ ഐസിനോടുള്ള പ്രിയം നിമിത്തം പൈസ തിരികെ കൊടുക്കാൻ ഞാൻ തയാറായിരുന്നില്ല. ഞാൻ വീണ്ടും വീണ്ടും കരഞ്ഞു. അവസാനം തിരുനാൾ കുർബാന പൂർത്തീകരിക്കുന്നതിനുമുൻപ് എന്നെ ആന്റി വീട്ടിലേക്ക് കൂട്ടിക്കൊണ്ടുപോയി. വഴിനീളെ ഞാൻ കരഞ്ഞു. വീട്ടിൽചെന്നും കരഞ്ഞു. ആന്റി സ്‌നേഹത്തോടെ എന്നെ ചേർത്തുനി ർത്തി വീണ്ടും ചോദിച്ചു. ”മോളെന്തിനാണ് കരയുന്ന ത്? എന്തുതന്നെ ആണെങ്കിലും കുഴപ്പമില്ല. ഒന്നു പറഞ്ഞാൽ മാത്രം മതി.” ആന്റി എന്നെ വഴക്കു പറയുകയില്ല എന്ന് ഉറപ്പായപ്പോൾ ഞാൻ കരഞ്ഞുകൊണ്ട് ആ അമ്പതുപൈസ എടുത്ത് ആന്റിയുടെ നേർക്കുനീട്ടി. ഇതെവിടുന്ന് കിട്ടി നിനക്ക്? ആന്റി ചോദിച്ചു. ഞാൻ പള്ളീന്ന് എടുത്തതാ. ഞാൻ മറുപടി പറ ഞ്ഞു. വിശദവിവരങ്ങൾ ചോദിച്ചറിഞ്ഞതിനുശേഷം ആന്റി എന്നോട് അതിശയരൂപത്തിൽ ചോദിച്ചു; ”എന്റെ കൊച്ചേ, നീ പള്ളീന്നുതന്നെ കട്ടോ?”\nഇനിയിപ്പോൾ ഈ പൈസ എന്താ ചെയ്യുക- ആന്റി ഒരു നിമിഷം ആലോചനാരൂപത്തിൽ നിന്നു. എന്നിട്ട് എന്നോട് പറഞ്ഞു: മോൾ ഈ പൈസ തിരുഹൃദയരൂപത്തിനു മുൻപിൽ വയ്ക്ക്. ഞാൻ അനുസരിച്ചു. എന്നിട്ടെന്നോടു പറഞ്ഞു, കട്ടെടുത്ത ഈ പൈസ നമുക്കുപയോഗിക്കാൻ പാടില്ല. വല്ല ധർമക്കാരും വരുമ്പോൾ കൊടുക്കാം. കാരണം, പാവങ്ങൾക്കു കൊടുക്കുന്നത് ഈശോയ്ക്കാണ് കൊടുക്കുന്നത്. ഞാൻ ആന്റി പറഞ്ഞത് അനുസരിച്ചു. ആ അമ്പതുപൈസ ആ വഴി വന്ന ഒരു ധർമക്കാരന് എന്നെക്കൊണ്ട് കൊടുപ്പിച്ചു. ധർമക്കാരൻ എന്നെ നോക്കി ചിരിച്ചു. അങ്ങനെ എനിക്ക് ആശ്വാസമായി, ഞാൻ മ്ലാനത വിട്ട് ചിരിക്കാൻ തുടങ്ങി.\nനിസാരമല്ല ഈ സംഭവം\nഈ സംഭവം എന്റെ മനസിൽ അത്യത്ഭുതകരമായ ഒരു ബോധ്യം രൂപപ്പെടുത്തി. അത് മറ്റൊന്നുമല്ല- ”പാവങ്ങൾക്ക് കൊടുക്കുന്നത് ഈശോയ്ക്ക് കൊടുക്കുന്നതിന് തുല്യമാണ്” എന്ന ആന്റി പറഞ്ഞ വാക്കുകളാണ്. നന്നേ ചെറുപ്പത്തിലെ ആ ബോധ്യം എന്റെ മനസിൽ വേരുറച്ചു. ആ ബോധ്യത്തിന്റെ സ്വാധീനത്താൽ ഞാൻ പാവപ്പെട്ടവരെ സ്‌നേഹിക്കാൻ തുടങ്ങി. എനിക്ക് കിട്ടുന്ന പോക്കറ്റുമണിയും മറ്റും ആന്റി അന്ന് ചെയ്യിച്ചതുപോലെ തിരുഹൃദയരൂപത്തിന്റെ മുൻപിൽ കൊണ്ടുചെന്നുവച്ചിട്ട് പാവങ്ങൾക്ക് പ്രത്യേകിച്ച് യാചകർക്കും മറ്റും കൊടുക്കുക എന്നത് എനിക്ക് ആത്മീയ ആനന്ദം നല്കുന്ന കാര്യമായിത്തീർന്നു. ‘എന്റെ ഈ ചെറിയവരിൽ ഒരുവന് നിങ്ങളിതു ചെയ്തപ്പോൾ എനിക്കു തന്നെയാണ് ചെയ്തത്’ എന്ന കർത്താവിന്റെ വചനം അന്നെനിക്ക് അറിഞ്ഞുകൂടായിരുന്നുവെങ്കിലും ആ വചനം നല്കുന്ന ബോധ്യമാണ് പാവങ്ങളെ സ്‌നേഹിക്കുവാൻ എന്നെ പ്രേരിപ്പിച്ചതെന്ന് ഇന്നു ഞാൻ തിരിച്ചറിയുന്നു.\nനമുക്ക് ലഭിക്കാതെ പോകുന്ന ബോധ്യം\nആന്റി പറഞ്ഞ വാക്കുകൾ എന്റെ ഹൃദയത്തിലുണ്ടാക്കിയ ബോധ്യം നമുക്ക് ലഭിക്കാതെ പോകുന്നതുകൊണ്ടാണ് കൊടുക്കുവാൻ നമ്മൾ മടിയുള്ളവരായിത്തീരുന്നത്. എന്നാൽ, പാവപ്പെട്ടവന് നാം നല്കുന്നത് ദൈവത്തിനു തന്നെയാണ് നല്കുന്നതെന്ന ബോധ്യം നമുക്ക് ലഭിച്ചാൽ കൊടുക്കുന്നതിൽ നാം ഉത്സാഹമുള്ളവരായിത്തീരും. ഹൃദയത്തിൽ കരുണ നിറച്ചുകൊണ്ടുള്ള ഈ കൊടുക്കൽ അത്യധികമായ അനുഗ്രഹങ്ങൾ ദൈവത്തിൽനിന്നും നമ്മിലേക്ക് ഒഴുക്കുന്നതിന് കാരണമായിത്തീരുന്നു. ”ദാനധർമം ചെയ്യുന്നതിൽ നീ മടി കാണിക്കരുത്. പാവപ്പെട്ടവനിൽനിന്നും മുഖം തിരിച്ചുകളയരുത്. അപ്പോൾ ദൈവം നിന്നിൽനിന്നും മുഖം തിരിക്കുകയില്ല” (തോബിത്ത് 4:7). ദൈവത്തിന്റെ കണ്ണുകൾ നമ്മുടെ കണ്ണുനീരിന്റെ നേരെയും അവിടുത്തെ ചെവികൾ നമ്മുടെ യാചനകളുടെ നേരെയും എപ്പോഴും തുറന്നിരിക്കണമെന്ന് ആഗ്രഹിക്കാത്ത ആരാണ് നമ്മുടെ ഇടയിൽ ഉള്ളത്? പക്ഷേ, ഇപ്രകാരം സംഭവിക്കണമെങ്കിൽ നമ്മുടെ കണ്ണും കാതും ദരിദ്രന്റെ കണ്ണുനീരിന്റെ നേരെയും അവന്റെ നിലവിളികളുടെ നേരെയും തുറന്നിരിക്കണം. കർത്താവിന്റെ സ്‌നേഹം അനന്തമാണെന്നും പെറ്റമ്മയുടെ സ്‌നേഹത്തെക്കാൾ വലുതാണെന്നും ദൈവവചനം നമ്മെ പഠിപ്പിക്കുന്നു. എന്നാൽ, പെറ്റമ്മയുടെ സ്‌നേഹത്തെക്കാൾ ഉപരിയായി നമ്മെ സ്‌നേഹിക്കുന്ന ദൈവത്തിന്റെ സ്‌നേഹം നമുക്ക് അനുഭവവേദ്യമായിത്തീരണമെങ്കിൽ നമ്മൾ ദരിദ്രരെ ഉദാരമായി സ്‌നേഹിക്കുകയും അവരോട് നിറഞ്ഞ കാരുണ്യത്തോടെ പെരുമാറുകയും വേണം. ”അനാഥർക്കു പിതാവും അവരുടെ അമ്മയ്ക്ക് ഭർതൃതുല്യനും ആയിരിക്കുക. അപ്പോൾ അത്യുന്നതൻ നിന്നെ പുത്രനെന്നു വിളിക്കുകയും അമ്മയുടേതിനെക്കാൾ വലിയ സ്‌നേഹം അവിടുന്ന് നിന്നോടുകാണിക്കുകയും ചെയ്യും” (പ്രഭാ. 4:10).\nഇല്ലായ്മയിൽ ആയിരിക്കുന്നവന് കൈ തുറന്നു കൊടുക്കുക എന്നതും ആവശ്യത്തിലായിരിക്കുന്നവരെ താങ്ങുക എന്നതും ദൈവകല്പനതന്നെ ആണ്. അവിടുന്ന് പറയുന്നു; ”കൊടുക്കുവിൻ നിങ്ങൾക്കും ലഭിക്കും. അമർത്തിക്കുലുക്കി നിറച്ചളന്ന് അവർ നിങ്ങളുടെ മടിയിൽ ഇട്ടുതരും” (ലൂക്കാ 6:38). എന്നാൽ, ദൈവത്തിന്റെ ഈ ഗൗരവമേറിയ കല്പനയെ നാം കല്പനയായി മനസിലാക്കിയിട്ടില്ല. എന്തെങ്കിലും അല്പസ്വല്പം കൊടുക്കുന്നതുകൊണ്ട്, അതീവ സംതൃപ്തരായി കഴിയുന്നവരാണ് പലപ്പോഴും നമ്മൾ. എന്നാൽ, സ്‌നാപകയോഹന്നാന്റെ വാക്കുകളിലൂ ടെ ദൈവം നമ്മോട് സംസാരിക്കുന്നത് വായിച്ച് ധ്യാനിക്കുമ്പോൾ നാം എത്രമാത്രം അധികമായി പങ്കുവയ്‌ക്കേണ്ടവരാണെന്ന് ബോധ്യമാകും. തന്റെ വാക്കു കേൾക്കുവാനും സ്‌നാനം സ്വീകരിക്കുവാനും ഓടിയെത്തിയവരോട് സ്‌നാപകൻ ചോദിച്ചു; ”അണലിസന്തതികളേ ആസന്നമായ കോപത്തിൽനിന്നും ഓടിയകലാൻ ആരാണ് നിങ്ങൾക്ക് മുന്നറിയിപ്പ് നല്കിയത്? മാനസാന്തരത്തിനു വേണ്ട ഫലങ്ങൾ പുറപ്പെടുവിക്കുവിൻ. കേട്ടുനിന്ന ജനം മാറത്തടിച്ചുകൊണ്ട് സ്‌നാപകനോട് ചോദിച്ചു, ഗുരോ ഞങ്ങൾ എന്തു ചെയ്യണം? അപ്പോൾ അദ്ദേഹം ഇപ്രകാരം പറഞ്ഞു: ‘ഇനിമേലിൽ രണ്ടുടുപ്പുള്ളവൻ ഒന്ന് ഇല്ലാത്തവനു കൊടുക്കട്ടെ. ഭക്ഷണമുള്ളവനും അങ്ങനെ തന്നെ ചെയ്യട്ടെ.’ ഇതാണ് ദൈവം നമ്മിൽനിന്നും ആവശ്യപ്പെടുന്ന മാനസാന്തരത്തിന്റെ ഫലം പുറപ്പെടുവിക്കുന്ന ജീവിതം. ഈ ജീവിതത്തിലേക്ക് കടന്നുവരുവാനാണ് യേശു നമ്മോട് ആവശ്യപ്പെടുന്നത്. പലപ്രാവശ്യം പരിപോഷിപ്പിച്ചിട്ടും ഈ രീതിയിൽ ഫലം പുറപ്പെടുവിക്കാത്ത ജീവിതങ്ങൾ ശിക്ഷക്ക് അർഹമായിത്തീരുമെന്ന് ദൈവം നമുക്ക് മുന്നറിയിപ്പ് നല്കുന്നു. ‘ഫലം തരാത്ത വൃക്ഷങ്ങൾ വെട്ടി തീയിൽ എറിയപ്പെടും’ എന്ന് തിരുവചനത്തിലൂടെ അവിടുന്ന് നമുക്ക് താക്കീതു നല്കുന്നുവല്ലോ.\nഅതുകൊണ്ട് അവിടുത്തെ കല്പനയെപ്രതി നാം ഉദാരരായിരിക്കുവാനുള്ള കൃപയ്ക്കായി പ്രാർത്ഥിക്കാം.\nദരിദ്രനോടു കാണിക്കുന്ന കാരുണ്യം അനുഗ്രഹത്തിന്റെ വലിയ ആരാമമാണെന്ന് ദൈവവചനം നമ്മെ പഠിപ്പിക്കുന്നു. ”കാരുണ്യം അനുഗ്രഹത്തിന്റെ ആരാമംപോലെയാണ്; ദാനധർമം എന്നും നിലനില്ക്കുന്നു” (പ്രഭാ. 40:17). ദരിദ്രനോടു കാണിക്കുന്ന കാരുണ്യം കർത്താവിനോടു കാണിക്കുന്ന കാരുണ്യമാണ്. അവിടുന്ന് അതിന് തക്ക പ്രതിഫലം തക്കസമയത്ത് നല്കുമെന്നതിന് തിരുവചനങ്ങളിലൂടെ ഉറപ്പുനല്കുന്നു. ”ദരിദ്രന് ദാനം നല്കുന്നവൻ കർത്താവിന് കടം കൊടുക്കുന്നു. അവിടുന്ന് അത് വീട്ടുകതന്നെ ചെയ്യും” (സുഭാ. 19:17). ദരിദ്രർക്ക് ദാനം നല്കുന്നവനെ ബഹുമാനിക്കുന്ന ദൈവത്തെ തിരുവചനങ്ങളിൽ ഉടനീളം കാണുവാൻ സാധിക്കും. ദാനധർമിയെ അവിടുന്ന് തനിക്ക് തുല്യനായി കരുതി ബഹുമാനിക്കുന്നു. ”മനുഷ്യന്റെ ദാനധർമത്തെ മുദ്രമോതിരത്തെ എന്നതുപോലെ കർത്താവ് വിലമതിക്കുന്നു. അവന്റെ കാരുണ്യത്തെ കണ്ണിലെ കൃഷ്ണമണിപോലെ അവിടുന്ന് കരുതുന്നു” (പ്രഭാ. 17:22). രാജാക്കന്മാരുടെയും ഉന്നതസ്ഥാനീയരുടെയും ഏറ്റവും ബഹുമാന്യമായ ആഭരണമാണ് അവരുടെ മുദ്രമോതിരം. ദാനധർമത്തെ അത്രമേൽ ബഹുമാന്യമായ മനുഷ്യന്റെ പ്രവൃത്തിയായി അവിടുന്ന് കാണുന്നു. അതുപോലെ മനുഷ്യന്റെ അവയവങ്ങളിൽ ഏറ്റവും പ്രാധാന്യമർഹിക്കുന്ന ഒന്നാണ് അവന്റെ കണ്ണിലെ കൃഷ്ണമണി. മനുഷ്യന്റെ കാരുണ്യത്തെ അവിടുന്ന് കാണുന്നത് അവിടുത്തെ കണ്ണിലെ കൃഷ്ണമണിപോലെയാണ്.\nമനുഷ്യന്റെ കഷ്ടതയിൽ അവനോട് ഏറ്റവും ചേർന്നു നില്ക്കുന്നവരാണ് അവന്റെ സഹോദരങ്ങളും സഹായികളും. എന്നാൽ, ദാനധർമം അവയെക്കാൾ ഏറെ വലുതാണെന്ന് അവിടുന്ന് നമ്മെ ഓർമപ്പെടുത്തുന്നു. ”സഹോദരങ്ങളും സഹായികളും വിഷമസന്ധിയിൽ ഉപകരിക്കുന്നു. എന്നാൽ, ദാനധർമം ഇവയെക്കാൾ സുരക്ഷിതമായ അഭയമാണ്” (പ്രഭാ. 40:24). പാപത്തിന് പരിഹാരമായി ദൈവവചനം വെളിപ്പെടുത്തുന്ന ഏകസംഗതി ദാനധർമമാണ്. ഇത് നമ്മുടെ വ്യക്തിജീവിതത്തിൽ നിന്നും നമ്മുടെ കുടുംബത്തിൽനിന്നും പാപത്തിന്റെ ഫലമായി ഉണ്ടാകുന്ന കാലത്തിനടുത്ത ശിക്ഷയെ ദുരീകരിക്കുന്നു. ഇതെക്കുറിച്ച് തിരുവചനത്തിൽ ഇപ്രകാരം രേഖപ്പെടുത്തിയിരിക്കുന്നു; ”ജലം ജ്വലിക്കുന്ന അഗ്നിയെ കെടുത്തുന്നതുപോലെ ദാനധർമം പാപത്തിന് പരിഹാരമാണ്” (പ്രഭാ. 3:30).\nഭൂമിയിൽ നിങ്ങൾ നിക്ഷേപങ്ങൾ കരുതിവയ്ക്കരുത്. പകരം സ്വർഗത്തിൽ നിക്ഷേപങ്ങൾ കരുതുവാൻ നമ്മെ ഉദ്‌ബോധിപ്പിക്കുന്ന കർത്താവ് സ്വർഗത്തിലേക്കുള്ള നിക്ഷേപമായി ചൂണ്ടിക്കാണിക്കുന്നത് ദാനധർമത്തെയാണ്. അത് എല്ലാ തിന്മകളിൽനിന്നും നമ്മെ രക്ഷിക്കുന്ന ഉന്നതമായ ഇൻഷുറൻസ് ആയി അവിടുന്ന് നമുക്ക് വെളിപ്പെടുത്തുന്നു. ഇത് സാധാരണ ഇൻഷുറൻസ് കമ്പനികൾ നല്കുന്ന വാഗ്ദാനത്തെക്കാൾ ഉന്നതമായ വാഗ്ദാനമാണ്. ഭൂമിയിലെ ഇൻഷുറൻസ് കമ്പനികൾ നല്കുന്നത് ഏതെങ്കിലും വിനകൾ സംഭവിച്ചാൽ, അതായത് മരണം സംഭവിച്ചാൽ, അപകടം സംഭവിച്ചാൽ അതിനു തക്കവിധത്തിൽ ഇൻഷ്വർ ചെയ്തിരിക്കുന്നവരെ സഹായിക്കും എന്നാണ്. പക്ഷേ, തിന്മകൾ സംഭവിക്കാതെ കാക്കും എന്ന് ഒരു ഇൻഷുറൻസ് കമ്പനിയും വാഗ്ദാനം ചെയ്യുന്നില്ല. അതിന് അവർക്ക് കഴിയുകയുമില്ല. എന്നാൽ, ദാനധർമത്തെ എല്ലാ തിന്മകളിൽനിന്നും നമ്മെ സംരക്ഷിക്കുന്ന ദൈവത്തിന്റെ വഴിയായി ദൈവവചനം നമുക്ക് വെളിപ്പെടുത്തുന്നു. പ്രഭാഷകൻ 29:12 ൽ ഇപ്രകാരം പറഞ്ഞിരിക്കുന്നു: ”ദാനധർമമായിരിക്കട്ടെ നിന്റെ നിക്ഷേപം. എല്ലാ തിന്മകളിൽനിന്നും അത് നമ്മെ രക്ഷിക്കുന്നു.”\nമരണത്തിൽ നിന്നും രക്ഷ\n”ദാനധർമം മരണത്തിൽനിന്നും നമ്മെ രക്ഷിക്കുന്നു. അത് എല്ലാ പാപങ്ങളും തുടച്ചുനീക്കുന്നു” (തോബിത്ത് 12:9). ദൈവത്തെ അറിയാത്ത തിന്മയായ മരണത്തിൽനിന്നും ദാനധർമം നമ്മെ രക്ഷിക്കുന്നു. ജോൺ ഡി. റോക്ക് ഫെല്ലർ ആ കാലഘട്ടത്തിലെ ഏറ്റവും വലിയ കോടീശ്വരനായിരുന്നു. ധനത്തോടുള്ള അതിരുകവിഞ്ഞ ഭ്രമം നിമിത്തം വിവാഹം കഴിക്കാതെ കുടുംബജീവിതം പോലും വേണ്ടെന്നു വച്ചവൻ! അദ്ദേഹത്തിന് മരണകരമായ ഒരു രോഗം പിടിപെട്ടു. ലോകത്തിലുള്ള അതികേമന്മാരായ ഡോക്ടർമാർ എല്ലാം കൈകഴുകി. ഇനി ഏതാനും ആഴ്ചകൾ മാത്രമേ അദ്ദേഹം ജീവിച്ചിരിക്കൂവെന്ന് അവർ ഒന്നടങ്കം വിധിയെഴുതി. അങ്ങനെ മരണം കാത്ത് തികച്ചും അസ്വസ്ഥനായി അദ്ദേഹം കിടക്കയിൽ തിരിഞ്ഞും മ റിഞ്ഞും കിടക്കുമ്പോൾ, അദ്ദേഹത്തെ മാനസാന്തരത്തിലേക്ക് നയിക്കാനുള്ള അവസാന കൈ എന്നവണ്ണം ആരോ ഒരു ബൈബിൾ അദ്ദേഹത്തിന്റെ കിടക്കയിൽ കൊണ്ടുചെന്നുവച്ചു. ആ ബൈബിൾ ആദ്യമായി കണ്ടപ്പോൾ അദ്ദേഹത്തിന് അത് വലിച്ചെറിയാനാണ് തോന്നിയത്. പക്ഷേ, ദൈവത്തിന്റെ കാരുണ്യം അതിനെ തടഞ്ഞു. കുറെ നേരത്തിനുശേഷം അദ്ദേഹം അതെടുത്ത് മറിച്ചുനോക്കി. ആദ്യമായി അദ്ദേഹം ബൈബിൾ വായിക്കുകയാണ്. കിട്ടിയ വചനം ഇതാണ് ലൂക്കാ 6:38 ”കൊടുക്കുവിൻ നിങ്ങൾക്കു ലഭിക്കും. അമർത്തിക്കുലുക്കി നിറച്ചളന്ന് അവർ നിങ്ങളുടെ മടിയിൽ ഇട്ടുതരും.” ഇരുതല വാളിനെക്കാൾ മൂർച്ചയേറിയ വചനം അദ്ദേഹത്തിന്റെ ഹൃദയത്തിൽ തുളച്ചുകയറി. അദ്ദേഹം അസ്വസ്ഥനായി ഇപ്രകാരം ചിന്തിച്ചു- ഞാനിതുവരെ ആർക്കും ഒന്നും നല്കിയിട്ടില്ല. ഇന്നുമുതൽ ഞാൻ കൊടുക്കും. അന്നു രാത്രി വെളുക്കുന്നതിനുമുൻപേ അദ്ദേഹം തന്റെ വക്കീലിനെ വിളിച്ചുവരുത്തി തന്റെ സ്വത്തിൽ പകുതി അവികസിത രാജ്യങ്ങളിലെ പാവപ്പെട്ട ജനങ്ങളുടെ ക്ഷേമപ്രവർത്തനത്തിനായി നീക്കിവച്ചു. അത്രയും ചെയ്തപ്പോഴേക്കും വലിയ ആശ്വാസവും സന്തോഷവും അദ്ദേഹത്തിന് ലഭിച്ചു. ആ ആശ്വാസവും സന്തോഷവും ഏറ്റുവാങ്ങിയ അദ്ദേഹം പറഞ്ഞു, ഞാനിനിയും കൊടുക്കും. വീണ്ടും അദ്ദേഹം വക്കീലിനോട് തന്റെ സേവകരുടെ ക്ഷേമത്തിനായി വലിയൊരു തുക നീക്കിവയ്ക്കാൻ ആവശ്യപ്പെട്ടു. കൂടുതൽ കൂടുതൽ സന്തോഷം ഏറ്റുവാങ്ങിയ അദ്ദേഹം വീണ്ടും വീണ്ടും കൊടുത്തു. അത്ഭുതമെന്നു പറയട്ടെ, ആഴ്ചകൾ മാത്രം ആയുസിന്റെ ദൈർഘ്യമെന്ന് വിധിയെഴുതപ്പെട്ട അദ്ദേഹം പരിപൂർണ സൗഖ്യത്തിലേക്ക് കടന്നുവന്നു. എന്നു മാത്രമല്ല, അനേകവർഷങ്ങൾ യാതൊരു മരുന്നിന്റെയും സഹായം കൂടാതെ അദ്ദേഹം ജീവിച്ചു! അകാലത്തിലുള്ള മരണത്തിൽനിന്നും ദൈവത്തെ അറിയാതെയുള്ള മരണത്തിൽനിന്നും ദാനധർമം അദ്ദേഹത്തെ രക്ഷിച്ചു.\nദാനധർമം നാണയത്തുട്ടുകളിൽ ഒതുങ്ങരുതേ\nഒരിക്കൽ പത്രത്തിൽ വന്ന ഒരു വാർത്ത എന്നെ ആഴത്തിൽ സ്പർശിച്ചു. പുറത്ത് ഏതോ സ്റ്റേറ്റിൽനിന്നുവന്ന ദരിദ്രയായ ഒരു സ്ത്രീ റോഡിന്റെ അരികിൽ കിടന്ന് പ്രസവിച്ചു. ആരും സഹായിക്കാനില്ലാത്ത നിസ്സഹായ അവസ്ഥ. പിറന്നു വീണ കുഞ്ഞിന്റെ പൊക്കിൾക്കൊടി വേർപെടുത്താൻപോലും ആരുമില്ലാതെ റോഡ്‌സൈഡിൽ കിടന്നുകരുയന്നു. ആ വഴി കടന്നുപോയവർ വലിയ അനുകമ്പ എന്ന നിലയിൽ അവരുടെ നേരെ നാണയത്തുട്ടുകൾ എറിഞ്ഞു. പക്ഷേ, ആ അവസ്ഥയിൽ അവരെറിഞ്ഞ നാണയത്തുട്ടുകൾക്ക് ആ പാവം സ്ത്രീയെയും കുഞ്ഞിനെയും ഏതുവിധത്തിൽ സഹായിക്കാനാവും? അപ്പോഴാണ് രണ്ടു ചെറുപ്പക്കാർ ആ വഴി വന്നത്. അവർ കാര്യത്തിന്റെ ഗൗരവം മനസിലാക്കി. പോലീസ് സ്റ്റേഷനിൽ വിവരമറിയിച്ചു. വനിതാ പോലീസിന്റെ സഹായത്തോടെ ഗവൺമെന്റ് ആശുപത്രിയിൽ പോയി നേഴ്‌സുമാരെയും ഡോക്ടറിനെയും കൂട്ടിക്കൊണ്ടുവന്നു. അവർ അമ്മയ്ക്കും കുഞ്ഞിനും വേണ്ട പരിചരണം നല്കി, ഗവൺമെന്റ് ആശുപത്രിയിൽ എത്തിച്ചു. രണ്ടുമൂന്നു ദിവസങ്ങൾകൊണ്ട് ആ സ്ത്രീ ആരോഗ്യവതിയായി തന്റെ കുഞ്ഞിനെയുംകൊണ്ട് ആശുപത്രി വിട്ടു.\nപ്രിയപ്പെട്ടവരേ, നമ്മുടെ ദാനധർമം ഏതുവിധത്തിലുള്ളതാണ്? നിസഹായതയിൽ പിടഞ്ഞ സ്ത്രീയുടെ നേരെ നാണയത്തുട്ടുകൾ എറിഞ്ഞവരുടേതോ, അതോ അവരെ രക്ഷപ്പെടുത്തിയ ആ യുവാക്കളുടേതോ? നമ്മുടെ ദാനധർമം നാണയത്തുട്ടുകളുടെ എറിയലിൽ ഒതുങ്ങാതിരിക്കട്ടെ. അത് ആ യുവാക്കൾ ചെയ്ത ജീവകാരുണ്യപ്രവൃത്തിയുടെ തലത്തിലേക്ക് ഉയരട്ടെ. അതാണ് ദൈവം നമ്മിൽനിന്നും പ്രതീക്ഷിക്കുന്നത്.\nപള്ളിയിൽ നിന്നും കക്കരുതേ!\nതിരുവചനം നമ്മോട് പറയുന്നു ‘നിങ്ങൾ ജീവിക്കുന്ന ദൈവത്തിന്റെ ആലയങ്ങളാണ്’ എന്ന്. അതെ, ഓരോ മനുഷ്യനും ദൈവം വസിക്കുന്ന ദേവാലയങ്ങളാണ്. അതിനാൽ ആവശ്യത്തിലായിരിക്കുന്ന ഓരോ വ്യക്തിക്കും നിഷേധിക്കുന്ന ആവശ്യങ്ങൾ ഓരോന്നും ദേവാലയങ്ങളായ അവരുടെ ജീവിതത്തോടു ചെയ്യുന്ന മോഷണങ്ങളാണ്. ”ഒരു സഹോദരനോ സഹോദരിയോ ആവശ്യത്തിനു വസ്ത്രമോ ഭക്ഷണമോ ഇല്ലാതെ കഴിയുമ്പോൾ നിങ്ങളിലാരെങ്കിലും ശരീരത്തിന് ആവശ്യമായത് അവർക്ക് കൊടുക്കാതെ, സമാധാനത്തിൽ പോവുക, തീകായുക, വിശപ്പടക്കുക എ ന്നൊക്കെ അവരോടു പറയുന്നെങ്കിൽ അതുകൊണ്ട് എന്തു പ്രയോജനം? പ്രവൃത്തികൾ കൂടാതെയുള്ള വിശ്വാസം അതിൽത്തന്നെ നിർജീവമാണ്” (യാക്കോബ് 2:15). ഈ നിർജീവ വിശ്വാസത്തിന് നമ്മെ രക്ഷിക്കാനാവില്ല. ഇത് പള്ളിയിൽനിന്നും മോഷ്ടിച്ച ഞാൻ ചെയ്തതുപോലുള്ള മോഷണങ്ങളാണ്. ഒരുപക്ഷേ, മോഷണമാണെന്ന് നാം തിരിച്ചറിഞ്ഞിട്ടുണ്ടാവില്ല. പക്ഷേ, ഈശോ നമ്മെ നോക്കി ചോദിക്കുന്നു; ”കൊച്ചേ നീ പള്ളിയിൽ നിന്നുതന്നെ കട്ടോ?!” കട്ടിട്ടുണ്ടെങ്കിൽ നമുക്ക് തിരിച്ചുകൊടുക്കാം. ആവശ്യത്തിലായിരിക്കുന്ന ദരിദ്രർ നമുക്ക് ചുറ്റുമുണ്ട്. ആന്റി അന്ന് എന്നോടു പറഞ്ഞ വാക്കുകൾ ഞാൻ നിങ്ങളോടും പറയട്ടെ. ”പാവങ്ങൾക്കു കൊടുക്കുന്നത് ഈശോയ്ക്ക് കൊടുക്കുന്നതിന് തുല്യമാണ്.”\nഈശോയുടെ വചനവും അക്കാര്യം നമ്മോട് ആവർത്തിക്കുന്നില്ലേ. ”ഈ ഏറ്റവും എളിയവരിൽ ഒരുവന് നിങ്ങളിത് ചെയ്യാതിരുന്നപ്പോൾ എനിക്കുതന്നെയാണ് ചെയ്യാതിരുന്നത്” (മത്താ. 25:46). പരിഹാരമായി നമുക്ക് ചുറ്റുമുള്ളവരിൽ നമുക്ക് ഈശോയെ ദർശിക്കാം. അവിടുത്തെ ശുശ്രൂഷിക്കാം. തീർച്ചയായും അവിടുന്ന് നമ്മോടും പറയും ”ഈ ചെറിയവരിൽ ഒരുവന് നിങ്ങളിത് ചെയ്തുകൊടുത്തപ്പോൾ എനിക്കുതന്നെയാണ് ചെയ്തത്” (മത്താ. 25:40). അതിനുള്ള കൃപയിലേക്ക് നമ്മെ വഴിനടത്തണമേയെന്ന് പരിശുദ്ധാത്മാവിനോട് നമുക്ക് പ്രാർത്ഥിക്കാം.


10,000 രൂപയിൽ താഴെ വിലയുള്ള ബജറ്റ് ഫോണാണ് എം02എസ്\nJanuary 4, 2021 5:31:34 pm\nജനപ്രിയമായ ഗ്യാലക്സി എം സീരീസിൽ പുതിയ ബജറ്റ് സ്മാർട്ട് ഫോൺ വിപണിയിൽ അവതരിപ്പിക്കാനൊരുങ്ങി സാംസങ്ങ്. ഗാലക്‌സി എം02എസ് 2021 ജനുവരി7ന് ഉച്ചയ്ക്ക് 1 മണിക്ക് പുറത്തിറക്കുമെന്ന് സാംസങ് പ്രഖ്യാപിച്ചു. 10,000 രൂപയ്ക്ക് താഴെയായിരിക്കും ഫോണിന്റെ വിലയെന്ന് ദക്ഷിണ കൊറിയൻ സ്മാർട്ട്‌ഫോൺ നിർമ്മാതാവ് സ്ഥിരീകരിച്ചിട്ടുണ്ട്.\n6.5 ഇഞ്ച് എച്ച്ഡി + ഇൻഫിനിറ്റി വി ഡിസ്‌പ്ലേയാണ് സാംസങ് ഗാലക്‌സി എം 02 എസിന്. മികച്ച ഗ്രിപ്പിനായി ഫോണിന്റെ പിൻഭാഗത്ത് ഒരു ടെക്സ്ചർ ഡിസൈൻ ഉണ്ടെന്ന് ടീസർ വീഡിയോയിൽ കാണാം. പിറകിൽ ട്രിപ്പിൾ ക്യാമറ സെറ്റപ്പാണുള്ളത്. ചതുരാകൃതിയിലാണ് റിയർ ക്യാമറ മൊഡ്യൂൾ.\nഒരു ക്വാൽകോം സ്‌നാപ്ഡ്രാഗൺ പ്രോസസ്സറാണ് ഫോണിൽ. എന്നാൽ ഇത് ഏതാണെന്ന് ഇതുവരെ വ്യക്തമാക്കിയിട്ടില്ല.4ജിബി റാമാണ് ഫോണിൽ. ഇത് കാഷ്വൽ ഗെയിമിംഗിന് മികച്ചതായിരിക്കും. 5,000 എംഎഎച്ച് ആണ് ബാറ്ററി.\nRead More: Samsung Galaxy M12- 7,000 എംഎഎച്ച് ബാറ്ററിയുമായി സാംസങ് ഗ്യാലക്സി എം12: ഉടൻ ഇന്ത്യൻ വിപണിയിലെത്തിയേക്കും\nഫോളിൽ ഒരു ടൈപ്പ്-സി യുഎസ്ബിയാണോ, വേഗത്തിലുള്ള ചാർജിംഗിനെ പിന്തുണയ്‌ക്കുമോ ഇല്ലയോ എന്നതൊന്നും ഇതുവരെ വ്യക്തമല്ല. ഫോണിന്റെ ടീസറിൽ, ഒരു സ്പീക്കർ ഗ്രില്ലും ദൃശ്യമാണ്, അത് ഉപകരണത്തിലെ ഉള്ളടക്കം ഉപയോഗിക്കുമ്പോൾ. റിയൽമീ നർസോ 20 എ, റെഡ്മി 9, നോക്കിയ 2.4, തുടങ്ങിയ ഫോണുകളുമായാണ് സാംസങ് ഗാലക്‌സി എം 02 എസ് മത്സരിക്കുക.\nമുൻവശത്ത് കട്ടിയുള്ള ബെസലുകളുള്ള എം01 നെ അപേക്ഷിച്ച് സാംസങ് എം02എസ് മോഡൽ ഡിസൈനിൽ മെച്ചപ്പെട്ടിട്ടുണ്ട്. എം01 മോഡലിൽ പിറകിൽ 13 എംപി പ്രധാന ക്യാമറയും2എംപി ഡെപ്ത് സെൻസറുമുള്ള ഇരട്ട ക്യാമറ സെറ്റപ്പായിരുന്നു. 4,000 എംഎഎച്ച് ആയിരുന്നു എം01 മോഡലിന്റെ ബാറ്റ കപ്പാസിറ്റി.\nസാംസങിന്റെ ഗാലക്‌സി എം 12 ഫോണിന്റെ ലോഞ്ച് ഉടനുണ്ടാവുമെന്നും പ്രതീക്ഷിക്കുന്നുണ്ട്. എം 51 ന് സമാനമായ 7,000 എംഎഎച്ച് ബാറ്ററിയാണ് എം12ലും വരുന്നതെന്നാണ് സൂചനയ. റിപ്പോർട്ടുകൾ പ്രകാരം, എം 12 ഇതിനകം തന്നെ ഇന്ത്യയിൽ വൻതോതിലുള്ള ഉൽ‌പാദനത്തിലാണ്. ഉടൻ അവ ലോഞ്ച് ചെയ്യാൻ സാധ്യതയുണ്ട്.3ജിബി റാമും എക്‌സിനോസ് 850 പ്രോസസറുമുള്ള എം12 ആൻഡ്രോയിഡ് 11 ൽ അധിഷ്ടിതമായി സാംസങ് വൺ യുഐയിൽ പ്രവർത്തിപ്പിക്കുെമെന്ന് ഗീക്ക്ബെഞ്ച് റിപ്പോർട്ട് ചെയ്യുന്നു.\nWeb Title: Samsung galaxy m02s launch date price india


സിബിഐയിൽ പോര് തീരുന്നില്ല; ഇടക്കാല ഡയറക്ടർ നടത്തിയ സ്ഥലം മാറ്റങ്ങൾ അലോക് വർമ റദ്ദാക്കി\nFirst Published 10, Jan 2019, 5:23 PM IST\nഅലോക് വർമയ്ക്കെതിരായ നടപടികളെക്കുറിച്ച് ചർച്ച ചെയ്യാനുള്ള സെലക്ഷൻ കമ്മിറ്റി യോഗം പ്രധാനമന്ത്രിയുടെ വസതിയിൽ നടക്കവെയാണ് വർമ ഉത്തരവ് പുറത്തിറക്കുന്നത്.\nദില്ലി: സിബിഐയിൽ പോര് തുടരുന്നു. മുൻ ഡയറക്ടർ നാഗേശ്വരറാവു നടത്തിയ എല്ലാ സ്ഥലം മാറ്റ ഉത്തരവുകളും അലോക് വർമ റദ്ദാക്കി. അലോക് വർമയ്ക്കെതിരായ നടപടികളെക്കുറിച്ച് ചർച്ച ചെയ്യാനുള്ള സെലക്ഷൻ കമ്മിറ്റി യോഗം പ്രധാനമന്ത്രിയുടെ വസതിയിൽ നടക്കവെയാണ് വർമ ഉത്തരവ് പുറത്തിറക്കുന്നത്. ഉപഡയറക്ടർ രാകേഷ് അസ്താനയ്ക്കെതിരായ കേസുകളുടെ മേൽനോട്ടം ഇനി പുതിയ ഉദ്യോഗസ്ഥർക്കാണ്. നേരത്തേ സിബിഐ ഡയറക്ടറായിരുന്ന സമയത്ത് അലോക് വർമയും ഉപഡയറക്ടറായ രാകേഷ് അസ്താനയും തമ്മിലുള്ള ഉൾപ്പോരിനെത്തുടർന്നാണ് കേന്ദ്രസർക്കാർ വർമയെ സ്ഥാനത്ത് നിന്ന് മാറ്റിയത്.\nഅർധരാത്രി സിബിഐ ഡയറക്ടർ സ്ഥാനത്ത് നിന്ന് അലോക് വർമയെ പുറത്താക്കാൻ കേന്ദ്രസർക്കാർ ഉത്തരവിട്ടതിന് പിന്നാലെ ഹർജിയുമായി അദ്ദേഹം സുപ്രീംകോടതിയെ സമീപിച്ചിരുന്നു. ഒന്നരമാസത്തോളം വാദം കേട്ടതിന് ശേഷം അലോക് വർമയെ മാറ്റി നിർത്തിയ കേന്ദ്രസർക്കാർ ഉത്തരവ് സുപ്രീംകോടതി റദ്ദാക്കി. എന്നാൽ നയപരമായ തീരുമാനങ്ങൾ വർമ എടുക്കരുതെന്നും അദ്ദേഹം പദവിയിൽ തുടരുന്ന കാര്യം സെലക്ഷൻ കമ്മിറ്റിക്ക് തീരുമാനിക്കാമെന്നും സുപ്രീംകോടതി വിധിച്ചിരുന്നു.\nഇതനുസരിച്ച് പ്രധാനമന്ത്രിയുടെ വസതിയിൽ സെലക്ഷൻ കമ്മിറ്റി യോഗം തുടരവെയാണ് വർമ തന്ത്രപ്രധാനമായ തീരുമാനമെടുക്കുന്നത്. പ്രധാനമന്ത്രി, ചീഫ് ജസ്റ്റിസ്, ലോക്സഭയിലെ പ്രതിപക്ഷനേതാവ് - എന്നീ മൂന്ന് പേരടങ്ങുന്നതാണ് സെലക്ഷൻ കമ്മിറ്റി. നേരത്തേ സെലക്ഷൻ കമ്മിറ്റി യോഗത്തിൽ പങ്കെടുക്കുന്നതിൽ നിന്ന് ചീഫ് ജസ്റ്റിസ് പിന്മാറിയിരുന്നു. വർമയ്ക്കെതിരായ കേസിൽ വിധി പറഞ്ഞത് താനടക്കമുള്ള ബഞ്ചാണെന്ന് കാണിച്ചാണ് ചീഫ് ജസ്റ്റിസ് പിന്മാറിയത്.\nLast Updated 10, Jan 2019, 5:22 PM IST\ncbi in fight\ncbi tranfers annuled\ncbi alok verma rakesh asthana\nസിബിഐ രാകേഷ് അസ്താന അലോക് വർമ\nവീണ്ടും സിബിഐ ഡയറക്ടറെ മാറ്റി; തീരുമാനം സെലക്ഷൻ കമ്മിറ്റി യോഗത്തിൽ\nസിബിഐ കേസിൽ സുപ്രീംകോടതി വിധി നാളെ; അലോക് വർമയെ ഡയറക്ടർ സ്ഥാനത്ത് നിന്ന് മാറ്റിയ നടപടിയിൽ തീരുമാനം\nഅലോക് വർമ്മ രാജിവെച്ചു; പിന്നാലെ സിബിഐയിൽ വീണ്ടും കൂട്ടസ്ഥലമാറ്റം


വര്‍ക്കേഴ്സ് ഫോറം: ഫാസിസ്റ്റ് മുറ വേണ്ട\nമുഖ്യമന്ത്രി ഉമ്മന്‍ചാണ്ടി പ്രതിരോധത്തിന്റെ സഹതാപാര്‍ഹമായ അവസ്ഥയിലേക്ക് എത്തിക്കഴിഞ്ഞു. ബഹ്റൈനില്‍നിന്ന് അവാര്‍ഡ് വാങ്ങി പുതുപ്പള്ളിയില് എത്തിയ അദ്ദേഹം നടത്തിയ പ്രകടനം പിടിച്ചുനില്‍ക്കാന് പാടുപെടുന്ന തെറ്റുകാരനായ ഭരണാധികാരിയുടെ വിലാപത്തില് കുറഞ്ഞ ഒന്നുമല്ല. "എല്ലാവരെയും വിശ്വസിച്ച് ഭരണരംഗത്തു മുന്നോട്ടുപോയതിനിടയില് ചിലരൊക്കെ ഈ വിശ്വാസം ദുര്‍വിനിയോഗം ചെയ്തെന്ന്" ജന്മനാടായ പുതുപ്പള്ളിയില് നല്‍കിയ സ്വീകരണയോഗത്തില് മുഖ്യമന്ത്രി മനസ്സുതുറന്നതായി മനോരമ റിപ്പോര്‍ട്ട് ചെയ്യുന്നു. വാര്‍ത്ത തുടരുന്നു: "എന്നെ ഞാനാക്കിയ പുതുപ്പള്ളിക്കാരുടെ മുന്നില് ഏറ്റുപറയുകയാണ്; ഞാന് ഒരു തെറ്റും ചെയ്തിട്ടില്ല- ഉമ്മന്‍ചാണ്ടി വികാരാധീനനായി. സോളാര് വിവാദത്തില് തെറ്റുചെയ്ത ഒരാളും നിയമത്തിന്റെ പിടിയില്‍നിന്നു രക്ഷപ്പെടില്ലെന്ന് അദ്ദേഹം ആവര്‍ത്തിച്ചു. അവര്‍ക്ക് ദയാദാക്ഷിണ്യം കിട്ടില്ലെന്നും മുഖ്യമന്ത്രി പറഞ്ഞു." ഉമ്മന്‍ചാണ്ടിയുടെ ആത്മവിശ്വാസം നഷ്ടപ്പെട്ടിരിക്കുന്നു. ഇന്നലെവരെ പറഞ്ഞുനിന്ന ഒന്നും ഇന്നദ്ദേഹത്തിന്റെ കൈയിലില്ല. കൂടെയുള്ളവരെ വിശ്വസിച്ച് കുഴപ്പത്തില് ചാടിയെന്നത് ഒരു ഭരണാധികാരി പറയേണ്ട ന്യായമല്ല. ജനാധിപത്യപ്രക്രിയയിലൂടെ അധികാരസ്ഥാനത്ത് എത്തുന്നവരെ കൃത്യനിര്‍വഹണത്തില് സഹായിക്കാന് നിയോഗിക്കപ്പെടുന്നവരാണ് പേഴ്സണല് സ്റ്റാഫ്. അവര് ഒന്നടങ്കം തന്നെ ചതിച്ചെന്ന് ഒരു ഭരണാധികാരി പറഞ്ഞാല്, ആ സ്ഥാനത്തിരിക്കാന് താന് യോഗ്യനല്ലെന്ന പ്രഖ്യാപനം തന്നെയാണത്.\nഉമ്മന്‍ചാണ്ടിയുടെ വലംകൈയായി, മറ്റു മന്ത്രിമാര്‍ക്കും ഉദ്യോഗസ്ഥര്‍ക്കും മുഖ്യമന്ത്രിയിലേക്ക് എത്താനുള്ള പാലമായി നിലകൊണ്ട വ്യക്തിയാണ് ടെന്നി ജോപ്പന്. അയാള് ഇപ്പോള് പത്തനംതിട്ട ജില്ലാ ജയിലിലാണ്. കുറ്റം: മുഖ്യമന്ത്രിയുടെ ഓഫീസില്‍വച്ചടക്കം നടത്തിയ തട്ടിപ്പ്. കൂട്ടുകുറ്റവാളികള്: മുഖ്യമന്ത്രിയുമായി അടച്ചിട്ടമുറിയില് "കുടുംബകാര്യം" ചര്‍ച്ചചെയ്ത ബിജു രാധാകൃഷ്ണനും തട്ടിപ്പുനായിക സരിത നായരും. മുഖ്യമന്ത്രി സംസാരിക്കുന്ന ഫോണില്‍നിന്നാണ് സരിത-ജോപ്പന് സംസാരമാകെ ഉണ്ടായത്. 24 മണിക്കൂറും പൊതുജനദൃഷ്ടിയില് എന്ന് ഉമ്മന്‍ചാണ്ടി ഊറ്റംകൊള്ളുന്ന ഓഫീസിലാണ്, ആ ഓഫീസിന്റെ ഉറപ്പിലാണ് ലക്ഷങ്ങള് ജോപ്പന്‍സംഘം കൈപ്പറ്റിയത്. നിരവധി കേസില് പ്രതി, ജയിലില് പ്രസവം, തട്ടിപ്പുകാരിയെന്ന് പൊലീസ് മുന്നറിയിപ്പ്- ഈ ചരിത്രമെല്ലാമുള്ള സരിത നായര് സെക്രട്ടറിയറ്റിലെ തന്റെ ഓഫീസില് വിലസുന്നതും താന് പറക്കുമ്പോഴെല്ലാം ഡല്‍ഹിക്കു പറക്കുന്നതും കാണാനുള്ള കണ്ണ് ഉമ്മന്‍ചാണ്ടിക്ക് ഇല്ലെന്നാണോ? അങ്ങനെയെങ്കില് ഒരു നിരപരാധിയുടേതല്ല- കഴിവുകെട്ട, അയോഗ്യനായ ഒരു രാഷ്ട്രീയക്കാരന്റെ ചിത്രമാണ് ഉമ്മന്‍ചാണ്ടിയുടേതെന്ന് പറയേണ്ടിവരും.\nജോപ്പന് മാത്രമല്ല പ്രതി. മുഖ്യമന്ത്രിയുടെ മറ്റൊരു നിഴലായ ജിക്കുമോനുമുണ്ട് തെളിയിക്കപ്പെട്ട സരിതാ ബന്ധം. ഡല്‍ഹിയിലെ ഉമ്മന്‍ചാണ്ടിയുടെ പ്രതിപുരുഷന് തോമസ് കുരുവിള അതിനു പുറമെ. മുഖ്യമന്ത്രിയുടെ ഓഫീസിലെ മറ്റു ചില ഉന്നതരും സോളാര് തട്ടിപ്പുപണത്തിന്റെ പങ്ക് ചോദിച്ചുവാങ്ങിയിട്ടുണ്ടെന്ന് ജോപ്പന് മൊഴി നല്‍കിയ വാര്‍ത്തയും വന്നു. ഇവരൊക്കെത്തന്നെ അവിശ്വസനീയമാംവണ്ണം സമ്പാദിച്ചുകൂട്ടിയവരാണ്; ചെറ്റക്കുടിലില്‍നിന്ന് മണിമാളികയിലേക്ക് ചാടിക്കയറിയവര്. എല്ലാവരുടെയും ഉയര്‍ച്ച മുഖ്യമന്ത്രിയുടെ കണ്‍മുന്നില്. ഇവര്‍ക്ക് എങ്ങനെ ഇത്രയും പണം കിട്ടിയെന്ന് സംശയിക്കാന് പോലും ഉമ്മന്‍ചാണ്ടിക്ക് കഴിവില്ലാത്തതാണോ?\nകെ കരുണാകരന് 1977ല് മുഖ്യമന്ത്രിപദം രാജിവയ്ക്കേണ്ടിവന്നത് രാജന് കേസിലെ ഒരു വ്യാജസത്യവാങ്മൂലത്തിന്റെ പേരിലാണ്. കരുണാകരന് കക്കയം ക്യാമ്പില് പോയി രാജനെ ഉരുട്ടിക്കൊന്നു എന്നല്ല കേസ്. തന്റെ വകുപ്പിലെ പൊലീസുദ്യോഗസ്ഥര് ചെയ്ത അരുംകൊലയ്ക്ക് ഉത്തരവാദി താനുംകൂടിയാണെന്ന കുറ്റസമ്മതം കൂടിയാണ് അന്ന് കരുണാകരന് നടത്തിയത്. ഇവിടെ വകുപ്പും ഉദ്യോഗസ്ഥരുമൊന്നുമല്ല, ഉമ്മന്‍ചാണ്ടിയുടെ പ്രതിപുരുഷന്മാര് തന്നെയാണ് കുറ്റവാളികളായി നഗ്നരായി നില്‍ക്കുന്നത്. "77ലും 1995ലും കരുണാകരന്റെ രാജിയിലേക്ക് നയിച്ചതിനേക്കാള് വ്യക്തമായ കുറ്റാരോപണമാണ് ഉമ്മന്‍ചാണ്ടി നേരിടുന്നത്. കരുണാകരനെതിരെ ഉമ്മന്‍ചാണ്ടി തന്നെ പറയുകയും പ്രാവര്‍ത്തികമാക്കുകയും ചെയ്ത ന്യായങ്ങള് വച്ച്, ഈ മുഖ്യമന്ത്രിയെ ഇനിയും വച്ചുപൊറുപ്പിക്കാന് ആര്‍ക്കുകഴിയും?\nആരുടെയും തലയില് കുറ്റംചാരി രക്ഷപ്പെടാന് കഴിയുന്നതല്ല ഉമ്മന്‍ചാണ്ടിക്കുനേരെ ഉയര്‍ന്ന തെളിവും സംശയങ്ങളും. തട്ടിപ്പിനിരയായ ശ്രീധരന്‍നായര് നല്‍കിയ അന്യായത്തില് മുഖ്യമന്ത്രി നേരിട്ട് ഇടപാടില് പങ്കാളിയായി എന്ന് വെളിപ്പെടുത്തുന്നു. അന്വേഷകര് ആദ്യം കടന്നുചെല്ലേണ്ട ഇടമായി കേരള മുഖ്യമന്ത്രിയുടെ ഓഫീസ് മാറിയിരിക്കുന്നു. എന്നിട്ടും, ജുഡീഷ്യല് അന്വേഷണമോ രാജിയോ ഇല്ലെന്ന നിലപാടു തുടരുകയാണ് ഉമ്മന്‍ചാണ്ടി. എന്നാല്, ഓരോ ദിവസവും പുറത്തുവരുന്ന തെളിവുകള് അദ്ദേഹത്തെ കൂടുതല് വരിഞ്ഞുമുറക്കുന്നതാണ്. തന്റെ നില പരുങ്ങലിലായി എന്ന് മുഖ്യമന്ത്രിക്ക് ബോധ്യപ്പെട്ടതിന്റെ ലക്ഷണം പുതുപ്പള്ളി പ്രസംഗത്തില് മാത്രമല്ല, സര്‍ക്കാരിന്റെ ഓരോ നടപടിയിലും പ്രതിഫലിക്കുന്നുണ്ട്. സോളാര് തട്ടിപ്പുകേസില്‍പ്പെട്ട ഉമ്മന്‍ചാണ്ടിയുടെ രാജി ആവശ്യവുമായി സമരത്തിനിറങ്ങുന്ന ആരെയും അടിച്ചൊതുക്കാനുള്ള നിര്‍ദേശമാണ് പൊലീസിന് നല്‍കിയിട്ടുള്ളത്. വെള്ളം ചീറ്റിയും ലാത്തിച്ചാര്‍ജ് ചെയ്തും ഗ്രനേഡും കണ്ണീര്‍വാതകവും പൊട്ടിച്ചും സമരങ്ങള്‍ക്കെതിരെ യുദ്ധം നടത്തുകയാണ് പൊലീസ്. കൊടും തട്ടിപ്പുനടത്തിയ സ്വന്തക്കാരെ തൊടാതിരിക്കുമ്പോള്, സര്‍ക്കാരിനെതിരായ പത്രവാര്‍ത്തകള് ഷെയര് ചെയ്ത കുറ്റത്തിനുപോലും ജീവനക്കാര്‍ക്കെതിരെ പ്രതികാരനടപടി സ്വീകരിക്കുന്നു. സെക്രട്ടറിയറ്റ് ജീവനക്കാരനെ സസ്പെന്‍ഡ് ചെയ്തത് ഏതോ പത്രവാര്‍ത്ത ഷെയര് ചെയ്തതിനാണ്. അധികാരം നഷ്ടപ്പെടുമെന്ന് വന്നപ്പോള് ഫാസിസ്റ്റ് രീതിയാണ് ഉമ്മന്‍ചാണ്ടി പുറത്തെടുക്കുന്നതെന്ന് അര്‍ഥം. അതേസമയം, ആരോപണങ്ങള് ജുഡീഷ്യല് പരിശോധനയ്ക്ക് വിടാന് തയ്യാറല്ലെന്ന പരിഹാസ്യമായ പിടിവാശിയും തുടരുന്നു. അന്തസ്സില്ലായ്മയുടെയും ധിക്കാരത്തിന്റെയും കാപട്യത്തിന്റെയും കൂടാരമായ ഉമ്മന്‍ചാണ്ടിഭരണത്തെ വലിച്ചു പുറത്തേക്കിടുക എന്നത് കേരളീയന്റെ ആത്മാഭിമാനത്തിന്റെ പ്രശ്നമായി മാറുകയാണ്. ആ ജനവികാരത്തെ നേരിടാന് ഫാസിസ്റ്റ് രീതിയൊന്നും പോരെന്ന് ഉമ്മന്‍ചാണ്ടി മനസ്സിലാക്കാനിരിക്കുന്നതേയുള്ളൂ.


Thomas Isaac hits at Janmabhumi for hateful cartoon against Pinarayi Vijayan- 'ബിജെപി നേതൃത്വത്തിന്റെ ഉള്ളിലിരുപ്പ് തൊലിയുരിച്ചു കാണിക്കുന്നു'; കാര്‍ട്ടൂണിനെതിരെ തോമസ് ഐസക്\nThomas Isaac Against Cartoon Insulting Pinarayi\n'ബിജെപി നേതൃത്വത്തിന്റെ ഉള്ളിലിരുപ്പ് തൊലിയുരിച്ചു കാണിക്കുന്നു'; കാര്‍ട്ടൂണിനെതിരെ തോമസ് ഐസക്\nപ്രാചീനവും പ്രാകൃതവുമായ സാമൂഹ്യവ്യവസ്ഥയിലേയ്ക്ക് നമ്മുടെ ജീവിതത്തെയാകെ മടക്കിക്കൊണ്ടുപോവുകയാണ് സംഘപരിവാറിന്റെ ലക്ഷ്യം എന്ന് എത്രയോ തവണ അവര് തന്നെ തുറന്നു പറഞ്ഞിട്ടുണ്ട്.\nDecember 24, 2018 05:06:29 pm\nകൊച്ചി: മുഖ്യമന്ത്രി പിണറായി വിജയനെ കാര്‍ട്ടൂണിലൂടെ ജാതീയമായി അധിക്ഷേപിച്ച ജന്മഭൂമി പത്രത്തിനെതിരെ മന്ത്രി തോമസ് ഐസക്. കാര്‍ട്ടൂണ് വഴി സംഘപരിവാറിന്റെ പ്രത്യയ ശാസ്ത്രമാണ് ജന്മഭൂമി പ്രസിദ്ധീകരിച്ചതെന്ന് തോമസ് ഐസക് പറഞ്ഞു. ഉത്തരേന്ത്യയിലെ മാത്രമല്ല, കേരളത്തിലെയും ബിജെപി രാഷ്ട്രീയത്തെ നിയന്ത്രിക്കുന്നവരുടെ ഉള്ളിലിരിപ്പാണ് ജന്മഭൂമി തൊലിയുരിച്ചു കാട്ടുന്നതെന്നും അദ്ദേഹം പറഞ്ഞു.\n”മുഖ്യമന്ത്രിക്കെതിരെ ജാത്യാധിക്ഷേപം നടത്തുന്ന കാര്‍ട്ടൂണ് വഴി സംഘപരിവാറിന്റെ പ്രത്യയശാസ്ത്രമാണ് ജന്മഭൂമി പത്രം പ്രസിദ്ധീകരിച്ചത്. അദ്ദേഹത്തെ ജാതിചേര്‍ത്ത് തെറിവിളിച്ച പത്തനംതിട്ട സ്വദേശിനിയെ നാം മറന്നിട്ടില്ല. ആ നിലവാരമേ തങ്ങള്‍ക്കുള്ളൂ എന്ന് പച്ചയ്ക്കു പറയുകയാണ് സംഘപരിവാര് നേതൃത്വം. ഉത്തരേന്ത്യയിലെ മാത്രമല്ല, കേരളത്തിലെയും ബിജെപി രാഷ്ട്രീയത്തെ നിയന്ത്രിക്കുന്നവരുടെ ഉള്ളിലിരിപ്പാണ് ജന്മഭൂമി തൊലിയുരിച്ചു കാട്ടുന്നത്” തോമസ് ഐസക് പറഞ്ഞു.\nസ്വകാര്യസംഭാഷണങ്ങളില് നിന്നുപോലും ജാതി സൂചനയുള്ളതും സ്ത്രീവിരുദ്ധവുമായ ഫലിതങ്ങളെയും കൊച്ചുവര്‍ത്തമാനങ്ങളെയും ഒഴിവാക്കണമെന്ന നിഷ്‌കര്‍ഷയ്ക്ക് പ്രധാന്യമേറി വരുന്ന കാലമാണിത്. അപ്പോഴാണ് മുഖ്യമന്ത്രിക്കു നേരെ ഇന്ത്യ ഭരിക്കുന്ന രാഷ്ട്രീയ പാർട്ടിയുടെ മുഖപത്രത്തില് ജാത്യാധിക്ഷേപം നുരയ്ക്കുന്ന കാര്‍ട്ടൂണ് പ്രസിദ്ധീകരിക്കപ്പെടുന്നത്. സംസ്കാരത്തിന്റെയും സുജനമര്യാദയുടെയും കാര്യത്തില് എത്രയോ അധഃപതിച്ച അവസ്ഥയിലാണ് സംഘപരിവാറെന്നും അദ്ദേഹം പറഞ്ഞു.\nജാത്യാധിപത്യത്തിന്റെ അധികാരഘടന അതേപടി ജനാധിപത്യക്രമത്തിലും പ്രതിഫലിക്കണമെന്ന സംഘപരിവാര് ശാഠ്യം ആദ്യമായല്ല വെളിപ്പെടുന്നത്. പ്രാചീനവും പ്രാകൃതവുമായ സാമൂഹ്യവ്യവസ്ഥയിലേയ്ക്ക് നമ്മുടെ ജീവിതത്തെയാകെ മടക്കിക്കൊണ്ടുപോവുകയാണ് സംഘപരിവാറിന്റെ ലക്ഷ്യം എന്ന് എത്രയോ തവണ അവര് തന്നെ തുറന്നു പറഞ്ഞിട്ടുണ്ടെന്നും മന്ത്രി ഫെയ്‌സ്ബുക്ക് പോസ്റ്റില് പറഞ്ഞു.\nമുഖ്യമന്ത്രിക്കെതിരെ ജാത്യാധിക്ഷേപം നടത്തുന്ന കാര്‍ട്ടൂണ് വഴി സംഘപരിവാറിന്റെ പ്രത്യയശാസ്ത്രമാണ് ജന്മഭൂമി പത്രം പ്രസിദ്ധീകരിച്ചത്. അദ്ദേഹത്തെ ജാതിചേര്‍ത്ത് തെറിവിളിച്ച പത്തനംതിട്ട സ്വദേശിനിയെ നാം മറന്നിട്ടില്ല. ആ നിലവാരമേ തങ്ങള്‍ക്കുള്ളൂ എന്ന് പച്ചയ്ക്കു പറയുകയാണ് സംഘപരിവാര് നേതൃത്വം. ഉത്തരേന്ത്യയിലെ മാത്രമല്ല, കേരളത്തിലെയും ബിജെപി രാഷ്ട്രീയത്തെ നിയന്ത്രിക്കുന്നവരുടെ ഉള്ളിലിരിപ്പാണ് ജന്മഭൂമി തൊലിയുരിച്ചു കാട്ടുന്നത്.\nസ്വകാര്യസംഭാഷണങ്ങളില് നിന്നുപോലും ജാതി സൂചനയുള്ളതും സ്ത്രീവിരുദ്ധവുമായ ഫലിതങ്ങളെയും കൊച്ചുവര്‍ത്തമാനങ്ങളെയും ഒഴിവാക്കണമെന്ന നിഷ്‌കര്‍ഷയ്ക്ക് പ്രധാന്യമേറി വരുന്ന കാലമാണിത്. അപ്പോഴാണ് മുഖ്യമന്ത്രിക്കു നേരെ ഇന്ത്യ ഭരിക്കുന്ന രാഷ്ട്രീയ പാർട്ടിയുടെ മുഖപത്രത്തില് ജാത്യാധിക്ഷേപം നുരയ്ക്കുന്ന കാര്‍ട്ടൂണ് പ്രസിദ്ധീകരിക്കപ്പെടുന്നത്. സംസ്കാരത്തിന്റെയും സുജനമര്യാദയുടെയും കാര്യത്തില് എത്രയോ അധഃപതിച്ച അവസ്ഥയിലാണ് സംഘപരിവാര്?\nജാത്യാധിപത്യത്തിന്റെ അധികാരഘടന അതേപടി ജനാധിപത്യക്രമത്തിലും പ്രതിഫലിക്കണമെന്ന സംഘപരിവാര് ശാഠ്യം ആദ്യമായല്ല വെളിപ്പെടുന്നത്. പ്രാചീനവും പ്രാകൃതവുമായ സാമൂഹ്യവ്യവസ്ഥയിലേയ്ക്ക് നമ്മുടെ ജീവിതത്തെയാകെ മടക്കിക്കൊണ്ടുപോവുകയാണ് സംഘപരിവാറിന്റെ ലക്ഷ്യം എന്ന് എത്രയോ തവണ അവര് തന്നെ തുറന്നു പറഞ്ഞിട്ടുണ്ട്.\nമുഖ്യമന്ത്രിക്കു നേരെ വിശേഷിച്ചും ഇടതുപക്ഷ പ്രസ്ഥാനങ്ങള്‍ക്കെതിരെ പൊതുവെയും ആര്‍എസ്എസ് നേതാക്കള് നടത്തുന്ന ആക്രോശങ്ങളിലും മര്യാദകെട്ട ഭര്‍ത്സനങ്ങളിലും വൃത്തികെട്ട ജാതിമേല്‍ക്കോയ്മാവാദമാണ് തിളച്ചു മറിയുന്നത്. അതിനൊരു തെളിവു കൂടി ജന്മഭൂമിയില് പ്രത്യക്ഷപ്പെട്ടിരിക്കുന്നുവെന്നേയുള്ളൂ.\nലോകപ്രശസ്തരായ അനേകം കാര്‍ട്ടൂണിസ്റ്റുകള്‍ക്ക് ജന്മം നല്‍കിയ നാടാണ് കേരളം. ശങ്കറും അബു എബ്രഹാമും ഒ.വി.വിജയനും തുടങ്ങി ലോകമറിയുന്ന എത്രയോ പേര്. ലളിതമായ വരകളെ ആക്ഷേപഹാസ്യത്തിന്റെയും നിശിതവിമര്‍ശനത്തിന്റെയും കൂരമ്പുകളാക്കി രാഷ്ട്രീയനേതാക്കള്‍ക്കും ഭരണാധികാരികള്‍ക്കും നേരെ തൊടുത്തുവിട്ടവരാണവര്. അവരുടെ ശരമേറ്റവര് പോലും അവരെ ആദരവോടെയാണ് പരിഗണിച്ചിരുന്നത്. സമ്പന്നമായ ആ കാര്‍ട്ടൂണ് പാരമ്പര്യത്തിന്റെ മുഖത്തേറ്റ അടിയാണ് ജന്മഭൂമിയുടെ ഈ വികൃതാഭാസം.\nTags: Pinarayi Vijayan, Thomas Isaac\nഅഴിമതിക്കേസിൽ പാക് മുൻ പ്രധാനമന്ത്രി നവാസ് ഷെരീഫിന് ഏഴു വർഷം തടവ്\nമനിതി സംഘത്തിനുനേരെ പ്രതിഷേധം, ചീമുട്ടയെറിഞ്ഞു


ആവേശപ്പോരില് ഇംഗ്ലണ്ടിനെ കീഴടക്കി വിന്‍ഡീസിന് ജയം | West Indies beat England by4wickets to lead the series 1-0\nSouthampton, First Published 12, Jul 2020, 10:33 PM\n200 റണ്‍സ് വിജയലക്ഷ്യം പിന്തുടന്‍ന്ന് ക്രീസിലിറങ്ങിയ വിന്‍ഡീസിന് തുടക്കത്തിലെ തിരിച്ചടിയേറ്റു. പരിക്കേറ്റ ഓപ്പണര് ജോണ് കാംപ്ബെല് റിട്ടയേര്‍ഡ് ഹര്‍ട്ടായി മടങ്ങി. പിന്നാലെ ക്രെയ്ഗ് ബ്രാത്ത്‌വെയ്റ്റും(4), ഷായ് ഹോപ്പും(9), ഷര്‍മ ബ്രൂക്സും(0) മടങ്ങിയതോടെ 27/3ലേക്ക് തകര്‍ന്നു.\nസതാംപ്ടണ്: വിജയപരാജയങ്ങള് മാറിമറിഞ്ഞ ആവേശപ്പോരാട്ടത്തിനൊടുവില് ഇംഗ്ലണ്ടിനെ നാലു വിക്കറ്റിന് കീഴടക്കി കൊവിഡ് ഇടവേളക്കുശേഷമുള്ള ആദ്യ ടെസ്റ്റില് വെസ്റ്റ് ഇന്‍ഡീസിന് ചരിത്ര വിജയം. അവസാന ദിവസം 200 റണ്‍സ് വിജയലക്ഷ്യം പിന്തുടര്‍ന്ന വിന്‍ഡീസ് ആറ് വിക്കറ്റ് നഷ്ടത്തിലാണ് ലക്ഷ്യത്തിലെത്തിയത്. സ്കോര് ഇംഗ്ലണ്ട് 204, 313, വെസ്റ്റ് ഇന്‍ഡീസ് 318, 200/6. വിജയത്തോടെ മൂന്ന് മത്സര പരമ്പരയില് വിന്‍ഡീസ് 1-0ന് മുന്നിലെത്തി.\n200 റണ്‍സ് വിജയലക്ഷ്യം പിന്തുടന്‍ന്ന് ക്രീസിലിറങ്ങിയ വിന്‍ഡീസിന് തുടക്കത്തിലെ തിരിച്ചടിയേറ്റു. പരിക്കേറ്റ ഓപ്പണര് ജോണ് കാംപ്ബെല് റിട്ടയേര്‍ഡ് ഹര്‍ട്ടായി മടങ്ങി. പിന്നാലെ ക്രെയ്ഗ് ബ്രാത്ത്‌വെയ്റ്റും(4), ഷായ് ഹോപ്പും(9), ഷര്‍മ ബ്രൂക്സും(0) മടങ്ങിയതോടെ 27/3ലേക്ക് തകര്‍ന്ന വിന്‍ഡീസ് വീണ്ടും വിജയം കൈവിടുമെന്ന് തോന്നിച്ചു. എന്നാല് മധ്യനിരയില് റോസ്റ്റണ് ചേസിനെ(37) കൂട്ടുപിടിച്ച് ജെര്‍മൈന് ബ്ലാക്‌വുഡ്(95) നടത്തിയ പോരാട്ടം വിന്‍ഡീസിന് ആവേശജയം സമ്മാനിച്ചു. സ്കോര് 100ല് നില്‍ക്കെ ചേസ് മടങ്ങിയെങ്കിലും ഷെയ്ന് ഡൗറിച്ചിനെയും(20) ജേസണ് ഹോള്‍ഡറെയും കൂട്ടുപിടിച്ച് ബ്ലാക്‌വുഡ് വിന്‍ഡീസിനെ വിജിയത്തിന് അടുത്തെത്തിച്ചു.\nഅര്‍ഹമായെ സെഞ്ചുറിക്ക് അഞ്ച് റണ്‍സകലെ ബ്ലാക്‌വുഡിനെ സ്റ്റോക്സ് മടക്കിയെങ്കിലും വിജയത്തിലേക്ക് 11 റണ്‍സ് അകലമേ അപ്പോഴുണ്ടായിരുന്നുള്ളു. പരിക്കേറ്റ് മടങ്ങിയ കാംപ്‌ബെല്(8 നോട്ടൗട്ട്) വീണ്ടും ക്രീസിലിറങ്ങി ഹോള്‍ഡര്‍ക്ക്(14 നോട്ടൗട്ട്) പിന്തുണ നല്‍കിയതോടെ വിന്‍ഡീസിന് അവിസ്മരണീയ ജയം സ്വന്തമായി. ഇംഗ്ലണ്ടിനായി മൂന്ന് വിക്കറ്റെടുത്ത ആര്‍ച്ചറും രണ്ട് വിക്കറ്റെടുത്ത സ്റ്റോക്സും തിളങ്ങിയെങ്കിലും ആന്‍ഡേഴ്സണ് വിക്കറ്റൊന്നും നേടാനാവാഞ്ഞത് ആതിഥേയര്‍ക്ക് തിരിച്ചടിയായി.\nLast Updated 12, Jul 2020, 10:33 PM


Rohini Nakshatra 2021 Prediction In Malayalam : സമ്പൂര്‍ണ വര്‍ഷഫലം ; രോഹിണി നക്ഷത്രം - Malayalam BoldSky\n20 min ago ഈ നാല് ശീലങ്ങള് നിങ്ങളിലുണ്ടോ? ശ്വാസകോശം കേടാകുമെന്ന് ഉറപ്പ്\n2 hrs ago വ്യാഴം മകരം രാശിയില് നേര്‍രേഖയില്; 12 രാശിക്കും ഫലം ഇപ്രകാരം\n3 hrs ago സമാധാന സന്ദേശമുയര്‍ത്തി ഇന്ന് നബി ദിനം\n8 hrs ago Daily Rashi Phalam: ചൊവ്വാഴ്ച ദിവസം ശുഭകരമാകുന്നത് ഈ രാശിക്കാര്‍ക്ക്\nAutomobiles Punch -ന്റെ വില ബ്രാക്കറ്റിൽ അകപ്പെടുന്ന മറ്റ് Tata മോഡലുകൾ; ഒരു വിശകലനം\n| Updated: Monday, January 11, 2021, 17:35 [IST]\nരോഹിണി നക്ഷത്രത്തിന്റെ പ്രത്യേകതകളെക്കുറിച്ച് നമുക്കെല്ലാം അറിയാം. മുന്‍പ് ഒരു ലേഖനത്തില് നക്ഷത്രത്തെക്കുറിച്ച് വിശദമായി നാം വായിച്ചിട്ടുണ്ട്. എന്നാല് ഈ വര്‍ഷത്തെ രോഹിണി നക്ഷത്രത്തിന്റെ ഫലങ്ങളെക്കുറിച്ച് നമുക്ക് നോക്കാവുന്നതാണ്. ഇത്തരം കാര്യങ്ങള് അറിഞ്ഞിരിക്കുന്നത് നിങ്ങളുടെ മുന്നോട്ടുള്ള ജീവിതത്തെക്കുറിച്ചും ജീവിതത്തിലെ നേട്ടങ്ങളേയും നഷ്ടങ്ങളേയം കുറിച്ചും അറിഞ്ഞിരിക്കുന്നതിന് സഹായിക്കുന്നുണ്ട്.\nനിങ്ങളുടെ നക്ഷത്രം രോഹിണിയാണോ എങ്കില് അറിയേണ്ട ചിലതുണ്ട്. അവ എന്തൊക്കെയെന്ന് നോക്കാം. ഇവരുടെ ശരീര പ്രകൃതിയെക്കുറിച്ചും അല്‍പം ശ്രദ്ധിക്കേണ്ടതുണ്ട്. പൊക്കം കുറഞ്ഞ അല്‍പം തടിച്ച ശരീര പ്രകൃതിക്കാരാണ് ഇവര്. എന്നാല് ചില ഗ്രഹനിലയെ അനുസരിച്ച് അല്‍പം മെലിഞ്ഞവരും ആയിരിക്കും. ഇത് കൂടാതെ ഇവരെ വ്യത്യസ്തമാക്കുന്ന ചില കാര്യങ്ങള് ഉണ്ട്.\nഎന്തൊക്കെയാണ് രോഹിണി നക്ഷത്രക്കാരില് ഉണ്ടാവുന്ന മാറ്റങ്ങള് ഈ വര്‍ഷം എന്ന് നമുക്ക് നോക്കാവുന്നതാണ്. ഇത്തരം കാര്യങ്ങളെക്കുറിച്ച് അറിഞ്ഞിരിക്കുന്നതിന് വേണ്ടി നമുക്ക് വായിക്കാം. വിദ്യാര്‍ത്ഥികള്‍ക്ക് പൊതുവേ നല്ല സമയമാണ് 2021. എന്നാല് ആര്‍ക്കൊക്കെയാണ് ദോഷം, ഗുണം നല്‍കുന്നത് എന്ന് നമുക്ക് നോക്കാവുന്നതാണ്. കൂടുതല് അറിയാന് വായിക്കൂ\nസാമ്പത്തികപരമായി വളരെയധികം നേട്ടങ്ങള് ഇവരെ തേടിയെത്തുന്നുണ്ട്. എല്ലാ വിധത്തിലുള്ള സാമ്പത്തിക ബുദ്ധിമുട്ടുകളും മാറുന്നു. തൊഴില് മേഖലയില് പല വിധത്തിലുള്ള ബുദ്ധിമുട്ടുകള് ഉണ്ടാവുമെങ്കിലും അതിനെയെല്ലാം മറികടക്കുന്നതിന് നിങ്ങള്‍ക്ക് സാധിക്കുന്നു. ഏത് മാറ്റത്തേയും ഉള്‍ക്കൊള്ളുന്നതിന് ഇവര് പ്രാപ്തരാവുന്നു. തീര്‍ത്ഥയാത്രയും ഉല്ലാസയാത്രയും നടത്തുന്നതിനുള്ള യോഗം കാണുന്നുണ്ട്. ഏത് പ്രതികൂലാവസ്ഥയേയും അതിജീവിക്കുന്നതിനും ജീവിതത്തിലെ പ്രതിസന്ധികളെല്ലാം ഇല്ലാതാക്കുന്നതിനും നിങ്ങള്‍ക്ക് സാധിക്കുന്നു.\nദാമ്പത്യ ജീവിതത്തില് വളരെയധികം അസ്വാരസ്യങ്ങള് ഉണ്ടാവുന്നുണ്ട്. എങ്കിലും അതിനെ എടുക്കേണ്ട രീതിയില് കൈകാര്യം ചെയ്താല് കൂടുതല് പ്രശ്‌നങ്ങള് ഇല്ലാതെ മുന്നോട്ട് പോവുന്നതിന് സാധിക്കുന്നുണ്ട്. വ്യാപാരമേഖലയില് നേട്ടങ്ങള്‍ക്കുള്ള സാധ്യതയുണ്ട്. ഡിസംബറോട് കൂടി സ്വന്തമായി വീട് വെക്കുന്നതിനുള്ള സാധ്യത കാണുന്നുണ്ട്. അല്‍പം സാമ്പത്തിക പ്രയാസങ്ങള് നേരിടേണ്ടതായി വരുന്നുണ്ട്. എങ്കിലും പ്രശ്‌നങ്ങളില്ലാതെ മുന്നോട്ട് പോവുന്നതിന് സാധിക്കുന്നു. മാതാപിതാക്കളെ ഒരുമിച്ച് താമസിപ്പിക്കുന്നതിന് വേണ്ടി പലപ്പോഴും പല വിധത്തിലുള്ള വെല്ലുവിളികള്‍ക്കുള്ള സാധ്യതയുണ്ട്. തൊഴില് രംഗത്ത് അനൂകൂല നേട്ടങ്ങള് ഉണ്ടാവുന്നുണ്ട്.\nകുടുംബത്തില് സമാധാനപരമായ അന്തരീക്ഷം നിലനില്‍ക്കുന്നുണ്ട്. മിഥ്യാധാരണകള് എല്ലാം ഒഴിവാക്കി യാഥാര്‍ത്ഥ്യങ്ങളോട് പൊരുത്തപ്പെട്ട് ജീവിക്കുന്നതിന് സാധിക്കുന്നുണ്ട്. ആത്മവിശ്വാസത്തോടെ എല്ലാ കാര്യവും ചെയ്ത് തീര്‍ക്കുന്നതിന് സാധിക്കുന്നുണ്ട്. പല മേഖലകളിലും അനൂകുല വിജയം തേടിയെത്തുന്നുണ്ട്. വിദേശത്ത് ജോലി ചെയ്യുന്നതിനുള്ള അവസരങ്ങള് നിരവധി വന്നു ചേരും. മറ്റുള്ളവരില് അഭിമാനം കൊള്ളുന്നതിനുള്ള സാധ്യതയുണ്ട്. വ്യായാമം ചെയ്യുന്നത് പലപ്പോഴും അസ്വസ്ഥതകളും ആരോഗ്യപ്രശ്‌നങ്ങളും ഉണ്ടാക്കുന്നതിനുള്ള സാധ്യതയുണ്ട്. ഭക്ഷണക്രമീകരണം നടത്തുന്നത് നല്ലതാണെങ്കിലും വളരെയധികം ശ്രദ്ധിക്കേണ്ടതാണ്.\nസ്വയംപര്യപ്തതയോടെ മുന്നോട്ട് പോവുന്നതിന് സാധിക്കുന്നുണ്ട്. കരാര് ജോലികളുമായി മുന്നോട്ട് പോവുന്നതിനുള്ള സാധ്യതയുണ്ട്. ജോലിക്കാര്യത്തില് അല്‍പം ശ്രദ്ധിക്കേണ്ടതാണ്. അല്ലാത്ത പക്ഷം കൂടുതല് അപകടം നിങ്ങളെ തേടിയെത്തുന്നുണ്ട്. ആരാധനാലയങ്ങള് സന്ദര്‍ശിക്കുന്നതിനുള്ള സാധ്യതയുണ്ട്. ബാല്യകാല സുഹൃത്തുക്കളെ കണ്ടുമുട്ടുകയും മുന്നോട്ട് പോവുന്നതിനും ഇവര് ശ്രമിക്കുന്നുണ്ട്. വ്യാപാര സ്ഥാപനങ്ങളില് നേട്ടത്തോടൊപ്പം വരുന്ന നഷ്ടവും സഹിക്കാന് മാനസികമായി തയ്യാറെടുക്കേണ്ടതാണ്.\nഇവര്‍ക്ക് അവരുടെ കഴിവുകള് കാണിക്കാനുള്ള അവസരം ലഭിക്കുകയും വിജയം നേടുകയും ചെയ്യും. 2021 ജനുവരി, മാര്‍ച്ച്, ജൂണ്, നവംബര് എന്നിവയാണ് നല്ല മാസങ്ങള്. ഫെബ്രുവരി, ഏപ്രില്, ജൂലൈ, ഡിസംബര് 2021 മോശം മാസങ്ങളാണ്. 2021 മെയ്, ഓഗസ്റ്റ്, സെപ്റ്റംബര്, ഒക്ടോബര് മാസങ്ങളില് നേട്ടങ്ങളോ വലിയ നഷ്ടങ്ങളോ ഇല്ലാതെ നിശ്ചലമായ ഒരു കാലഘട്ടമായിരിക്കും. ഈ വര്‍ഷം നിങ്ങളില് ചിലര് ജോലി മാറ്റാന് തീരുമാനിക്കും അല്ലെങ്കില് സ്വയം തൊഴില് നേടാന് തീരുമാനിക്കും.\nസര്‍ക്കാര് അനുബന്ധ ജോലികള് ആഗ്രഹിക്കുന്നവര്‍ക്ക് അത് ലഭിക്കുന്നതിനുള്ള സാധ്യത കാണുന്നുണ്ട്. നിങ്ങളില് ചിലര്‍ക്ക് ഹോബിയില് നിന്നോ അഭിനിവേശത്തില് നിന്നോ ഒരു കരിയര് ഉണ്ടാക്കാനുള്ള അവസരം ലഭിക്കും. പുതിയ തൊഴിലന്വേഷകര് അവര്‍ക്ക് ലഭിക്കുന്ന അവസരങ്ങളില് സന്തുഷ്ടരായിരിക്കില്ല. ജോലിയുമായി ബന്ധപ്പെട്ട ചില നിയമപരമായ പ്രശ്നങ്ങള് ഉണ്ടാകും. ജോലിസ്ഥലത്തെ ശത്രുക്കളെ നിങ്ങള് മറികടക്കും. സാമ്പത്തികമായി ഇത് വലിയ നേട്ടങ്ങളോ നഷ്ടങ്ങളോ ഇല്ലാത്ത ഒരു വര്‍ഷമായിരിക്കും.\nനിങ്ങളുടെ വായ്പകള് അംഗീകാരം ലഭിക്കും. നിങ്ങള്‍ക്ക് ഒരു വാഹനം വാങ്ങുന്നതിനുള്ള യോഗം കാണുന്നുണ്ട്. സാമ്പത്തിക തര്‍ക്കങ്ങള് നിയമപരമായ വഴിക്ക് പോയേക്കാം. നിങ്ങള് കടം കൊടുത്ത പണം തിരികെ നല്‍കും. ഏതെങ്കിലും തരത്തിലുള്ള സാമ്പത്തിക അല്ലെങ്കില് സ്വത്ത് ഇടപാടുകളില് നിങ്ങള് ഒരു ജാമ്യക്കാരനായി നില്‍ക്കരുത്. കുടുംബാംഗങ്ങളുടെ പ്രത്യേകിച്ച് കുട്ടികളുടെ അനാവശ്യ ചെലവുകള് നിങ്ങള് അവസാനിപ്പിക്കും. ഈ നക്ഷത്രത്തില് ജനിച്ച വിവാഹിതര്‍ക്ക് ചെറിയ ചില പ്രശ്‌നങ്ങള് ജീവിതത്തില് നേരിടേണ്ടിവരും. നിങ്ങളില് ഗുരുതരമായ പ്രശ്നങ്ങളുള്ളവര് പലപ്പോഴും വിവാഹമോചനം എന്ന അവസ്ഥയിലേക്ക് വരെ എത്താവുന്നതാണ്. പ്രണയബന്ധങ്ങള് ആഗ്രഹിക്കുന്നവര്‍ക്ക് നല്ല വര്‍ഷമായിരിക്കും 2021.\nഹൃദയം അല്ലെങ്കില് സിരകളുമായി ബന്ധപ്പെട്ട അപ്രതീക്ഷിത ആരോഗ്യ പ്രശ്‌നങ്ങള് ചിലരെ ഭയപ്പെടുത്തും. വിഷമുള്ള മൃഗങ്ങളില് നിന്നോ സസ്യങ്ങളില് നിന്നോ ഭക്ഷണത്തില് നിന്നുള്ള വിഷത്തില് നിന്നോ ബുദ്ധിമുട്ടുകള് ഉണ്ടാകും. യാത്രകള് മടുപ്പിക്കുന്നതും കൂടുതല് നേട്ടങ്ങളില്ലാത്തതുമായിരിക്കും. പ്ലാന് അനുസരിച്ച് ദീര്‍ഘദൂര യാത്രക്ക് പോവുന്നതിനുള്ള സാധ്യതയുണ്ട്. മൊത്തത്തില് കുഴപ്പമില്ല എന്ന് തോന്നുന്ന ഒരു വര്‍ഷമായിരിക്കും രോഹിണി നക്ഷത്രക്കാര്‍ക്ക്. നഷ്ടങ്ങള്‍ക്ക് തത്തുല്യമായ നേട്ടങ്ങളും ഇവര്‍ക്കുണ്ടാവും.\nRohini Nakshatra 2021 Prediction In Malayalam\nRohini Nakshatra 2021 Predictions Based On Malayalam Nakshatram Kerala Astrology. Takealook.


കടലാസ്സ്: November 2011\nഗൾഫ് മേഖലയിൽ നിന്നുള്ള കൊഴിഞ്ഞുപോക്ക് ഏറെ കാലമായി നാം ചർച്ച ചെയ്യപ്പെട്ടുകൊണ്ടിരിക്കുന്നു. മുമ്പുള്ളതിനേക്കാൾ പ്രതിസന്ധികൾ ഇപ്പോഴത്തെ സംഭവ വികാസങ്ങളുമായി ബന്ധപ്പെട്ട് ഉണ്ടാ‍കാനിടയുണ്ടോ? ഉണ്ടാകുമെന്ന് തന്നെയാണ് പുതിയ കാര്യങ്ങൾ വ്യക്തമാക്കുന്നത്. സൗദി അറേബ്യ ഉൾപ്പെടേയുള്ള ഗൾഫ് രജ്യങ്ങളിലെ പുതിയ തൊഴിൽ നിയമങ്ങളും വ്യവസ്ഥകളും അനുസരിച്ച് വരും വർഷങ്ങളിൽ അതാതു രജ്യങ്ങളിലെ വിദേശ തൊഴിലാളികളുടെ എണ്ണത്തിൽ കാര്യമായ കുറവ് വരുത്താൻ അവർ നിർബന്ധിതരാകുമെന്ന സൂചനകളാണ് നമുക്ക് ലഭിച്ചുകൊണ്ടിരിക്കുന്നത്. ഈ രാജ്യങ്ങളിൽ സ്വദേശിവൽക്കരണം കർശനമായി തന്നെ നടപ്പാക്കാനാണ് തീരുമാനം. സൗദി അറേബ്യയിൽ ഇതിന്റെ ഭാഗമായി തൊഴിൽ ‘തരം തിരിവ്‘ (നിതാഖാത്) എന്ന പ്രത്യേക തൊഴിൽ പരിഷ്കരണം നടപ്പാക്കി തുടങ്ങി. പുതിയ തൊഴിൽ വ്യവസ്ഥകൾ കർശനമായി പാലിച്ചുകൊണ്ട് മുന്നോട്ട് പോകുമെന്ന് സൗദി തൊഴിൽ മന്ത്രി ആവർത്തിച്ച് വ്യക്തമാക്കിയത് ഈയടുത്താണ്. തൊഴിൽ മേഖലയിലെ പ്രശ്നങ്ങൾ പരിഹരിക്കാനും സ്വദേശികൾക്ക് കൂടുതൽ തൊഴിലവസരങ്ങൾ സൃഷ്ടിക്കാനുമാണ് പരിഷ്കരണം നടപ്പാക്കുന്നതെങ്കിലും ഇതിന്റെ പേരിൽ തൊഴിൽ നഷ്ടപ്പെടുന്നവർ തിരിച്ച് പോകേണ്ടി വരുമെന്നുറപ്പാണ്. കഴിഞ്ഞ ആഴ്ചയിൽ അബുദാബിയിൽ ചേർന്ന ജി.സി.സി രാജ്യങ്ങളിലെ തൊഴിൽ മന്ത്രിമാരുടെ സമ്മേളനവും അതാത് രാജ്യങ്ങളിൽ സ്വദേശികൾക്ക് കൂടുതൽ തൊഴിലവസരങ്ങൾ സൃഷ്ടിക്കേണ്ടതിലേക്കാണ് വിരൽ ചൂണ്ടുന്നത്. ഇതിന് വേണ്ടി വിദേശ റിക്രൂട്ട്മെന്റ് അടക്കമുള്ള കാര്യങ്ങൾക്ക് കർശനമായ നിയന്ത്രണമേർപ്പെടുത്താനും യോഗത്തിൽ ധാരണയായിട്ടുണ്ട്. യോഗ്യരായ സ്വദേശികളുടെ അലഭ്യത ഉറപ്പ് വരുത്തിയതിന് ശേഷം മാത്രമെ ഏതെങ്കിലും തസ്തികയിലേക്ക് വിദേശികളെ റിക്രൂട്ട് ചെയ്യാവൂ എന്ന് യോഗം നിർദ്ദേശിക്കുന്നുണ്ട്. സൗദി അറേബ്യയിൽ നിന്ന് ഏകദേശം 29 ലക്ഷം വിദേശ തൊഴിലാളികൾ സ്വന്തം നാടുകളിലേക്ക് തിരിച്ച് പോകേണ്ടിവരുമെന്ന് സൗദി തൊഴിൽ മന്ത്രാലയത്തെ ഉദ്ധരിച്ച് കഴിഞ്ഞ ആഴ്ചകളിൽ പത്രങ്ങൾ റിപ്പോർട്ട് ചെയ്തിരുന്നു. ഒന്നോ രണ്ടോ വർഷങ്ങൾ കൊണ്ട് പൂർത്തീകരിക്കാൻ കഴിയുന്നതല്ല ഈ പദ്ധതികളെങ്കിലും ക്രമേണ ഇത്തരം പരിഷ്കാരങ്ങൾ കർശനമായി തന്നെ നടപ്പിലാക്കാനാണ് മന്ത്രാലയത്തിന്റെ തീരുമാനം.\nഇതിനെല്ലാം പുറമെ ഒരു സമ്പത്തിക മാന്ദ്യത്തിന്റെ(financial crisis) ചെറിയ സൂചനകളും അങ്ങിങ്ങായി കേട്ടുതുടങ്ങി. ഇക്കാര്യങ്ങളെല്ലാം മുഖവിലക്കെടുക്കുകയാണെങ്കിൽ വരും വർഷങ്ങളിൽ ഗൾഫ് മേഖലയിൽ നിന്ന് കൊഴിഞ്ഞു പോകുന്നവരുടെ എണ്ണം കുത്തനെ വർദ്ധിക്കും എന്ന് തന്നെ വിലയിരുത്താം. ഇത്തരത്തിൽ ഗൾഫ് മേഖലയിൽ നിന്ന് വ്യാപകമായ കൊഴിഞ്ഞ് പോക്കുണ്ടായാൽ അത് കേരളത്തിന്റെ സമ്പദ്‌വ്യവസ്ഥയെ കാര്യമായിതന്നെ ബാധിച്ചേക്കും. നിലവിൽ തൊഴിലില്ലായ്മ രൂക്ഷമായ കേരളീയ സാഹചര്യത്തിലേക്ക് പ്രവാസികളുടെ മടങ്ങിപ്പോക്ക് കൂടിയാകുമ്പോൾ സാമൂഹ്യരംഗത്ത് കൂടി അതിന്റെ പ്രത്യാഘാതങ്ങളുണ്ടാക്കും. സൗദിയിൽ മാത്രം ഏകദേശം 20ലക്ഷത്തോളം ഇന്ത്യക്കാർ ഉണ്ടെന്നാണ് കണക്കുകൾ സൂചിപ്പിക്കുന്നത്. മറ്റ് ഗൾഫ് രാജ്യങ്ങളിലുള്ളവരുടെ അംഗസംഖ്യ കൂടി കണക്ക് കൂട്ടിയാൽ ഇതിന്റെ എത്രയൊ ഇരട്ടിയാകും. ഇതിൽ ചെറിയൊരു ശതമാനത്തിന്റെ മാത്രം തിരിച്ച് വരവുണ്ടായാൽ കൂടി തൊഴിൽ മേഖലയിൽ അത് കാര്യമായ പ്രതിഫലനങ്ങളുണ്ടാക്കും.\nകേരളത്തിന്റെ വികസന പ്രക്രിയയിൽ വിദേശ മലയാളികളുടെ (NRI Kerala) പങ്ക് കൂടി ഇവിടെ ചർച്ച ചെയ്യപ്പെടേണ്ടതുണ്ട്. ഓരൊ പ്രവാസി മലയാളിയും നാട്ടിലേക്ക് അയക്കുന്ന പണം അവരുടേയും കുടുംബത്തിന്റേയും ജീവിത നിലവാരത്തെ മാത്രമല്ല, സംസ്ഥാനത്തിന്റെ മൊത്തം സാമ്പത്തിക വളർച്ചയെ തന്നെ സ്വാധീനിക്കുന്നുണ്ട്. എഴുപതുകൾക്ക് ശേഷം ഗൾഫടക്കം വിദേശ രാജ്യങ്ങളിലേക്കുള്ള കുടിയേറ്റവും അതുവഴി വിദേശ നാണ്യത്തിന്റെ കേരളത്തിലേക്കുള്ള ഒഴുക്കും ഇല്ലായിരുന്നെങ്കിൽ, കേരളത്തിൽ കടുത്ത ദാരിദ്ര്യവും തൊഴിലില്ലായ്മയും നിലനിൽക്കുമായിരുന്നു. തൊഴിൽ രഹിതരായ യുവതലമുറ വഴിതെറ്റി സഞ്ചരിക്കാൻ അത് നിമിത്തമാകുകയും ചെയ്യും. പഴയ നക്സലിസവും ഭീകരതയുമൊക്കെ ഇതിന്റെ അകമ്പടിയായി നമ്മുടെ സംസ്ഥാനത്ത് തഴച്ചു വളരാനും അത് ഇടവരുത്തും.\nവർഷങ്ങളായി കേരളത്തിന്റെ സാമ്പത്തിക അടിത്തറയെ ഭദ്രമാക്കി നിർത്തിയിട്ടുള്ളത് പ്രവാസി മലയാളികളാണ്. സംസ്ഥാനത്തിന്റെ അടിസ്ഥാന വികസന(infrastructural Development) പ്രക്രിയയിൽ വലിയ പങ്കാണ് പ്രവാസികൾ വഹിച്ചിട്ടുള്ളത്. ഉന്നത വിദ്യാഭ്യാസം, അത്യാധുനിക ചികിത്സാ സംവിധാനങ്ങൾ, ഗതാഗതം, ഹോസ്പിറ്റാലിറ്റി, റീറ്റെയിൽ, ഐടി, റിയൽ എസ്റ്റേറ്റ്, ട്രാവൽ ടൂറിസം, വിനോദം, മാധ്യമ രംഗം തുടങ്ങി വളർച്ചയുടെ എല്ലാ മേഖലകളിലും വിദേശ മലയാളികളുടെ വിയർപ്പിന്റെ ഫലങ്ങളാണുള്ളത്. പ്രാഥമിക വിദ്യാഭ്യാസ സ്ഥാപനങ്ങൾ മുതൽ ഉന്നത വിദ്യഭ്യാസം നൽകുന്ന പ്രൊഫഷനൽ കോളേജുകൾ വരെ കേരളത്തിന്റെ എല്ലാ മുക്കിലും മൂലയിലും സ്ഥാപിക്കുന്നതിന് മുൻകയ്യെടുത്തത് പ്രവാസികളാണ്. കേരളത്തിന്റെ വികസന മുന്നേറ്റത്തിൽ നാഴികക്കല്ലുകളായിരുന്ന കൊച്ചിയിലേയും നെടുമ്പാശേരിയിലേയും രാജ്യാന്തര വിമാനത്താവളങ്ങൾ കേരളത്തിന് സമ്മാനിക്കുന്നതിൽ വലിയ പങ്ക് വഹിച്ചിട്ടുള്ളത് പ്രവാസി മലയാളികളാണ്. തൃശൂരിലെ ലുലു കൺ‌വൻഷൻ സെന്റർ, രാജ്യാന്തര ഹൊസ്പിറ്റാലിറ്റി ബ്രാൻഡുകളായ ലെമെറിഡിയൻ, ഹോളിഡെ ഇൻ, മാരിയറ്റ് തുടങ്ങിയവയെ ദൈവത്തിന്റെ സ്വന്തം നാട്ടിലേക്ക് ആനയിച്ചതും പ്രവാസി മലയാളികൾ തന്നെ. അത്യാധുനിക ചികിത്സാ കേന്ദ്രങ്ങളായ കോഴിക്കോട്ടെ മിംസ്, കൊച്ചിയിലെ ലേക്‌ഷോർ ഹോസ്പിറ്റൽ, തിരുവനന്തപുരത്തെ കിംസ് തുടങ്ങിയവ ആതുര സേവന രംഗത്തെ പ്രവാസി മാതൃകകളാണ്. കേരളത്തിലെ റീറ്റയിൽ രംഗത്ത് ഇന്ന് കാണുന്ന പുതുമകളുടെ മുഴുവൻ ക്രെഡിറ്റും പ്രവാസി സംരംഭകർക്കുള്ളതാണ്. ഷോപ്പിംഗ് മാളുകളും സൂപ്പർ-ഹൈപ്പർ മാർക്കറ്റുകളും സ്ഥാപിച്ചുകൊണ്ട് റീറ്റെയിൽ വ്യാപാര മേഖലയുടെ മുഖച്ഛായ തന്നെ അവർ മാറ്റിമറിച്ചു. റിയൽ എസ്റ്റേറ്റ് രംഗത്തെ മുന്നേറ്റങ്ങളും പ്രവാസികളുടെ പിന്തുണകൊണ്ടാണ് സാധ്യമായത്. റിയൽ എസ്റ്റേറ്റ് കമ്പനികൾ സ്വപ്ന പദ്ധതികളൊരുക്കി വിമാനം കയറിയത് ഗൾഫ് രാജ്യങ്ങളിലേക്കായിരുന്നു. കേരളത്തിൽ ഇപ്പോഴുള്ളതും വരാൻ പോകുന്നതുമായ പ്രമുഖ ചാനലുകളുടേയെല്ലാം സാമ്പത്തിക സ്രോതസ്സ് പ്രവാസി മലയാളികളാണ്. ഇതിനെല്ലാം പുറമെ വിദ്യാഭ്യാസ സ്ഥാപനങ്ങളും ചാരിറ്റബിൾ ട്രസ്റ്റുകളും നടത്തുന്ന സംഘടനകളുടേയെല്ലാം നട്ടെല്ല് പ്രവാസി മലയാളികളാണ്. ഈ വികസനങ്ങളുടെ മുഴുവൻ ക്രെഡിറ്റും സമ്പന്നരായ വ്യവസായികളിൽ മാത്രം ഒതുങ്ങുന്നതല്ല. സാധാരണ പ്രവാസികളും ഈ വികസന പ്രക്രിയയിൽ പങ്കാളികളാണ്. രാപ്പകൽ ഭേദമന്യേ അന്യ നാടുകളിൽ കഠിനാധ്വാനം ചെയ്യുന്ന ഏതൊരാളും നാട്ടിലേക്കയക്കുന്ന പണം വിനിയോഗിക്കുന്നത് സംസ്ഥാനത്തിന്റെ പൊതു വിപണിയിലാണ്. ചുരുക്കത്തിൽ നമ്മുടെ നാടിന്റെ വളർച്ചക്ക് ആക്കം കൂട്ടിയതും അവശ ഘട്ടങ്ങളിൽ താങ്ങായി നിന്നതും, സ്വന്തം നാടും വീടും വിട്ട് അന്യ ദേശങ്ങളിൽ കഷ്ടപ്പെടുന്ന പ്രവാസികളായിരുന്നു.\nകേന്ദ്രത്തിൽ പ്രവാസികളുടെ ക്ഷേമ പ്രവർത്തനങ്ങൾക്ക് മാത്രമായി ഒരു മന്ത്രാലയം പ്രവർത്തിക്കുന്നുണ്ട്. സാധാരണ പ്രവാസികൾക്ക് ഇതിന്റെ ഫലം എത്രത്തോളം പ്രാപ്യമാണെന്ന് ചർച്ച ചെയ്യേണ്ടതുണ്ട്. 1996ൽ സംസ്ഥാന സർക്കാർ മുൻകയ്യെടുത്ത് സ്ഥാപിച്ച നോർക്കയുടെ(NORKA) പ്രവർത്തനങ്ങളും കൂടുതൽ കാര്യക്ഷമമാക്കേണ്ടതുണ്ട്. വിദേശ രാജ്യങ്ങളിൽ ജോലിചെയ്യുന്ന എല്ലാവരും സാങ്കേതിക പരിജ്ഞാനമൊ വൈദഗ്ദ്യമൊ കൈവശമുള്ളവരല്ല. നല്ലൊരു ശതമാനവും സാധാരണ ജോലികൾ ചെയ്യുന്നവരാണ്. ഇവർക്ക് കൂടി ബോധവത്ക്കരണവും പരിശീലനവും ലഭിക്കേണ്ടതുണ്ട്. മധ്യമങ്ങൾക്കും വിവിധ മേഖലകളിൽ പ്രവർത്തിക്കുന്ന പ്രവാസി സംഘടനകൾക്കും ഇക്കാര്യത്തിൽ പലതും ചെയ്യാൻ കഴിയും. ഇന്ന് മലയാളികൾക്ക് മാത്രമായി ഗൾഫിലെ എല്ലാ മേഖലയിലും നിരവധി സംഘടനകൾ പ്രവർത്തിക്കുന്നുണ്ട്. ഏതെങ്കിലും തരത്തിലുള്ള സ്വയംതൊഴിൽ കണ്ടെത്തുന്നതിനൊ, സംരംഭങ്ങളിലേർപ്പെടുന്നതിനൊ ആവശ്യമായ മാർഗ്ഗനിർദ്ദേശങ്ങളെങ്കിലും നൽകാൻ ഇവർക്കാകും. മടങ്ങി വരുന്നവരിൽ ചിലരെങ്കിലും ഏതെങ്കിലും തരത്തിലുള്ള സംരംഭങ്ങളിൽ മുതൽ മുടക്കാൻ ശേഷിയുള്ളവരാകും. അവരുടെ മൂലധനം ഗുണകരമാകുന്ന മേഖലകളിൽ നിക്ഷേപിക്കേണ്ടതുണ്ട്. നല്ല സംരംഭങ്ങൾ ആരംഭിക്കാൻ അവസരമൊരുക്കുകയും വേണം. സംരംഭങ്ങളും സ്വയംതൊഴിലും തുടങ്ങുന്നതിനുള്ള നടപടി ക്രമങ്ങൾ വേഗത്തിലാക്കാനുള്ള സംവിധാനങ്ങളുണ്ടാകണം. അനുമതി ലഭിക്കാനും, വൈദ്യുതി കണക്ഷൻ ഉൾപ്പെടേയുള്ള കാര്യങ്ങൾ ലഭിക്കാനുമുള്ള കാലതാമസം ഒഴിവാക്കണം. വിദേശത്തെ ബിസിനസ്സ് മതൃക അതെ രീതിയിൽ കേരളത്തിൽ പിന്തുടർന്നാൽ വിജയിക്കാൻ കഴിയണമെന്നില്ല. നാട്ടിലെ സാഹചര്യങ്ങൾ പഠിച്ചതിന് ശേഷം മത്രമെ ഏത് ബിസിനസ്സിലും മുതൽ മുടക്കാവൂ. പരിചിതമായ മേഖലയിൽ കാൽവെക്കുന്നതാണ് നല്ലത്. കഴിയുമെങ്കിൽ വിദേശത്ത് നിൽക്കുമ്പോൾ തന്നെ ചെറിയ രൂപത്തിൽ സംരംഭങ്ങളിൽ ഏർപ്പെടുന്നതാണ് ഉചിതം. കേരളം ഇപ്പോൾ പുതിയ സംരംഭങ്ങൾക്ക് വളരേയേറെ വളക്കൂറുള്ള മണ്ണാണ്. വളർച്ചാ നിരക്കിൽ സംസ്ഥാനം വൻ മുന്നേറ്റമാണ് കാഴ്ചവെക്കുന്നത്. അടിസ്ഥാന സൗകര്യങ്ങളുടെ അലഭ്യത, സാമ്പത്തിക സാങ്കേതിക സഹായങ്ങൾ നൽകുന്ന സ്ഥാപനങ്ങളുടെ അപര്യാപ്തത, ചുവപ്പ്നാടയിൽ കുരുങ്ങിയ നടപടിക്രമം, ഉദ്യോഗസ്ഥരുടെ അനാസ്ഥയും കെടുകാര്യസ്ഥതയും, മലിനീകരണ നിയന്ത്രണ സംവിധാനങ്ങൾ, വിദഗ്ദ തൊഴിലാളികളുടെ അപര്യാപ്തത തുടങ്ങിയ പ്രശ്നങ്ങൾ പരിഹരിക്കേണ്ടതുണ്ട്. ഇക്കാര്യത്തിൽ ഒരു കൂട്ടായ ശ്രമവും സംവിധാനവും ഉണ്ടായാൽ വലിയൊരു സമ്പത്തിക പ്രതിസന്ധി തരണം ചെയ്യുന്നതോടൊപ്പം ഇവരെ ഉപയോഗിച്ച് കേരളത്തിന്റെ സാമ്പത്തികനില ഭദ്രമാക്കുകയും ചെയ്യാം. മറിച്ച് പ്രവാസികളുടെ മടിശ്ശീലയിൽ മാത്രം കണ്ണും നട്ടിരുന്നാൽ തകർന്നടിയുന്നത് കേരളത്തിന്റെ സാമ്പത്തികാടിത്തറയായിരിക്കും. സർക്കാരും സന്നദ്ധ സംഘടനകളും ഇക്കാര്യത്തിൽ ഉണർന്ന് പ്രവർത്തിക്കേണ്ടിയിരിക്കുന്നു.\nat November 01, 2011 29 comments:


ശ്രീശാന്തിന് തിരിച്ചടി; ആജീവാനന്ത വിലക്ക് തുടരും; ബിസിസിഐയുടെ അപ്പീല് ഹൈക്കോടതി അംഗീകരിച്ചു | Malayalam UK\nOctober 17 19:43 2017 by News Desk 1\tPrint This Article\nകൊച്ചി : ഐപിഎല് ഒത്തുകളി വിവാദവുമായി ബന്ധപ്പെട്ട കേസില് മലയാളി ക്രിക്കറ്റ് താരം എസ്. ശ്രീശാന്തിന്റെ വിലക്ക് വീണ്ടും തുടരും. ശ്രീശാന്തിന്റെ വിലക്കു റദ്ദാക്കിയ സിംഗിള് ബെഞ്ച് വിധി ഹൈക്കോടതി ഡിവിഷന് ബെഞ്ച് റദ്ദാക്കി. ബിസിസിഐയുടെ അപ്പീല് അംഗീകരിച്ചുകൊണ്ടാണ് ചീഫ് ജസ്റ്റിസ് ഉള്‍പ്പെടെയുള്ള ഡിവിഷന് ബെഞ്ചിന്റെ നടപടി.\nവിലക്കും കോടതി നടപടികളും രണ്ടായി കാണമെന്നാണ് ബിസിസിഐ കോടതിയില് വാദിച്ചത്.വാതുവെയ്പുമായി ബന്ധപ്പെട്ട ഫോണ് കോളുകളിലെ വിശദീകരണം തൃപ്തികരമല്ലെന്ന് ചൂണ്ടിക്കാട്ടിയാണ് കോടതി ബിസിസിഐയുടെ അപ്പീല് അംഗീകരിച്ചത്.\nഅതേസമയം കോടതിയുടെ തീരുമാനം കഠിനമായിപ്പോയെന്ന് ശ്രീശാന്ത് പ്രതികരിച്ചു. തനിക്ക് മാത്രം പ്രത്യേക നിയമം ആണോ? തന്റെ അവകാശത്തിനായി ഇനിയും താന് പോരാടും. എന്തുകൊണ്ട് ചെന്നൈ സൂപ്പര് കിങ്‌സിനും രാജസ്ഥാന് റോയല്‍സിനും ഇത് ബാധകമല്ലെന്നും താരം ചോദിച്ചു.\nഒത്തുകളി ആരോപണത്തിന്റെ പേരില് ബി.സി.സി.ഐ ശ്രീശാന്തിനേര്‍പ്പെടുത്തിയ ആജീവനാന്ത വിലക്ക് നേരത്തെ കേരളാ ഹൈക്കോടതി റദ്ദാക്കിയിരുന്നു. ബിസിസിഐയുടെ നടപടി സ്വാഭാവിക നീതിയുടെ നിഷേധമാണെന്നും വിലക്കിനാധാരമായ കാരണം ഇല്ലാതായതിനാല് നടപടി തുടരാനാകില്ലെന്നും ചൂണ്ടിക്കാട്ടിയാണ് അന്ന് കോടതി വിലക്ക് റദ്ദാക്കിയത്. ഈ വിധിക്കെതിരെയാണ് ബിസിസിഐ അപ്പില് നല്‍കിയത്. ഹൈക്കോടതിയുടെ ഡിവിഷന് ബെഞ്ചിലാണ് ബിസിസിഐ അപ്പീല് ഫയല് ചെയ്തത്.\nവിലക്ക് നീക്കിയ നടപടി നിയമപരമല്ല. 2013ല് ഏര്‍പ്പെടുത്തിയ വിലക്കിനെതിരെ 2017ല് മാത്രമാണ് ശ്രീശാന്ത് കോടതിയെ സമീപിക്കുന്നത്. വാതുവെയ്പ് കേസില് കോടതി വെറുതെ വിട്ടതും ബിസിസിഐയുടെ അച്ചടക്ക നടപടിയും രണ്ടായി കാണേണ്ടതാണെന്നും ചൂണ്ടിക്കാണിച്ചാണ് ബിസിഐ അപ്പീല് സമര്‍പ്പിച്ചത്. സമാന വസ്തുതകള് ഉന്നയിച്ചുള്ള ശ്രീശാന്തിന്റെ അപ്പീല് ബിസിസിഐ നേരത്തെ തള്ളിയതാണെന്നും ഹര്‍ജിയില് ചൂണ്ടിക്കാണിച്ചിരുന്നു.\nഐപിഎല്ലില് രാജസ്ഥാന് റോയല്‍സിന്റെ താരമായിരുന്ന ശ്രീ 2013 ലെ കുപ്രസിദ്ധമായ ഐപിഎല് വാതുവെപ്പ് കേസില് കുടുങ്ങുന്നതോടെയാണ് ക്രിക്കറ്റ് കരിയര് പാതിവഴിയില് അവസാനിപ്പിക്കേണ്ടി വന്നത്. 2013 സെപ്തംബറില് ശ്രീയെ ക്രിക്കറ്റില് നിന്ന് ബിസിസിഐ ആജീവനാന്തം വിലക്കുകയായിരുന്നു.\nപിന്നീട് കേസില് ശ്രീയെ കോടതി കുറ്റവിമുക്തനാക്കിയെങ്കിലും വിലക്ക് മാറ്റാന് ബിസിസിഐ തയ്യാറായിരുന്നില്ല. ഇന്ത്യക്കായി 27 ടെസ്റ്റും 53 ഏകദിനവും കളിച്ചിട്ടുളള ശ്രീശാന്ത് കേരളം ഇന്ത്യയ്ക്ക് സമ്മാനിച്ചിട്ടുളള ഏറ്റവും മികച്ച ക്രിക്കറ്റ് താരമാണ്. ഏകദിനത്തില് 75 വിക്കറ്റും ടെസ്റ്റില് 87 വിക്കറ്റും ശ്രീ അന്താരാഷ്ട്ര ക്രിക്കറ്റില് സ്വന്തമാക്കിയിട്ടുണ്ട്.\nക്യാബിന് ബാഗേജിലെ ലാപ്‌ടോപ്പ് നിരോധനത്തിന് കാരണം ഐപാഡില് സ്‌ഫോടകവസ്തു ഒളിപ്പിച്ചു കടത്താനുള്ള നീക്കം കണ്ടെത്തിയതിനേത്തുടര്‍ന്ന്\nദിലീപിന് ജാമ്യമില്ല; ജാമ്യാപേക്ഷ ഹൈക്കോടതി തള്ളി


നന്ദിഗ്രാമില് സുവേന്ദുവിനെതിരെ പ്രവർത്തിക്കാൻ മമത അഭ്യര്‍ഥിച്ചു; ഓഡിയോ ക്ലിപ്പുമായി സുവേന്ദുവിന്‍റെ സഹായി\nനന്ദിഗ്രാമിലെ മുന് തൃണമൂല് നേതാവും ബി.ജെ.പി സ്ഥാനാര്‍ഥിയുമായ സുവേന്ദു അധികാരിക്കെതിരായ മത്സരത്തില് തന്നെ വിജയിപ്പിക്കണമെന്ന് മമത ആവശ്യപ്പെട്ടതായും പ്രളയ് പാല്\nMar 27, 2021, 07:19 pm IST\nകൊല്‍ക്കത്ത: ബംഗാള് നിയമസഭ തെരഞ്ഞെടുപ്പില് നന്ദിഗ്രാമില് വിജയിക്കാന് സഹായിക്കണമെന്ന് അഭ്യര്‍ഥിച്ച് മുഖ്യമന്ത്രി മമത ബാനര്‍ജി വിളിച്ചതായി ബി.ജെ.പി നേതാവ് പ്രളയ്പാലിന്‍റെ വെളിപ്പെടുത്തല്. നന്ദിഗ്രാമിലെ മുന് തൃണമൂല് നേതാവും ബി.ജെ.പി സ്ഥാനാര്‍ഥിയുമായ സുവേന്ദു അധികാരിക്കെതിരായ മത്സരത്തില് തന്നെ വിജയിപ്പിക്കണമെന്ന് മമത ആവശ്യപ്പെട്ടതായും പ്രളയ് പാല് അവകാശപ്പെട്ടു.’എന്നോട് മമതക്ക് വേണ്ടി പ്രവര്‍ത്തിക്കാന് ആവശ്യപ്പെട്ടു.\nതൃണമൂലിലേക്ക് മടങ്ങിവരണമെന്നാണ് ആവശ്യം. ഞാന് സുവേന്ദു അധികാരിക്കൊപ്പവും സുവേന്ദു കുടുംബത്തിനൊപ്പവും കാലങ്ങളായി പ്രവര്‍ത്തിക്കുന്നുണ്ട്. ഇപ്പോള് ഞാന് ബി.ജെ.പിക്ക് വേണ്ടി പ്രവര്‍ത്തിക്കുന്നു. ഇടതുഭരണകാലത്ത് സി.പി.എം ഞങ്ങളെ പീഡിപ്പിക്കുമ്പോള് ഞങ്ങള്‍ക്കൊപ്പം നിന്നത് സുവേന്ദു കുടുംബമാണ്. അതിനാല് ഞാന് ഒരിക്കലും അവര്‍ക്കെതിരായി പ്രവര്‍ത്തിക്കില്ല -പ്രളയ് പാല് പറഞ്ഞു.\nമമത ബാനര്‍ജിക്ക് നന്ദിഗ്രാമില് സുവേന്ദു അധികാരി ജയിക്കുമെന്ന് അറിയാമെന്നും പ്രളയ് പാല് പറഞ്ഞു. തൃണമൂലിനെതിരെ മമതയുടേതെന്ന് അവകാശപ്പെടുന്ന ഓഡിയോ ക്ലിപ്പ് പ്രചാരണ ആയുധമാക്കുകയാണ് ബി.ജെ.പി. ബി.ജെ.പി നേതാവ് അമിത് മാളവ്യയടക്കം ട്വിറ്ററില് വിഡിയോ ഷെയര് ചെയ്തുമമതയുടെയും പ്രളയ് പാലിന്റേതുമെന്നും അവകാശപ്പെടുന്ന ഓഡിയോ സമൂഹമാധ്യമങ്ങളില് വന്‍തോതില് പ്രചരിക്കുന്നുണ്ട്.\nമമത തന്നെ വിളിച്ചതായും നന്ദിഗ്രാമില് വിജയിപ്പിക്കാന് അഭ്യര്‍ഥിച്ചതായും പ്രളയ് പാല് പറയുന്ന വിഡിയോ ബി.ജെ.പി പുറത്തുവിട്ടു. അതേസമയം മമതയുടേതെന്ന് അവകാശപ്പെടുന്ന ഓഡിയോ ക്ലിപ്പിന്‍റെ ആധികാരികത പരിശോധിച്ചിട്ടില്ലെന്ന് തൃണമൂല് കോണ്‍ഗ്രസ് പറഞ്ഞു. അതേസമയം മുന് തൃണമൂല് കോണ്‍ഗ്രസ് നേതാവും നന്ദിഗ്രാമിലെ ബിജെപി നേതാവുമായ സുവേന്ദു അധികാരിയുടെ സഹോദരനായ സൗമേന്ദു അധികാരിയെ തൃണമൂല് കോണ്‍ഗ്രസ് പ്രവര്‍ത്തകര് കയ്യേറ്റം ചെയ്തതായി റിപ്പോർട്ട് .\nതൃണമൂല് കോണ്‍ഗ്രസിന്റെ ബ്ലോക്ക് പ്രസിഡന്റ് റാം ഗോവിന്ദ് ദാസ് മൂന്ന് ബുത്തുകളില് കൃത്രിമം കാണിച്ചെന്നും തന്റെ വാഹനം ഉള്‍പ്പടെ തകര്‍ത്തെന്നും സൗമേന്ദു ആരോപിച്ചു. റാം ഗോവിന്ദിന്റെ നേതൃത്വത്തില് മൂന്ന് ബുത്തുകളില് കൃത്രിമം നടന്നു. ഇത് തടയാനെത്തിയ തന്നെ ആക്രമിക്കുകയും വാഹനം തകര്‍ക്കുകയും ചെയ്തു- സൗമേന്ദു അധികാരി വാര്‍ത്താ ഏജന്‍സിയോട് പറഞ്ഞു.\nTags: FEATUREDTMCSUVENDU ADHIKARI


Live news report cat fight in background വർക്ക് ഫ്രം ഹോം എഫക്ട്: ലൈവ് റിപ്പോർട്ടിംഗിനിടെ പശ്ചാത്തലത്തിൽ പൂച്ചകൾ തമ്മിൽ തല്ല്; വൈറൽ വീഡിയോ\nകൊവിഡ് 19 ബാധയെ തുടർന്ന് ലോകമെമ്പാടുമുള്ള കമ്പനികൾ വർക്ക് ഫ്രം ഹോം സംസ്കാരത്തിലേക്ക് ചുവടുമാറിയിരിക്കുകയാണ്. ഐടി കമ്പനികളും മാധ്യമ സ്ഥാപനങ്ങളുമൊക്കെ ഇത്തരത്തിൽ വീടുകളിലിരുന്ന് തൊഴിലെടുക്കുന്ന തരത്തിലേക്ക് മാറിക്കഴിഞ്ഞു. വർക്ക് ഫ്രം ഹോമിൽ സംഭവിക്കുന്ന രസകരമായ അബദ്ധങ്ങളും കാഴ്ചകളുമൊക്കെ സമൂഹമാധ്യമങ്ങളിൽ വൈറലാവാറുണ്ട്. അത്തരത്തിൽ ഒരു രസകര കാഴ്ചയുടെ വാർത്തയാണ് ഫിലിപ്പീൻസിൽ നിന്ന് റിപ്പോർട്ട് ചെയ്യപ്പെടുന്നത്.\nവീട്ടിലിരുന്നുള്ള വാർത്താ റിപ്പോർട്ടിംഗിലാണ് ഡോറിസ് ബിഗോർണിയ ഈ മാധ്യമ പ്രവർത്തക. എബിഎസ്-സിബിഎൻ ന്യൂസ് റിപ്പോർട്ടറായ ഇവർ സഹ അവതാരകനായ ആല്വിൻ എൽച്ചിയോക്കൊപ്പം ഒരാളെ അഭിമുഖം ചെയ്യുകയായിരുന്നു. പക്ഷേ, പശ്ചാത്തലത്തിൽ അവരുടെ രണ്ട് വളർത്തു പൂച്ചകൾ തമ്മിൽ പൊരിഞ്ഞ അടിയാണ്. ബെല്ല ലൂണ, നാല എന്നീ പൂച്ചകൾ തമ്മിലുള്ള അടിപിടിയുടെ ദൃശ്യങ്ങാൽ പശ്ചാത്തലത്തിൽ കാണാം. ഇടക്കിടെ ഭാഗികമായി തിരിഞ്ഞ് കണ്ണു കൊണ്ട് പൂച്ചകളെ നിലക്ക് നിർത്താൻ ഇവർ ശ്രമിച്ചെങ്കിലും അത് വിജയിച്ചില്ല.അങ്ങനെ പൂച്ചകളുടെ ഈ ബഹളത്തിനിടയിലും കുറച്ച് ബുദ്ധിമുട്ടി, വളരെ ഭംഗിയായി ഡോറിസ് തന്റെ ജോലി ചെയ്ത് തീർത്തു.\nread also:ജോർജ് കുട്ടിയും കുടുംബവും തിരികെ എത്തുന്നു;’ദൃശ്യം 2’അനൗൺസ്മെന്റ് വീഡിയോയുമായി മോഹൻലാൽ\nപിന്നീട് ഡോറിസിന്റെ മകൾ നിക്കി ഈ വീഡിയോ തന്റെ ട്വിറ്റർ ഹാൻഡിലിലൂടെ പങ്കുവച്ചു. ഈ ട്വീറ്റ് പിന്നീട് ഡോറിസ് തന്നെ പങ്കുവെക്കുകയും ചെയ്തു. ട്വീറ്റ് സമൂഹമാധ്യമങ്ങളിൽ വൈറലാണ്. 12 സെക്കൻഡുകൾ മാത്രം ദൈർഘ്യമുള്ള വീഡിയോ 17000ലധികം തവണയാണ് പങ്കുവെക്കപ്പെട്ടത്.\nStory highlights-Live news report cat fight in background


ഇനി മതിയാക്കാം, ആവശ്യത്തിന് സമരം നടന്നു; സിഎഎയ്‌ക്കെതിരായ സമരത്തില് പ്രതികരണവുമായി രഞ്ജന് ഗൊഗോയി - BIGNEWSLIVE | Latest Malayalam News\nഇനി മതിയാക്കാം, ആവശ്യത്തിന് സമരം നടന്നു; സിഎഎയ്‌ക്കെതിരായ സമരത്തില് പ്രതികരണവുമായി രഞ്ജന് ഗൊഗോയി\nസിഎഎ നിലവില് സുപ്രീംകോടതിയുടെ പരിഗണനയിലാണ്.\nഗാന്ധിനഗര്: പൗരത്വ ഭേദഗതി നിയമത്തിനെതിരെ നടക്കുന്ന സമരങ്ങളില് പ്രതികരണം അറിയിച്ച് സുപ്രീംകോടതി മുന് രഞ്ജിന് ഗൊഗോയി. ഗുജറാത്ത് നാഷണല് ലോ യൂണിവേഴ്‌സിറ്റിയില് നടന്ന പരിപാടിയിലാണ് രഞ്ജന് ഗൊഗോയി തന്റെ നിലപാട് അറിയിച്ചത്. സിഎഎ നിലവില് സുപ്രീംകോടതിയുടെ പരിഗണനയിലാണ്.\nരഞ്ജന് ഗൊഗോയിയുടെ വാക്കുകള്;\nസമരക്കാര് ഒരേസമയം സമാന്തരമായ രണ്ട് വേദികള് സൃഷ്ടിക്കരുത്. രാജ്യത്തിന്റെ ഐക്യവും അഖണ്ഡതയും കാത്തുസൂക്ഷിക്കുക എന്നതാണ് പൗരന്റെ ഏറ്റവും പ്രധാന മൗലിക കടമ. പൗരത്വ നിയമ ഭേദഗതിക്കെതിരെ ആവശ്യത്തിന് സമരം നടന്നുകഴിഞ്ഞു. എല്ലാവരും അവരവരുടെ നിലപാട് വ്യക്തമാക്കി. ഇനി മതിയാക്കാം. നിങ്ങള്‍ക്ക് ഒരേസമയം കോടതിയില് പോകുകയോ നിയമപോരാട്ടം നടത്തുകയോ ചെയ്യുക സാധ്യമല്ല.\nഭരണഘടനപരമായി സുപ്രീം കോടതിയാണ് പ്രശ്‌നത്തിന് പരിഹാരം കാണേണ്ടത്. സിഎഎ സംബന്ധിച്ച് അഭിപ്രായം പറയാന് ആര്‍ക്കും അവകാശമുണ്ടെന്നും മുന് ചീഫ് ജസ്റ്റിസ് പറഞ്ഞു. സിഎഎയെക്കുറിച്ച് എനിക്ക് കാഴ്ചപാടുണ്ട്. നിങ്ങള്‍ക്കുണ്ടാകാം. നമ്മുടെ അഭിപ്രായങ്ങള് യോജിക്കണമെന്നുമില്ല. എന്റെ അഭിപ്രായം പ്രകടിപ്പിക്കാന് എനിക്ക് അവകാശമുണ്ട്. നിങ്ങളുടെ അഭിപ്രായം പ്രകടിപ്പിക്കാന് നിങ്ങള്‍ക്കും അവകാശമുണ്ട്. പക്ഷേ പരിഹാരം ഭരണഘടനാ വഴിയിലൂടെ മാത്രമേ പാടുള്ളൂ. നിങ്ങള് ജഡ്ജിമാരില് വിശ്വാസം അര്‍പ്പിക്കുക. അവര് ഭരണഘടന പ്രകാരം തീരുമാനമെടുക്കും.\nTags: chief justice ranjan gogoiranjan gogoi\nരാജ്യത്തിന്റെ പരമോന്നത നീതിപീഠത്തില് 133 കോടി ജനങ്ങള്‍ക്ക് അവശേഷിക്കുന്ന വിശ്വാസത്തെയാണ് ഒരു രാജ്യസഭാ സീറ്റിന് വേണ്ടി ഗൊഗോയി വിറ്റത്; രൂക്ഷവിമര്‍ശനവുമായി ഷാഫി പറമ്പില്\n‘ലൈംഗിക വൈകൃതക്കാരനായ ഇത്രയും നാണംകെട്ട, അധഃപതിച്ച മറ്റൊരു ജഡ്ജിയെ തനിക്ക് അറിയില്ല’; രഞ്ജന് ഗോഗോയിയുടെ രാജ്യസഭ പ്രവേശനത്തെ രൂക്ഷമായി വിമര്‍ശിച്ച് മാര്‍ക്കണ്ഡേയ കട്ജു\n‘ജനങ്ങള്‍ക്ക് ജുഡീഷ്യറിയിലുള്ള വിശ്വാസം നഷ്ടപ്പെട്ടു’; രഞ്ജന് ഗൊഗോയിയുടെ രാജ്യസഭ സ്ഥാനാര്‍ത്ഥിത്വത്തില് പ്രതികരിച്ച് ജസ്റ്റിസ് കുര്യന് ജോസഫ്\nബസ് വൈദ്യുതി ലൈനില് തട്ടി; പത്ത് യാത്രക്കാര് ഷോക്കേറ്റ് മരിച്ചു, നാല് എന്‍ജിനീയര്‍മാര്‍ക്ക് സസ്‌പെന്‍ഷന്\nവയനാട്ടില് ആദിവാസി ബാലന് ഹോസ്റ്റല് വാര്‍ഡന്റെ ക്രൂരമര്‍ദ്ദനം; മോപ്പ് കൊണ്ടും മര്‍ദ്ദിച്ചെന്ന് കുട്ടിയുടെ മൊഴി


എട്ട് ജില്ലകളിലെ വിവിധ താലൂക്കുകളിലെ വിദ്യാഭ്യാസ സ്ഥാപനങ്ങള്‍ക്ക് നാളെ (16-08-19) അവധി – Jaihind TV\nഎട്ട് ജില്ലകളിലെ വിവിധ താലൂക്കുകളിലെ വിദ്യാഭ്യാസ സ്ഥാപനങ്ങള്‍ക്ക് നാളെ (16-08-19) അവധി\nമഴയ്ക്ക് ശമനമുണ്ടായെങ്കിലും മഴക്കെടുതി കണക്കിലെടുത്ത് എട്ട് ജില്ലകളിലെ വിദ്യാഭ്യാസ സ്ഥാപനങ്ങള്‍ക്ക് നാളെ (16-08-19) അവധി പ്രഖ്യാപിച്ചു. ദുരിതാശ്വാസ ക്യാമ്പുകള് പ്രവര്‍ത്തിക്കുന്ന സ്കൂളുകള്‍ക്കാണ് അവധി ബാധകം. പത്തനംതിട്ട, ആലപ്പുഴ, കോട്ടയം, എറണാകുളം, തൃശൂര്, കോഴിക്കോട്, കണ്ണൂർ, മലപ്പുറം ജില്ലകളിലെ ദുരിതാശ്വാസ ക്യാമ്പുകള് പ്രവര്‍ത്തിക്കുന്ന സ്കൂളുകള്‍ക്കാണ് ജില്ലാ കളക്ടർമാർ അവധി നല്‍കിയത്.\nകോട്ടയം ജില്ലയിലെ കോട്ടയം, വൈക്കം, ചങ്ങനാശേരി താലൂക്കുകളിലെ എല്ലാ വിദ്യാഭ്യാസ സ്ഥാപനങ്ങള്‍ക്കും നാളെ അവധിയാണ്. അങ്കണവാടി മുതല് പ്രൊഫഷനല് കോളജുകള് വരെയുള്ള വിദ്യാഭ്യാസ സ്ഥാപനങ്ങള്‍ക്ക് അവധി ബാധകമാണ്. മീനച്ചില്, കാഞ്ഞിരപ്പള്ളി താലൂക്കുകളില് ദുരിതാശ്വാസ ക്യാമ്പുകള് പ്രവര്‍ത്തിക്കുന്ന വിദ്യാഭ്യാസ സ്ഥാപനങ്ങള്‍ക്കാണ് അവധി. ആലപ്പുഴയിലെ കുട്ടനാട് താലൂക്കിലെ മുഴുവൻ വിദ്യാഭ്യാസ സ്ഥാപനങ്ങൾ‌ക്കും നാളെ അവധിയാണ്.


ഇന്ത്യക്കെതിരെ മുന്നറിയിപ്പുമായി വീണ്ടും ചൈന; ‘രണ്ടാഴ്ചക്കകം സൈനിക നടപടി’ – Chandrika Daily\nBy chandrika Saturday August 5, 2017 07:34 am\nഇന്ത്യക്കെതിരെ മുന്നറിയിപ്പുമായി വീണ്ടും ചൈന; ‘രണ്ടാഴ്ചക്കകം സൈനിക നടപടി’\nബീജിങ്: അതിര്‍ത്തി വിഷയത്തില് ഇന്ത്യക്കെതിരെ മുന്നറിയിപ്പുമായി വീണ്ടും ചൈന. ദോക്‌ലായില് നിന്ന് ഇന്ത്യ സൈന്യത്തെ പിന്‍വലിച്ചില്ലെങ്കില് രണ്ടാഴ്ചക്കകം സൈനിക നടപടിയുണ്ടാകുമെന്നാണ് ചൈനയുടെ മുന്നറിയിപ്പ്. ചൈനീസ് സര്‍ക്കാറിന്റെ ഔദ്യോഗിക…\nബീജിങ്: അതിര്‍ത്തി വിഷയത്തില് ഇന്ത്യക്കെതിരെ മുന്നറിയിപ്പുമായി വീണ്ടും ചൈന. ദോക്‌ലായില് നിന്ന് ഇന്ത്യ സൈന്യത്തെ പിന്‍വലിച്ചില്ലെങ്കില് രണ്ടാഴ്ചക്കകം സൈനിക നടപടിയുണ്ടാകുമെന്നാണ് ചൈനയുടെ മുന്നറിയിപ്പ്. ചൈനീസ് സര്‍ക്കാറിന്റെ ഔദ്യോഗിക പത്രം ഗ്ലോബല് ടൈംസാണ് ഇതുസംബന്ധിച്ച റിപ്പോര്‍ട്ട് പുറത്തുവിട്ടത്. പ്രധാനമന്ത്രി നരേന്ദ്രമോദിക്കെതിരെയും രൂക്ഷമായ വിമര്‍ശനമാണ് റിപ്പോര്‍ട്ടിലുള്ളത്. മോദി വീണ്ടുവിചാരമില്ലാതെ ഇന്ത്യയെ യുദ്ധത്തിലേക്ക് തള്ളിവിടുകയാണെന്നാണ് പത്രത്തില് ആരോപിക്കുന്നത്. ദോക് ലാ മേഖലയില് ചൈന ചൈനയുടേതാണെന്നും ഭൂട്ടാന് ഭൂട്ടാന്റേതാണെന്നും അവകാശപ്പെടുന്ന സ്ഥലത്ത് ചൈനീസ് സൈന്യം റോഡ് നിര്‍മിച്ചതാണ് പ്രശ്‌നങ്ങള്‍ക്കു തുടക്കം.\nCategories: Culture, More, Views Tags: india-china


ഐറ്റം ഡാന്‍സുകളുടെ സ്വന്തം മലൈക അറോറ | Birthday Babe- Malaika Arora Khan - Malayalam Filmibeat\n» ഐറ്റം ഡാന്‍സുകളുടെ സ്വന്തം മലൈക അറോറ\nPublished: Wednesday, October 23, 2013, 18:04 [IST]\nകരീന കപൂറിനെ കോപ്പിയടിച്ച്, മോഹന്‍ലാല് ചിത്രത്തില് കാജലിന്റെ ഐറ്റം ഡാന്‍സ്\nബോളിവുഡില് മുന്‍നിര നായികമാര് ഐറ്റം നമ്പര് ചെയ്യാന് തയ്യാറായിത്തുടങ്ങിയിട്ട് നാളേറെ ആയിട്ടില്ല. അതിന് മുമ്പേ തന്നെ ഐറ്റം ഗേള് എന്ന പട്ടവുമായി നൃത്തത്തോടുള്ള അടങ്ങാത്ത അഭിനിവേശവുമായി എത്തിയ താരമാണ് മലൈക അറോറ ഖാന്. ഷാരൂഖ് ഖാന് നായകനായ ദില് സേ എന്ന ചിത്രത്തിലെ ഛയ്യ..ഛയ്യ എന്നു തുടങ്ങുന്ന ഗാനം ആരും മറന്നുകാണാനിടയില്ല. ആ ചിത്രമാണ് മലൈക അറോറയെന്ന ഐറ്റം നര്‍ത്തകിയെ ബോളിവുഡിന് സമ്മാനിച്ചത്.\nഐറ്റം നമ്പറിന് പുറകേ അഭിനയിക്കാന് ഏറെ അവസരങ്ങള് വന്നെങ്കിലും അഭിനയത്തില് താല്‍പര്യമില്ലെന്ന് പറഞ്ഞ് അവയെല്ലാം വേണ്ടെന്നുവെയ്ക്കുകയായിരുന്നു മലൈക. എല്ലാവരും വിവാഹത്തിന് മുമ്പേ സിനിമയിലെത്തുകയും വിവാഹത്തോടെ വിടപറയുകയും ചെയ്യുകയാണ് പതിവ്. എന്നാല് മലൈകയുടെ കാര്യം നേരേ തിരിച്ചായിരുന്നു. വിവാഹിതയും ഒരു കുഞ്ഞിന്റെ അമ്മയുമായശേഷമാണ് മലൈക ഐറ്റം നര്‍ത്തകിയായി വെള്ളിത്തിരയില് എത്തിയത്. ഒക്ടോബര് 23ന് ജന്മദിനം ആഘോഷിക്കുകയാണ് മലൈക.\nആദ്യകാലത്ത് സംഗീതചാനലായ എംടിവിയിലെ വീഡിയോ ജോക്കിയായിട്ടാണ് മലൈക കരിയര് തുടങ്ങിയത്. പല പ്രധാനപരിപാടികളുടെയും അവതാരകയായി എത്തിയ മലൈക പിന്നീട് മോഡലിങ്ങിലേയ്ക്ക് തിരിഞ്ഞു.\nഷാരൂഖ് നായകനായി എത്തിയ ദില്‍സേ എന്ന ചിത്രത്തിലൂടെയാണ് മലൈക ഐറ്റം നര്‍ത്തകിയായത്. ഓടുന്ന തീവണ്ടിയ്ക്കുമുകളില് നിന്നുകൊണ്ട ഛയ്യ ഛയ്യ എന്ന ഗാനത്തിന് മലൈക നൃത്തമാടിയപ്പോള് ഇന്ത്യയൊട്ടുക്കും അതൊരു തരംഗമായി മാറുകയായിരുന്നു.\nബോളിവുഡിന് പുറമേ പിന്നീട് തെലുങ്കിലും മലൈക പിന്നീട് ഐറ്റം ഡാന്‍സുകള് ചെയ്തു. വിവാഹവും അമ്മയാകലുമെല്ലാം കഴിഞ്ഞായിരുന്നു ഐറ്റം നര്‍ത്തകിയായുള്ള മലൈകയുടെ അരങ്ങേറ്റം.\nസല്‍മാന് ഖാന്റെ സഹോദരനും നിര്‍മ്മാതാവുമായ അര്‍ബാസ് ഖാനാണ് മലൈകയുടെ ഭര്‍ത്താവ്, ഇവര്‍ക്ക് രണ്ട് ആണ്‍മക്കളുണ്ട്.\nഅര്‍ബാസ് ഖാനും മലൈകയും ഒരു ചിത്രത്തിന്റെ ഷൂട്ടിങ്ങിനിടെയാണ് കണ്ടുമുട്ടിയത് പിന്നീട് 1997ല് ഇവര് വിവാഹിതരാവുകയായിരുന്നു.\n1973ലാണ് മലൈക ജനിച്ചത്. മലൈകയുടെ മതാവ് ഒരു മലയാളിയും പിതാവ് പഞ്ചാബിയുമാണ്. മലൈകയുടെ സഹോദരി അമൃത അറോറ അറിയപ്പെടുന്ന താരമാണ്.\nബിച്ചൂ, കാന്‍ടേ, മാ തുജേ സലാം, ഹൗസ്ഫുള്, ഹൗസ്ഫുള്2തുടങ്ങിയ ചിത്രങ്ങളില് മലൈക അതിഥിതാരമായി എത്തിയിരുന്നു. പക്ഷേ അഭിനയത്തെ നൃത്തം പോലെ ഗൗരവത്തോടെ സമീപിയ്ക്കാന് താനില്ലെന്നാണ് മലൈക പറയുന്നത്.\n2010ല് ഭര്‍ത്താവ് അര്‍ബാസ് ഖാനൊപ്പം സഹോദരന് സല്‍മാന് ഖാന് നായകനായ ദബാങ് എന്ന ചിത്ത്ര്തിന്റെ നിര്‍മ്മാതാവിന്റെ വേഷവും മലൈക അണിഞ്ഞു. ദബാങിന്റെ രണ്ടാംഭാഗത്തിലും നിര്‍മ്മാതാവായി മലൈകയെത്തി.\nദബാങിലെ മുന്നി ബദ്‌നാം ഹൂയി എന്ന ഐറ്റം ഗാനരംഗത്ത് പ്രത്യക്ഷപ്പെട്ട മലൈക, ഛയ്യ,,,ഛയ്യയ്ക്കുശേഷം വീണ്ടും തരംഗമായി മാറി. മലൈകയുടെ ഏറ്റവും ഹിറ്റായ ഐറ്റം നമ്പര് തന്നെയാണ് മുന്നി ബദ്‌നാം...എന്ന ഗാനം.\nസിനിമയില് വലിയ താരമായി മാറാനുള്ള എല്ലാ സാഹചര്യങ്ങളുമുണ്ടായിട്ടും അതില് താല്‍പര്യം കാണിക്കാത്ത മലൈക പക്ഷേ മിനി സ്‌ക്രീനിനോട് എന്നും താല്‍പര്യക്കൂടുതല് കാണിച്ചിട്ടുണ്ട്. പല ചാനല് പരിപാടികളിലും, പ്രത്യേകിച്ചും നൃത്തത്തിന് പ്രാധാന്യം നല്‍കുന്ന പരിപാടികളില് ജൂറി അംഗമായും മറ്റും മലൈക എത്താറുണ്ട്.\nദിക്ലോസെറ്റ്‌ലേബല് ഡോട്ട് കോം എന്നൊരു ഫാഷന് വസ്ത്രവ്യാപാര സൈറ്റ് മലൈക തുടങ്ങിയിട്ടുണ്ട്. ഇടക്ക് പ്രമുഖ ഡിസൈനര്‍മാരുടെ ഫാഷന് ഷോകളുടെ ഭാഗമായി മലൈക റാംപിലും എത്താറുണ്ട്.\nRead more about: malaika arora item dance dancer birthday actress model bollywood മലൈക അറോറ ഐറ്റം ഡാന്‍സ് ജന്മദിനം നടി മോഡല് ബോളിവുഡ്\nThe gorgeous Malaika Arora Khan turns forty today, Malaika started her career with television, appearing on MTV asaVJ and eventually gained popularity.\nStory first published: Wednesday, October 23, 2013, 18:04 [IST]


ആത്മദര്‍ശനത്തിലേക്കുള്ള കവാടം | muslimpath\nസുന്ദരന്, സുമുഖന്, കരിവണ്ടുപോലെ കറുത്ത കേശം, തൂവെള്ള വസ്ത്രം, അദ്ദേഹം ആ സദസ്സിലേക്ക് കടന്നുവരികയാണ്. സദസ്സിലുള്ള ആര്‍ക്കും അദ്ദേഹത്തെ അറിഞ്ഞുകൂടാ. വിദേശിയുടെ യാത്രാലക്ഷണവുമില്ല. നബി(സ്വ)യും സഖാക്കളും ഇരിക്കുന്ന ആ സദസ്സില് നബി(സ്വ)ക്കഭിമുഖമായി അയാള് ഇരുന്നു. ഒരു ഗുരുവിന്റെ മുന്നില് ഇരിക്കുന്ന വിനയാദരങ്ങളോടെ. ആ അത്ഭുത മനുഷ്യനില് എല്ലാവരുടെയും കണ്ണുകള് ഉടക്കി നിന്നു. അദ്ദേഹം നബി(സ്വ)യോട് ചോദിച്ചു.\n“നബിയേ, എനിക്ക് ഈമാന് എന്താണെന്ന് പറഞ്ഞുതരിക.”\nനബി(സ്വ) ഈമാന് കാര്യങ്ങള് ആറെണ്ണം വിശദമായിപ്പറഞ്ഞു. ഉടനെ അത് ശരിവെച്ചുകൊണ്ട് ആഗതന് പറഞ്ഞു: ‘താങ്കള് പറഞ്ഞത് ശരിയാണ്’\nഇതുകേട്ടപ്പോള് സദസ്യരുടെ അത്ഭുതം വര്‍ധിച്ചു. ചോദിച്ചു പഠിക്കാന് വന്നയാള് ഗുരുവിനെ ശരിവെക്കുകയോ? അത്ഭുതം കൊണ്ട് അവരുടെ നയമങ്ങള് വികസിച്ചു. അയാള് പിന്നീട് ചോദിച്ചത് ഇസ്ലാം കാര്യങ്ങളെ കുറിച്ചാണ്. നബി(സ്വ) അവ വിവരിച്ചു കൊടുത്തു. ചോദ്യകര്‍ത്താവ് അതും ശരിവെച്ചു. പിന്നീട് ‘ഇഹ്സാന്’ എന്താണെന്നായി ചോദ്യം.\n“നീ അല്ലാഹുവിനെ കാണുന്നതുപോലെ ഇബാദത്ത് ചെയ്യലാണ്. നീ ഈ അവസ്ഥയിലെത്തിയില്ലെങ്കില് അല്ലാഹു നിന്നെ കാണുന്നതുപോലെ ആരാധിക്കലാണ്.” നബി(സ്വ) ഇഹ്സാന് എന്താണെന്ന് വ്യക്തമാക്കി. തുടര്‍ന്ന് അന്ത്യദിനത്തെ സംബന്ധിച്ചും അതിന്റെ ലക്ഷണത്തെക്കുറിച്ചും ചോദ്യം ഉന്നയിച്ചു. നബി(സ്വ) അതെല്ലാം വിശദീകരിച്ചു. ആഗതന് സംതൃപ്തനായി സ്ഥലംവിട്ടു. അല്‍പ്പസമയം കഴിഞ്ഞ് ഉമര്(റ)നോട് നബി(സ്വ) ചോദിച്ചു. ഈ വന്നയാള് ആരാണെന്ന് നിനക്കറിയാമോ?’\nഉമര്(റ) പറഞ്ഞു: ‘അല്ലാഹുവിനും റസൂലിലും അറിയാം. എനിക്കറിയില്ല.’ അപ്പോള് നബി(സ്വ) വിവരിച്ചു. ‘അല് ജിബ്രീല്(അ) എന്ന മലക്കാണ്. നിങ്ങള്‍ക്ക് ദീന് പഠിപ്പിക്കാന് വേണ്ടി വന്നതായിരുന്നു.’\nപ്രസിദ്ധമായ ഈ ഹദീസില് ദീന് മുഴുവന് ഉള്‍ക്കൊള്ളുന്നു. ഇസ്ലാമിക ശരീഅത്തിന്റെ മൂന്ന് അവിഭാജ്യഘടകങ്ങളാണ് പ്രധാനമായും ഈ ചോദ്യോത്തരത്തിലെ പ്രതിപാദ്യം. കൂടാതെ ലോകപരിവര്‍ത്തനത്തെ സംബന്ധിച്ച സൂചനയും അപ്പോള് ഇസ്ലാമിന്റെ മൂലതത്വങ്ങള് ഈമാന്, ഇസ്ലാം, ഇഹ്സാന് എന്നിവയാണെന് വ്യക്തം.\nഈമാനാണ് വിശ്വാസിക്കാദ്യമായി വേണ്ടത്. ആറ് ഘടകങ്ങളും അതിനോടനുബന്ധ കാര്യങ്ങളുമാണത്. വിശ്വാസമില്ലാത്ത പ്രവര്‍ത്തനത്തിന് പ്രതിഫലമില്ല. രണ്ടാമതായി ബാഹ്യകര്‍മ്മങ്ങളാണ് നിസ്കാരം, ദാനം, ഹജ്ജ് തുടങ്ങിയവയാണത്. വിവാഹം, കച്ചവടം, സാമൂഹ്യബന്ധങ്ങള് എന്നിവയും മറ്റും ഇവയോട് അനുബന്ധമായ ഘടകങ്ങളാണ്. എന്നാല് ഈ കര്‍മങ്ങളുടെ ആത്മാവാണ് ഇഹ്സാന്. ഈ ഹദീസില് അതിനു വ്യക്തമായ നിര്‍വചനമുണ്ട്. അല്ലാഹുവിനെ കാണുന്നതുപോലെ ആരാധിക്കുക ഇതാണ് ആരാധനയുടെ സത്ത. എന്നാല് ഈ അവസ്ഥ ഒരാള്‍ക്ക് അപ്രാപ്യമായാല് അല്ലാഹു തന്നെ കാണുന്നുണ്ടെന്ന ബോധമെങ്കിലും അനിവാര്യമാണ്. ഇതില്ലാത്ത ആരാധന വെറും ബാഹ്യപ്രകടനം മാത്രമാണ്. അതിന് ജീവനുണ്ടായിരിക്കില്ല.\nശരീരവും ആത്മാവും തമ്മിലുള്ള ബന്ധമാണ് ആരാധനയും ഇഹ്സാനും തമ്മിലുള്ളത്. ശരീരം നിലനില്‍ക്കണമെങ്കില് അതില് ആത്മാവ് വേണം. ആത്മാവ് നഷ്ടപ്പെട്ടാല് ജഢം നശിക്കും. ചീഞ്ഞളിഞ്ഞു ദുര്‍ഗന്ധം വമിക്കും.\nചുരുക്കത്തില് മേല്‍പ്പറഞ്ഞ മൂന്നു അടിസ്ഥാനഘടകങ്ങള് ചേര്‍ന്നതാണ് ഇസ്ലാം. ഇസ്ലാമിന്റെ പ്രാരംഭകാലങ്ങളില് ഇവ വെവ്വേറെ വിജ്ഞാനശാഖകളായിരുന്നില്ല. പില് ക്കാലത്ത് വിവിധവിജ്ഞാന ശാഖകള് ഉടലെടുത്തപ്പോള് വിശ്വാസ കാര്യങ്ങള് വിവരിക്കുന്ന ഇല്‍മുല് കലാമും കര്‍മശാസ്ത്രം വിശദീകരിക്കുന്ന ഇല്‍മുല്‍ഫിഖ്ഹും ഇഹ് സാന് ചര്‍ച്ച ചെയ്യുന്ന ഇല്‍മുത്തസ്വവ്വുഫും ജന്മം കൊണ്ടു.\nഇവ മൂന്നും പരസ്പരം പൂരകങ്ങളാണ്. ഒന്നില്ലാതെ മറ്റുള്ളവക്ക് നിലനില്‍പ്പില്ല. നിസ്കരിക്കുന്നതിന്റെ ഒന്നാമത്തെ നിബന്ധന വിശ്വാസമാണ്. “അമുസ്ലിമിന്റെ നിസ്കാരം സാധുവല്ലെന്നു പറയാന് കാരണം ഇതാണല്ലോ. വിശ്വാസകാര്യങ്ങള് അതനിവാര്യമാക്കുന്നു. നിസ്കരിക്കുമ്പോള് അവിടെ മറ്റു ദുരുദ്ദേശ്യങ്ങള് ഉണ്ടാകാന് പാടില്ല. തികഞ്ഞ മനഃസാന്നിധ്യം അനിവാര്യഘടകമാണ്. ലോകമാന്യത്തിന് നിസ്കരിക്കുന്നത് കുറ്റവും ശിക്ഷാര്‍ഹവുമാണ്. ഇതാണ് നിസ്കാരത്തിലെ ഇഹ്സാന്. അപ്പോള് നിസ്കാരം എന്ന ആരാധനയില് വിശ്വാസം, കര്‍മം, ആത്മസംസ്കരണം ഇവ മൂന്നും സമ്മേളിക്കേണ്ടത് അനിവാര്യമാണ്. ഇമാം മാലികി(റ)ന്റെ വാക്കുകള് കാണുക. “കര്‍മശാസ്ത്രമില്ലാതെ സ്വൂഫിയായാല് അവന് നാസ്തികനായേക്കും. തസ്വവ്വുഫ് ഇല്ലാതെ കര്‍മ ശാസ്ത്രജ്ഞനായാല് തെമ്മാടിയായേക്കും. ഇതുരണ്ടും സമ്മേളിപ്പിച്ചവനാണ് ബാഹ്യാര്‍ഥം ഉള്‍ക്കൊണ്ടവന്” (ഈഖാള്, പേജ് 6).\nഫിഖ്ഹും തസ്വവ്വുഫും ആദ്യകാല പണ്ഢിതന്മാര് കൈകാര്യം ചെയ്തിരുന്നത് ഒരുമിച്ചു തന്നെയായിരുന്നു. എന്നാല് ഇസ്ലാമിക ഭരണവും ഇസ്ലാമിക കോടതികളും നിലനിന്നപ്പോള് മുസ്ലിം ഭരണാധികാരികള്‍ക്കും നിയമജ്ഞര്‍ക്കും വിധിതീര്‍പ്പുകള്‍ക്കായി ഏറെ ആവശ്യം കര്‍മശാസ്ത്രമായിരുന്നു. അതുകൊണ്ട് ഒരുവിഭാഗം പണ്ഢിതര് ഫിഖ്ഹിലേക്ക് മാത്രം ശ്രദ്ധ ചെലുത്തി ആ വിജ്ഞാന ശാഖയില് ആഴിയിലേക്ക് ഇറങ്ങിച്ചെല്ലാനും ചന്ദ്രനെപ്പോലെ പ്രശോഭിതമാക്കാനും അവര് ശ്രമിച്ചു. ഭരണപരമായ കാര്യങ്ങളില് താത്പര്യമില്ലാത്തവര് ആത്മ ദര്‍ശനശാസ്ത്രമായ തസ്വവ്വുഫിലേക്ക് തിരിഞ്ഞു. ഭക്തിപരമായ അധ്വാനങ്ങളെക്കുറിച്ചും ഹൃദയശുദ്ധിയെക്കുറിച്ചും അവര് പ്രതിപാദിച്ചു. ആദ്യനിരൂപണത്തെ സംബന്ധിച്ചും ചട്ടങ്ങളും നടപടിക്രമങ്ങളും എഴുതി. ഇങ്ങനെയാണ് ഫിഖ്ഹും തസ്വവ്വുഫും രണ്ട് വിജ്ഞാന ശാഖകളായി അറിയപ്പെട്ടു തുടങ്ങിയത്.\nകര്‍മ ശാസ്ത്രജ്ഞരും ആത്മീയ ശാസ്ത്രജ്ഞരും അവരവരുടെ മേഖലകളില് വ്യാപരിച്ചു. തങ്ങളുടെ പക്കലുള്ള ജ്ഞാനം സമ്പുഷ്ടമാക്കാനും പ്രചരിപ്പിക്കാനും അവര് മാര്‍ഗങ്ങള് കണ്ടുപിടിച്ചു. ഫിഖ്ഹ് തസ്വവ്വുഫില് നിന്നും ചിലപ്പോള് ഏറെ അകലെ സഞ്ചരിച്ചു. തസ്വവ്വുഫ് ഫിഖ്ഹില് നിന്നും ഒട്ടേറെ കാതം അകലെയായി. ഇസ്ലാമിക ശരീഅത്തിന് ഇതു പോറലേല്‍പ്പി ക്കാതിരുന്നില്ല. ഹൃദയ ശുദ്ധിയില്ലാത്തവര് ഫിഖ്ഹ് കൈ കാര്യം ചെയ്തപ്പോള് ചിലര് ഇസ്ലാമിന്റെ ചട്ടക്കൂടില് നിന്നും പുറത്തുപോകാന് കാരണമായി. മുഅല്ലായുടെ കര്‍ത്താവ് ഇബ്നുഹസ്മ് ഇതിന് ഉദാഹരണമാണ്. തന്റെ ജ്ഞാനത്തിന്റെ മഹത്വം പ്രകടിപ്പിക്കാന് അദ്ദേഹം തിടുക്കം കാണിച്ചു. അവസാനം ആത്മീയബോധം നഷ്ടപ്പെട്ട അദ്ദേഹം മുഖം കുത്തി വീഴുകയാണുണ്ടായത്. ഫിഖ്ഹ് കൈവെടിഞ്ഞ് ആത്മീയത പ്രാപിച്ച ചില ത്വരീഖത്തുകാര്‍ക്ക് മാര്‍ഗഭ്രംശം സംഭവിച്ചതിനും നമ്മുടെ മുന്നില് ജീവിക്കുന്ന തെളിവുകളുണ്ട്.\nഈ അപഥ സഞ്ചാരത്തിന് കടിഞ്ഞാണിട്ടത് പ്രസിദ്ധ തത്വചിന്തകനായ ഇമാംഗസ്സാലി(റ) ആണ്. ഫിഖ്ഹും തസ്വവ്വുഫും ഏറ്റവും സമര്‍ഥമായി ഇണക്കിച്ചേര്‍ത്തുകൊണ്ടാണ് അദ്ദേഹം ഇഹ്യാ ഉലുമിദ്ദീന് എന്ന ബൃഹദ്ഗ്രന്ഥം രചിച്ചത്. ഈമാനും ഇസ്ലാമും ഇഹ്സാനും സമന്വയിപ്പിച്ചുകൊണ്ടുള്ള ആ ഗ്രന്ഥം ലോകപ്രശസ്തമായതും ഇതുകൊണ്ടാണ്. കേരളക്കാരനായ ഇമാം സൈനുദ്ദീന് മഖ്ദൂം(റ) തുടങ്ങിയവരുടെ മുര്‍ശിദിലും മറ്റും ഈ മാര്‍ഗം തന്നെയാണ് അവലംബിച്ചിട്ടുള്ളത്. ശാഹ് വലിയ്യുല്ലാഹിദ്ദഹ്ലവി(റ)യുടെ ഹുജ്ജത്തുല്ലാഹില് ബാലിഗ ഇതിനേറ്റവും ഉജ്ജ്വല ഉദാഹരണമാണ്.\nസ്വൂഫീഅനുഭൂതി വാക്കുകൊണ്ട് പ്രകടിപ്പിക്കാന് സാധ്യമല്ല. മേല് പ്രസ്താവിച്ച നബിവചനം തന്നെ അതാണ് തെളിയിക്കുന്നത്. അല്ലാഹുവിനെ കാണുന്നതുപോലെ ആരാധിക്കുക എന്നാണ് നബി(സ്വ) ഇഹ്സാന് എന്നതിനു നല്‍കിയ വിശദീകരണം. അല്ലാഹുവിനെ കാണാനുള്ള കണ്ണ് നമുക്കില്ല. പിന്നെ എങ്ങനെയാണ് അല്ലാഹുവിനെ കാണുക. ഇവിടെ ആത്മീയ ദര്‍ശനങ്ങളാണ് ഉദ്ദേശ്യമെന്നു വ്യക്തം. ഒരുതരം ഹര്‍ഷോന്മാദാവസ്ഥയാണിത്. പ്രഭാപൂര്‍ണവും സമുന്നതവുമായ ആ അവസ്ഥ വിവരിക്കാന് വാക്കുകള് ക്കാവില്ല. അത് അനുഭൂതിയാണ്.\nരതിമൂര്‍ച്ഛയില്ലാത്തവന് അതനുഭവിക്കാത്തവന് അതെങ്ങനെ പറഞ്ഞുകൊടുക്കാനാകും. അതനുഭവിച്ചയാള്‍ക്ക് മാത്രമേ രതിമൂര്‍ച്ഛ എന്താണെന്നറിയൂ. അഥവാ പദങ്ങള് കൊണ്ട് അതിനെ ആഖ്യാനം ചെയ്ത് അവതരിപ്പിക്കാന് നമുക്കാര്‍ക്കും കഴിയില്ല. പക്ഷേ, അതുകൊണ്ടുമാത്രം അവ നിഷേധിക്കാന് നമുക്ക് കഴിയുമോ? കാരണം രതി ഒരു യാഥാര്‍ഥ്യമാണെന്ന് അനുഭവമില്ലാത്തവനുപോലും അറിവുള്ളതാണല്ലോ.\nശരിയായ അര്‍ഥത്തിലുള്ള ആരാധന വഴി ലഭിക്കുന്നതാണ് ശരിയായ ആത്മീയാനുഭൂതി. ഇതാര്‍ക്കും അനുഭവിക്കുകയും ചെയ്യാം. ഇതാണ് ഒരു യഥാര്‍ഥ മുഅ്മിനിന്റെ ആരാധനയുടെ ലക്ഷ്യവും സാഫല്യവും. ഇത് വിലക്കപ്പെട്ട കനിയല്ല. ഏതൊരു സാധാരണക്കാരനും ഈ ആത്മീയാനുഭൂതി ലഭിക്കും. അത് ലഭിക്കാതിരിക്കുന്നത് അവന്റെ ആരാധനയിലെ പോരായ്മകള് കൊണ്ടാണ്. ആ അപാകത കണ്ടുപിടിച്ചു ലക്ഷ്യം സാക്ഷാത്കരിക്കുകയാണ് സ്വൂഫിസത്തിന്റെ മാര്‍ഗം.\nആത്മദര്‍ശനം (മുകാശഫ) ലഭിക്കാനുള്ള ചില സ്റ്റേജുകള് ആത്മജ്ഞാനികള് വരച്ചുകാണിക്കുന്നു. ഈ സ്ഥിതികള് ഒരാരോഹണക്രമത്തില് നില്‍ക്കുന്നു. ഒരാള് ഒരു സ്ഥിതിയില് നിന്ന്- ഒരു മഖാമില് നിന്ന് – മറ്റൊരു സ്ഥിതിയിലേക്ക് പടിപടിയായി കയറിപ്പോകണം. അങ്ങനെ ദൈവികജ്ഞാനം അനുഭവമായ (മഅ്രിഫത്) അവസ്ഥയില് എത്തിച്ചേരണം. ഇതാണ് “അവന്റെ ദേഹേച്ഛ ഞാന് കൊണ്ടുവന്നതാകാത്ത കാലത്തോളം ഒരാളും മുഅ്മിനല്ല.” എന്ന് നബി(സ്വ) പറഞ്ഞത്. ഈ അവസ്ഥയില് എത്തിയ ഒരാള് ക്ക് മാത്രമേ ദേഹേച്ഛ ദൈവേച്ഛയായി പരിവര്‍ത്തനപ്പെടുത്താന് കഴിയൂ. ഇങ്ങനെ പടിപടിയായി മുന്നേറുന്നവര്‍ക്ക് ദൈവദര്‍ശനം സാധ്യമാകുന്നു.\nജ്ഞാനികള് ഈ ‘അവസ്ഥകള്’ വിശദമായി അവരുടെ ഗ്രന്ഥങ്ങളില് വിവരിച്ചത് ഖുര്‍ആന്റെയും സുന്നത്തിന്റെയും അടിസ്ഥാനത്തിലാണ്. ഒരു ഉദാഹരണം പറയാം. ഈ സ്റ്റേജുകളില് ഒന്നാമത്തേത് സുഹ്ദ് (വിരാഗം) ആണ്. അഥവാ കുടുംബം, സ്നേഹിതര്, ഗോത്രം, ധനം എന്നിവയില് നിന്ന് മനസ്സിനെ വേര്‍പ്പെടുത്തി ഏകാന്തവാസമനുഷ്ഠിക്കുക. മുഹമ്മദ് നബി(സ്വ)യില് ഇതിന് മാതൃകയുണ്ട്. പ്രവാചകത്വത്തിന് മുമ്പ് ആറുമാസം നബി തിരുമേനി(സ്വ) ഹിറാഗുഹയില് ഏകാന്തവാസമനുഷ്ഠിച്ചു. ഇതിനുശേഷമാണ് അവര്‍ക്ക് വഹ്യ് ലഭിക്കുന്നത്. അതുകൊണ്ടുതന്നെ ദൈവദര്‍ശനം കാംക്ഷിക്കുന്നവര് ഈ മാതൃക പിന്തുടരേണ്ടതാണെന്ന് ആത്മജ്ഞാനികള് പ്രസ്താവിക്കുന്നു. മറ്റു സ്റ്റേജുകള് നിജപ്പെടുത്തപ്പെട്ടതും ഇതുപോലെ ഖുര്‍ആന്റെയും സുന്നത്തിന്റെയും അടിസ്ഥാനത്തില് തന്നെയാണെന്ന് കാണാവുന്നതാണ്.\nഈ സ്റ്റേജുകള് ഓരോന്നും പിന്നിട്ടവന് മറ നീങ്ങല് എന്ന കശ്ഫ് സംഭവിക്കുന്നു. ഒരു സാധാരണ മനുഷ്യന് പഞ്ചേന്ദ്രിയങ്ങള് വഴി കാണാന് കഴിയാത്ത ദിവ്യലോകങ്ങള് അവന് ദര്‍ശിക്കാന് കഴിയുന്നു. പരിശീലനം സിദ്ധിക്കുന്ന ആര്‍ക്കും ഇത് നേടാവുന്നതുമാണ്. ഇതിന് വിലായത്ത് എന്ന പട്ടം ലഭിച്ചുകൊള്ളണമെന്നില്ല. സാധാരണ മുഅ്മിനിന് ലഭിക്കുന്ന സ്വപ്നത്തെ സംബന്ധിച്ചു നബി(സ്വ) പറഞ്ഞത്, അത് വഹ്യില് നിന്നുള്ള നാല്‍പ്പത്തിയാറില് ഒരംശമാണ് എന്നാണ്. അപ്പോള് ഒരു പൂര്‍ണ വിശ്വാസിയുടെ സാ ധാരണ സ്വപ്ന ദര്‍ശനവും കശ്ഫിന്റെ ഇനങ്ങളിലൊന്നാകാം. ആത്മീയതയുടെ വിവിധ പടവുകള് കയറിപ്പോകുമ്പോള് അവയെല്ലാം യഥാര്‍ഥത്തില് തന്നെ ദര്‍ശിക്കാന് കഴിയുന്നു. ഇതാണ് മനുഷ്യാവസ്ഥയുടെ ആത്മാവിന്റെ പൂര്‍ണമായ പ്രകടന രംഗം.\nകശ്ഫ്(മറനീക്കല്) ലഭിച്ചവന് സര്‍വ ആദ്ധ്യാത്മിക സത്യങ്ങളും വ്യക്തമായി അറിയാന് കഴിയുന്നു. ഇതുവരെ അവനുണ്ടായിരുന്നത് വിശ്വാസം മാത്രമായിരുന്നു. എന്നാല് മറനീങ്ങിയപ്പോള് എല്ലാം അവന്റെ കണ്‍മുന്നില് കാണാം. വസ്തുക്കളെ മാത്രമല്ല വസ്തുതകളെയും ദര്‍ശിക്കാന് കഴിയും. പക്ഷേ, അതിനു യോജ്യമായ ചില രൂപങ്ങള് അതിനുണ്ടാകുന്നു എന്നുമാത്രം. ഒരിക്കല് നബി(സ്വ) നിസ്കരിക്കുമ്പോള് എന്തോ ക്കൈ കൊണ്ട് എടുക്കാന് ശ്രമിക്കുന്നതായി സ്വഹാബാക്കള് കണ്ടു. ഇതെന്തായിരുന്നു എന്ന് സ്വഹാബികള് ചോദിച്ചപ്പോള് നബി(സ്വ) പറഞ്ഞു. ‘ഈ നിസ്കാരത്തില് എന്റെയും ഖിബ്ലക്കും മുമ്പില് സ്വര്‍ഗവും നരകവും കാണിക്കപ്പെട്ടു. അപ്പോള് അതില് നിന്നു ഒരു മുന്തിരിക്കുല ഞാന് എടുക്കാന് ശ്രമിച്ചു. പക്ഷേ, പിന്നീടത് വേണ്ടെന്നു കരുതി. അതാണ് നിങ്ങള് കണ്ടത്.\nനബി(സ്വ) പറഞ്ഞു. ബുദ്ധിയെ അല്ലാഹു സൃഷ്ടിച്ചു. അതിനോട് മുന്നോട്ടുവരണമെന്ന്് അല്ലാഹു ആജ്ഞാപിച്ചപ്പോള് അത് മുന്നോട്ടുവന്നു. പോകുക എന്നനുശാസിച്ചപ്പോള് അത് പോയി.’\nമരണം എന്ന പ്രതിഭാസത്തെ സംബന്ധിച്ചു നബിതിരുമേനി(സ്വ) പറഞ്ഞു: ‘ഒരാടിന്റെ രൂപത്തോട് സാദൃശ്യമായ രീതിയില് മരണത്തെ കൊണ്ടുവരും. സ്വര്‍ഗനരകങ്ങളുടെ ഇടയില് വെച്ച് അതിനെ ഗളഛേദം ചെയ്യപ്പെടും.’\nഇത്തരം ധാരാളം നബിവചനങ്ങള് കാണാം. അപ്പോള് ഈ വസ്തുതകള്‍ക്കെല്ലാം ഓരോന്നിനോടും അനുയോജ്യമായ രൂപങ്ങള് ഉണ്ട്. അത് സാധാരണ ദൃഷ്ടിയില് കാണുക സാധ്യമല്ല. ഉറക്കത്തില് ചില വസ്തുതകളെ രൂപങ്ങളായി നാം കാണുന്ന പ്രതിഭാസവും ഇതാണ്. മരണസമയത്തും ഖബറിലും ഉണ്ടാകുമെന്ന് നാം വിശ്വസിക്കുന്ന ദൃശ്യങ്ങളും ഈ ഗണത്തില് പെട്ടതാണ്. അവന്റെ ആരാധനകള് സുന്ദരമായ രൂപം പൂണ്ട് ഖബറിലുള്ളവന് ആശ്വാസം നല്‍കുമെന്ന് നാം വിശ്വസിക്കുന്നു. ഇതെല്ലാം ഈ ആലമുല് മിസാലിന്റെ ഗണത്തില് പെട്ടതാണ്.\nമുകാശഫ ലഭിച്ച ഒരാള്‍ക്ക് ആത്മനിഷ്ഠാപരമായ ദര്‍ശനമാണ് സംഭവിക്കുന്നത്. അവനത് നിഷേധിക്കാന് സാധ്യമാകില്ല. ആലമുല് മലകൂത് അവനുവേണ്ടി തുറന്നുവെച്ചതായി അനുഭവപ്പെടും.\nഒരിക്കല് സൈദുബ്നു സാബിതിനോട് നബി(സ്വ) ചോദിച്ചു. ‘എല്ലാറ്റിനും ഒരു യാഥാര്‍ഥ്യമുണ്ട്. നിന്റെ ഈമാനിന്റെ യാഥാര്‍ഥ്യമെന്താണ്?’ ‘ഞാനിപ്പോള് അല്ലാഹുവിന്റെ അര്‍ശ് വ്യക്തമായി ദര്‍ശിക്കുന്നതുപോലെയുണ്ട്.’ എന്നാണ് സൈദുബ്നു ഹാരിസ്(റ) മറുപടി പറഞ്ഞത്.\nഭാവിയില് സംഭവിക്കുന്ന കാര്യങ്ങള് കാലേക്കൂട്ടി ഇവര്‍ക്ക് ദര്‍ശിക്കാം. ഭൌതിക വസ്തുക്കളില് സജീവ സ്വാധീനം ചെലുത്താനുള്ള ആത്മശക്തിയും അവര്‍ക്ക് ലഭിച്ചേക്കും. അവരുടെ ഇച്ഛാശക്തിക്കൊത്തവണ്ണം ഭൌതിക ലോകത്തെ ചലിപ്പിക്കാനും അവര്‍ക്ക് കഴിയുന്നു. പക്ഷേ, ഇത്തരം കാര്യങ്ങളില് ഇടപെടുന്നവര് അവരില് ഏറെ വിരളമായിരിക്കും. ആത്മദര്‍ശനത്തിന്റെ ആനന്ദ ലഹരിയില് അവര് മറ്റുള്ളവയെല്ലാം അവഗണിക്കുന്നു. ഈ ആത്മീയ ലഹരിയില് ആനന്ദം കൊള്ളുന്നതിനെക്കാള് അഭികാമ്യമായി അവര് മറ്റൊന്നിനെയും കാണുന്നില്ല.\nഈ അനുഭൂതി സ്വായത്തമാക്കുകയാണ് ഓരോ മുഅ്മിനിന്റെയും അന്തിമ ലക്ഷ്യം. ഈ ലക്ഷ്യത്തിലേക്കുള്ള പടവുകളാണ് ആരാധനകള്. ആരാധന ഈ ലക്ഷ്യത്തിലെത്തണമെങ്കില് ഹൃദയം കളങ്ക രഹിതമാകണം. കൊട്ടിയടക്കപ്പെട്ട ആത്മദര്‍ശനത്തിലേക്കുള്ള കവാടം തുറന്ന് അവയില് പ്രവേശിച്ചാല് മാത്രമേ മനുഷ്യന് ശാന്തിലഭിക്കുകയുള്ളൂ. അതിന് ആരാണ് തയ്യാറുള്ളത്?


തൃണമൂല് കോണ്‍ഗ്രസില് ചേര്‍ന്ന ഭാര്യയുമായി വിവാഹ മോചനത്തിനൊരുങ്ങി ബിജെപി എംപി\nഭാര്യ സുജാത മൊണ്ടല് ഖാന് തൃണമൂല് കോണ്‍ഗ്രസില് ചേര്‍ന്നതോടെ വിവാഹ മോചനത്തിനൊരുങ്ങി ബിജെപി എംപി സൗമിത്ര ഖാന്. സുജാത ഖാന് തൃണമൂലില് ചേര്‍ന്ന് മണിക്കൂറുകള്‍ക്കുള്ളില് സുജാതാ ഖാന് ഡിവോഴ്‌സ് നോട്ടീസ് അയക്കാന് തീരുമാനിച്ചിരിക്കുകയാണ് സൗമിത്ര ഖാന്. പിന്നാലെ സുജാത ഖാന് നല്‍കിയ കാറും വീട്ടിലെ സെക്യൂരിറ്റി സര്‍വീസും സൗമിത്ര ഖാന് പിന്‍വലിച്ചു. ഭിഷ്‌നുപുര് എംപിയും ഭാരതീയ യുവമോര്‍ച്ചാ പ്രസിഡന്റുമാണ് സൗമിത്ര ഖാന്. കൊല്‍ക്കത്തയില് വെച്ചാണ് സൗമിത്ര ഖാന്റെ ഭാര്യ തൃണമൂല് കോണ്‍ഗ്രസില് ചേര്‍ന്നത്. തൃണമൂല് കോണ്‍ഗ്രസില് നിന്നും […]\n21 Dec 2020 5:45 AM GMT\nഭാര്യ സുജാത മൊണ്ടല് ഖാന് തൃണമൂല് കോണ്‍ഗ്രസില് ചേര്‍ന്നതോടെ വിവാഹ മോചനത്തിനൊരുങ്ങി ബിജെപി എംപി സൗമിത്ര ഖാന്. സുജാത ഖാന് തൃണമൂലില് ചേര്‍ന്ന് മണിക്കൂറുകള്‍ക്കുള്ളില് സുജാതാ ഖാന് ഡിവോഴ്‌സ് നോട്ടീസ് അയക്കാന് തീരുമാനിച്ചിരിക്കുകയാണ് സൗമിത്ര ഖാന്. പിന്നാലെ സുജാത ഖാന് നല്‍കിയ കാറും വീട്ടിലെ സെക്യൂരിറ്റി സര്‍വീസും സൗമിത്ര ഖാന് പിന്‍വലിച്ചു. ഭിഷ്‌നുപുര് എംപിയും ഭാരതീയ യുവമോര്‍ച്ചാ പ്രസിഡന്റുമാണ് സൗമിത്ര ഖാന്.\nകൊല്‍ക്കത്തയില് വെച്ചാണ് സൗമിത്ര ഖാന്റെ ഭാര്യ തൃണമൂല് കോണ്‍ഗ്രസില് ചേര്‍ന്നത്. തൃണമൂല് കോണ്‍ഗ്രസില് നിന്നും ബിജെപിയിലേക്ക് നേതാക്കളുടെ ഒഴുക്ക് തുടരുന്നതിനിടെയാണ് ബിജെപിയ്ക്ക് ഞെട്ടലുണ്ടാക്കിക്കൊണ്ട് സുജാതയുടെ തൃണമൂല് പ്രവേശനം. ബിജെപി അംഗമായിരുന്ന സുജാത പാര്‍ട്ടിയുടെ പല പരിപാടികളിലേയും സ്ഥിരം സാന്നിധ്യമായിരുന്നു. തനിക്ക് ബഹുമാനം വേണമെന്നും തനിക്ക് നന്നായി ഒന്ന് ശ്വസിക്കണമെന്നും അതിനാലാണ് ദീദിയുടെ കൂടെ പ്രവര്‍ത്തിക്കാന് തീരുമാനമെടുത്തതെന്നും സുജാത ദേശീയ മാധ്യമങ്ങളോട് പറഞ്ഞു.\nഎംഎല്‍എമാരും എംപിമാരും ഉള്‍പ്പെടുന്ന 35 നേതാക്കള് തൃണമൂല് കോണ്‍ഗ്രസില് നിന്നും ബിജെപിയിലേക്ക് ശനിയാഴ്ച്ച ചേക്കേറിയിരുന്നു. അസംബ്ലി തെരഞ്ഞെടുപ്പ് അടുത്തിക്കുന്ന വേളയിലാണ് ബംഗാളില് നാടകീയമായ സംഭവങ്ങള് അരങ്ങേറുന്നത്. കേന്ദ്ര ആഭ്യന്തരമന്ത്രി അമിത് ഷാ നേരിട്ടെത്തിയാണ് മറുകണ്ടം ചാടിയ നേതാക്കളെ വരവേറ്റത്.